বগলী এ সবাহলৈ নগলি কিয়? (ড° লোচন শইকীয়া) - সাহিত্য ডট অৰ্গ\nবগলী এ সবাহলৈ নগলি কিয়? (ড° লোচন শইকীয়া)\n‘মা বগলী বগা কিয় হয় ?’\n‘ওঁ, বগা আচলতে ৰং নহয় ।‘\n‘কি যে কোৱা মা বগা ৰং নহলে কলাও ৰং নহয় !’\n‘সেইটো সঁচাকৈয়ে চিন্তা কৰিবলগীয়া । বাৰু কোৱাচোন তুমিনো বগা ৰঙৰ কথা কিয় সুধিলা ? অঁ বুজিলো, তুমিযে গাখীৰ খাবলৈ বেয়া পোৱা সেইকাৰণে নহয়নে ?’\n‘নহয় মা । এই কেইদিন তুমি মন কৰিছানে বগলীবোৰ জাক পাতি আকাশেদি ইমান ধুনীয়া দেখাকৈ উৰি গৈছে ? মা, মা বগলী কত থাকে ? এতিয়া কলৈ উৰি যাব ? তুনি যে গোৱা – বগাকৈ বগলী বহলাই বহিছে বকুল বিয়লি বেলা, বকুল বনতে বকুল সৰিছে বুটলি বিলাওঁগৈ বলা । আকৌ গোৱাচোন । মোৰ আকৌ এবাৰ তোমাৰ মুখত শুনিবলৈ মন গৈছে ।’\nবগলীক লৈ কিমান কবিতা । চিত্ৰকাৰ সকলেও বগলীৰ বগা ৰঙক লৈ আকাশ আগুৰি দিগল্ত চুই বগলীৰ ঘৰমূৱা চিত্ৰৰে বিদায়ী বেলিৰ প্ৰহৰ মুখৰিত কৰিছে ।\n‘আৰু এটা শুনা –\nবগলী এ সবাহলৈ নগলি কিয় ?\nগৈছিলো গৈছিলো বাটত ছেংদৈৰ কুকুৰে খালে ।\nছেই কুকুৰ ছেই নাহিবি জপনা দেই\nবাঁহৰ মূৰা বগলীৰ বুঢ়া….এ মই পাহৰি পেলালোঁ পাই ! ‘\n‘কৰ পৰা আহিলি চকু টেলেকা বুঢ়া । ইয়ে মাই পাহৰি গল । মই পাৰিলোঁ মই পাৰিলোঁ ।‘\nপাঠক, মাক জীয়েক বগলী চৰিত্ৰৰ নিচুকনী গীতত ব্যস্ত থাকোতেই বলক আমিও অলপ বগলী কথা পাতি আহোঁ ।\nপথাৰত ট্ৰেক্টৰে হাল বোৱা দিনা বগলীবোৰ জানো ক’ৰ পৰা আহে ? আমাৰ পথাৰখনত এটা নহয়, দুটা নহয়, মুঠ চাপ্পনটা বগলী । কেতিয়াবা ষোল্লটা, কেতিয়াবা বত্ৰিশটা । বগা ঢকঢকীয়া বগলী । ট্ৰেক্টৰৰ ফাল ৰ পিচে পিচে লুটিয়াই যোৱা মাটিত বগলী কেউটাই বাৰে বাৰে উৰা মাৰি আগুৱাই মাটিৰ পৰা ওলাই পৰা পোক-পতঙ্গ খাই ফুৰে । আমাৰ কাৰণে এইটো চিৰপৰিচিত দৃশ্য ।\nচৰাই ভাল পোৱা সকলে এইটো ভালদৰে জানে যে বগলী চাবলৈ কোনো বাইকুলাৰৰ আৱশ্যকতা নাই । পানীৰ উত্স বিল, ডাঙৰ পুখুৰী, নৈ, হোলা, জান, জুৰি, পানী থকা পথাৰ আদিৰ আশে-পাশে বগলীয়ে বিচৰণ কৰি ফুৰে ।\n‘মা তুমি দেখিছানে সৌ বগলী কেইটাই ইমান গহীন গহীন খোজ দি ফুৰিছে ।’\nবগলীয়ে খোজ দিওঁতেও গুৰু গম্ভীৰ খোজ । মিনিটত খুউব বেছি ষাঠিটা খোজ বা তাতকৈও কম । বহলকৈ বেঙা মেলি দিয়া বগলীৰ খোজ চাব লগীয়া । মাজে-মাজে এটা এটাকৈ ঠেং জোকাৰি, খুচৰি, পিচলৈ প্ৰসাৰিত কৰি চিকাৰবোৰক ভয় খুৱাই উলিয়াব আনিবও বিচাৰে ।\nআমি সদায় দেখি থকা বগলীবোৰ ৬৫-৭২ চেন্টিমিটাৰ ওখ । ঠোঁট হালধীয়া, ঠেং কলা ।প্ৰজননৰ সময়ত ঠোঁট কলা হয় । আমি বৰ বগ বুলি কওঁ ।\nচিকাৰ কৰোঁতে বগলীয়ে পাখি মেলি ৰৈ থকাও দেখা যায় । উদ্দেশ্য ছাঁ পেলাই চিকাৰ আকৰ্ষণ কৰা । কিছুমান প্ৰজাতিৰ বগলীয়ে মাছক টোপ দি চিকাৰ কৰে । টোপৰ বাবে ঠাইতে পোৱা উদ্ভিদৰ গুটি, পাত, ফুল ইত্যাদি পানীত পেলাই মাছক আকৰ্ষণ কৰে । কিমান যে আমোদজনক ।\n‘চোৱা মা গৰু কেইটাৰ পিঠিত বগলী কেইটা কেনেকৈ উঠি গৈছে ।‘\n‘অ সেইয়া গৰু-মহৰ পিঠিত উঠি বগলীয়ে খাদ্য বিচাৰিছে । এইবিধ বগলীৰ ঠোঁট হালধীয়া, ঠেং সেউজীয়া-ছাই বৰণৰ, প্ৰজননৰ সময়ত পিঠি, মূৰ, ডিঙিৰ পাখিৰ বৰণ হালধীয়া হৈ পৰে । থুঁতৰি বগা হৈয়ে থাকে । এইবিধ গৰু-বগে চৰি থকা গৰু-মহৰ খোজত ওলাই অহা পোক-পতঙ্গ ধৰি খায় । জানি আচৰিত হব এনে বগলীয়ে অকলে কৰা চিকাৰতকৈ গৰু-মহৰ লগত থাকি তিনিগুণৰো বেছি খাদ্য গোটাব পাৰে ।’\nবগলীৰ খাদ্য তালিকাত পোক-পতঙ্গ, বীজ (কেতিয়াবাহে) ইত্যাদিও সোমায় । সাধাৰতে বগলী মাংসাহাৰী । মাংসাহাৰী মানে পানীত পোৱা উভচৰ প্ৰাণী, সাপ, কেকোঁৰা, শামুক ইত্যাদি সকলো খায় ।\nদীঘল ঠেং, দীঘল ইংৰাজী ‘S’ দৰে বেকা ডিঙি আৰু ডেগাৰৰ দৰে দীঘল ঠোঁট বগলীৰ বিশেষত্ব । চিকাৰ কৰোঁতে অগভীৰ পানী বা বামত বগলী গহীন-গম্ভীৰ, একে ঠাইতে ৰৈ মূৰ্ত্তিৰ দৰে চিকাৰলৈ অপেক্ষা কৰে । চিকাৰ দেখা মাত্ৰকে বিজুলী বেগেৰে ঠোঁটেৰে চিকাৰৰ ওপৰত আঘাত সানে ।\n‘মা মা চোৱা । বগলীৰ জাক কেইটা বেলেগে বেলেগে কেনেকৈ উৰি আহিছে ।’\n‘ওঁ, এতিয়া বেলি লহিয়ালে । বগলী নিজৰ বাঁহলৈ উভটিছে । দিনৰ বেলা এনে দৃশ্য দেখিবলৈ নোপোৱা । কৰবাৰ ওখ ডাঙৰ গছত বাঁহ সাজি আছে । তালৈকে উভটিছে । বগলী জাকৰুৱাকৈ থাকি, উৰি ভাল পায় । বগলীৰ উৰণ দৃশ্য, স্বৰ্গীয় । লাহে-লাহে কোবোৱা ডেউকাৰ লহৰ, ডিঙি সামান্য পিচুৱাই শৰীৰলৈ সুমুৱাই ঠেং যোৰ দীঘলকৈ পিচলৈ প্ৰসাৰিত কৰি বগলীৰ উৰণ অতি মোহনীয় । সন্মূখত এটি বগলী আৰু সেইটোক অনুসৰণ কৰি পিচৰখিনি কাড়ৰ আকৃতিৰ দৰে বিস্তৃত । ’\nবগলীৰ মতা মাইকী সতকাই চিনি পাবলৈ টান । দুয়োৰ মাজত পাৰ্থক্য অতি সামান্য । প্ৰজননৰ সময়ত ঠোঁটৰ ৰং কলা হৈ পৰে । লওক আৰু এটা খবৰ আছে । বেছি ভাগ জাতৰ বগলীয়ে জীবন কালত এবাৰহে সঙ্গী গোটায় । অৱশ্যে বগলীৰ প্ৰজাতি ভেদে কিছু তাৰতম্য নোহোৱা নহয় । জাক পাতি থাকিলেও নিজৰ সঙ্গীৰ লগ নেৰে । মতা বগলীতোৱে বাঁহ সাজিবলৈ আৰম্ভ কৰি মাইকী বগলীজনীক আকৰ্ষণ কৰিবলৈ যত্ন কৰে । জাকৰুৱা চৰাইৰ ক্ষেত্ৰত প্ৰদৰ্শণকামী গুণতোৱে বৰ কাম দিয়ে । ডেউকা মেলি সঙ্গীক আকৰ্ষণৰ চেষ্টা কৰে । হালৰে মিলন বাঁহতোত হয় ।\n‘মা বগলীৰ নিচিনা একে, ডিঙি চুটি, একে ধৰণৰ ঠোঁট জোঙা চৰাইতোও বগলীৰ লগৰে নেকি ! সেই যে পুখুৰী পাৰত জোপ লৈ থাকে ।’\n‘তুমি চাগে কণামুছৰিৰ কথা কৈছা ।’\n‘আমি সচৰাচৰ দেখা বগলীৰ সম্বন্ধীয় প্ৰজাতি আৰু তেষষ্টিটা আছে । তাৰে এটা ভালকৈয়ে চিনি পাওঁ, সেইটো হৈছে কণামুছৰি । কণামুছৰিৰো কেইবা প্ৰকাৰৰ আছে জাত আছে । কোনোটো ধোঁৱাবৰণীয়া, কোনোটো নীলা বৰণীয়া, কোনোটোবা সেউজীয়া ইত্যাদি ।’\n‘মা তুনি টিকনি থকা বগলী দেখিছা ?’\n‘আইঔ মাজনী তুমি কিন্তু কিছু মন কৰা দেই । ওঁ, সঁচাকৈকে তুমি কোৱা টিকনি থকা বগলীৰ জাতো আছে ।\nআমি দেখি থকা বৰ-বগলীবোৰে বৰকৈ ঠাই সলাই নুফুৰে । সামান্য পৰিমাণে পৰিভ্ৰমী । ঋতু অনুযায়ী খোৱা বস্তুৰ যোগান মতেই নিজৰ খোৱাৰ তালিকা সলাই লয় ।’\n‘মা বগলীয়ে নতুন বছৰ আদৰেনে ? সিঁহততো এইদৰে সদায় অহা-যোৱা কৰি আছে ।’\n‘ওঁ মাজনী, আমিও বগলীয়ে উৰা চাই আত্মবিভোৰ হৈ ৰম । সৃষ্টfকৰ্ত্তাৰ অনিৰ্বচনীয় সৃষ্টি চাই সুখী হোৱাৰ অভিনয় কৰিম ।’\n(পাঠক কণমানিজনীৰ কথাত নধৰিব । প্ৰকৃতিৰ ৰেহৰুপ ঋতু লৈ সলনি হয় । ইংৰাজী গ্ৰেগৰিয়ান কেলে্ণ্ডাৰ বছৰতো সলনি হয় । আমাৰ জীবন যাত্ৰা একেই থাকে । আনন্দ-উছাহৰ ঢল আহে যায় । )\nনতুন বছৰ ২০১৬ৰ শুভেচ্ছা জ্ঞাপন কৰিলোঁ । আপোনালোকৰ জীবন মধুময় হওক ।\n← কোৰিয়ান “ কমফৰ্ট ৱমেন” আৰু আমাৰ মিলিটেৰীয়ে চুৱা কৰা লাৱণ্যহঁতৰ কথাৰে (দেৱব্ৰত গগৈ)\nআচৰণ (প্ৰাপ্তবয়স্ক গল্প) ( বি.জে ৰঞ্জন ) →\nফেচিষ্ট মানসিকতা আৰু আজিৰ যুৱ সমাজ (ডাঃ বিৰাজ কুমাৰ শৰ্মা)\nকেৰিয়াৰ হিচাপে গণিত শাস্ত্ৰ\nনৰেন্দ্ৰ মোডীৰ তিনি বছৰীয়া কাৰ্য্যকালৰ চমু আৰু নিৰপেক্ষ বিশ্লেষণ -আব্দুল ওৱাদুদ সেখ


Alarm Forte in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Alarm Forte ar byavahar, ppali, parshwakriya, upkaar, kriya-pratikriya aaru satarkatabani\nAlarm Forte 0.5 Mg/50 Mg Tablet\nअभी 24 डॉक्टर ऑनलाइन हैं ।\nAlarm Forte ৰ লাভ আৰু ব্যৱহাৰসমূহ- Alarm Forte Benefits & Uses in Assamese- Alarm Forte ar laabh aaru byavaharsamuh\nAlarm Forte ৰ পালি আৰু সেয়া কেনেদৰে ল'ব- Alarm Forte Dosage & How to Take in Assamese - Alarm Forte ar paali aaru xeya kenedore lobo\nAlarm Forte ৰ পাৰ্শ্চক্ৰিয়াসমূহ- Alarm Forte Side Effects in Assamese- Alarm Forte ar parshwakriyasamuh\nAlarm Forte সংক্ৰান্ত সতৰ্কতাবাণীসমূহ- Alarm Forte Related Warnings in Assamese- Alarm Forte xonkranta xatarkatabanisamuh\nঅইন দৰৱৰ সৈতে Alarm Forteৰ গুৰুতৰ ক্ৰিয়া-প্ৰতিক্ৰিয়া- Severe Interaction of Alarm Forte with Other Drugs in Assamese- Oinor xoite Alarm Forte ar gurutor kriya-pratikriya\nAlarm Forte মতভেদসমূহ- Alarm Forte Contraindications in Assamese- Alarm Forte nishedhsamuh\nAlarm Forte ৰ বিষয়ে সততে সোধা প্ৰশ্নসমূহ- Frequently asked Questions about Alarm Forte in Assamese- Alarm Forte ar bikhoye satate xodha prashnasamuh\nখাদ্য আৰু মদৰ সৈতে Alarm Forte ক্ৰিয়া-প্ৰতিক্ৰিয়া- Alarm Forte Interactions with Food and Alcohol in Assamese- khadya aaru modor xoite Alarm Forte kriya-pratikriya\nAlarm Forte ৰ লাভ আৰু ব্যৱহাৰসমূহ - Alarm Forte Benefits & Uses in Assamese - Alarm Forte ar laabh aaru byavaharsamuh\nAlarm Forte তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAlarm Forte ৰ পালি আৰু সেয়া কেনেদৰে ল'ব - Alarm Forte Dosage & How to Take in Assamese - Alarm Forte ar paali aaru xeya kenedore lobo\nबीमारी चुनें डिप्रेशन (अवसाद) चिंता पैनिक अटैक और विकार\nAlarm Forte-ৰ উপাদানসমূহ - Alarm Forte Active Ingredients in Assamese - Alarm Forte-ar upadaansamuh\nAlarm Forte ৰ পাৰ্শ্চক্ৰিয়াসমূহ - Alarm Forte Side Effects in Assamese - Alarm Forte ar parshwakriyasamuh\nগৱেষণাৰ ভিত্তিত, Alarm Forte ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAlarm Forte সংক্ৰান্ত সতৰ্কতাবাণীসমূহ - Alarm Forte Related Warnings in Assamese - Alarm Forte xonkranta xatarkatabanisamuh\nAlarm Forte-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Alarm Forte লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nAlarm Forte-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAlarm Forte এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Alarm Forte গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Alarm Forte কি প্ৰভাৱ দেখা গৈছে?\nAlarm Forteৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Alarm Forte কি প্ৰভাৱ দেখা গৈছে?\nAlarm Forteএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Alarm Forte ৰ কি প্ৰভাৱ দেখা গৈছে?\nAlarm Forteৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Alarm Forteৰ গুৰুতৰ ক্ৰিয়া-প্ৰতিক্ৰিয়া - Severe Interaction of Alarm Forte with Other Drugs in Assamese - Oinor xoite Alarm Forte ar gurutor kriya-pratikriya\nAlarm Forte তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAlarm Forte মতভেদসমূহ - Alarm Forte Contraindications in Assamese - Alarm Forte nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Alarm Forte লোৱা অনুচিত যাতে -\nAlarm Forte ৰ বিষয়ে সততে সোধা প্ৰশ্নসমূহ - Frequently asked Questions about Alarm Forte in Assamese - Alarm Forte ar bikhoye satate xodha prashnasamuh\nএই Alarm Forte-এ অভ্য়াস বা নিচাৰ সৃষ্টি কৰে নেকি?\nহয়, আপুনি Alarm Forteৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nনহয়, Alarm Forte লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, আপুনি ডাক্তৰৰ পৰামৰ্শৰ পিছতহ Alarm Forte লোৱাটো নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Alarm Forte ব্যৱহৃত নহয়।\nখাদ্য আৰু মদৰ সৈতে Alarm Forte ক্ৰিয়া-প্ৰতিক্ৰিয়া - Alarm Forte Interactions with Food and Alcohol in Assamese - khadya aaru modor xoite Alarm Forte kriya-pratikriya\nখাদ্য আৰু Alarm Forteৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Alarm Forte ল'ব পাৰে।\nমদ আৰু Alarm Forteৰ মাজৰ প্ৰতিক্ৰিয়া\nAlarm Forte লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nUS Food and Drug Administration (FDA) [Internet]. Maryland. USA; Package leaflet information for the user; XANAX® alprazolam\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 129-131\nUS Food and Drug Administration (FDA) [Internet]. Maryland. USA; Package leaflet information for the user; Zoloft (sertraline hydrochloride)\nKD Tripathi. [link]. Seventh Edition. New Delhi, India: Jaypee Brothers Medical Publishers; 2013: Page No 461\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 1132-1134\nProduct Description [Internet]: ZOLOFT. USFDA\nProduct Description [Internet]: XANAX. USFDA


দীপিকা চিখলিয়া - অসমীয়া ৱিকিপিডিয়া\nদীপিকা চিখলিয়া টোপীৱালা\n২৯ এপ্ৰিল, ১৯৬৫ (৫৭ বছৰ)\nদীপিকা চিখলিয়া টোপীৱালা (ইংৰাজী: Dipika Chikhlia Topiwala, জন্ম: ২৯ এপ্ৰিল ১৯৬৫) এগৰাকী ভাৰতীয় অভিনেত্ৰী, যাক ৰামানন্দ সাগৰৰ জনপ্ৰিয় টেলিভিচন ধাৰাবাহিক ৰামায়ণ (১৯৮৭) -ত সীতা দেৱীৰ চৰিত্ৰত আৰু ভাৰতীয় টেলিভিচন ধাৰাবাহিকত অভিনয় কৰাৰ বাবে অধিক জনা যায়।\nতেওঁৰ প্ৰথম চলচ্চিত্ৰ ৰাজ কাপুৰৰ সৈতে “সুন মেৰী লেলা” (১৯৮৩) আৰু ৰাজেশ খান্নাৰ সৈতে কৰা তিনিখন চলচ্চিত্ৰ ক্ৰমে- ৰুপায় দস কৰোৰ, ঘৰ কা চিৰাগ আৰু খুডাই ৰ বাবে তেওঁক জনা যায়। তেওঁ মাম্মোট্টীৰ সৈতে মালয়ালম ছবি "ইথিলে ইনিয়ুম ভাৰু (১৯৮৬) -ত অভিনয় কৰিছিল, লগতে তেওঁৰ কন্নড় হিট চলচ্চিত্ৰ আছিল শংকৰ নাগৰ সৈতে হসা জীৱন (১৯৯০) আৰু অমবাসীশ ৰ সৈতে ইন্দ্ৰজিৎ (১৯৮৯)। তেওঁ প্ৰভুৰ সৈতে তামিল হিট ছবি “নংগল” (১৯৯২) আৰু বঙালী হিট ছবি আশা অ’ ভালোবাসাত প্ৰসেনজীত চেটাৰ্জীৰ সৈতে অভিনয় কৰিছিল। তেওঁ গুজৰাটী চুপাৰষ্টাৰ নৰেশ কানোদিয়াৰ সৈতে “জোড়ে ৰহেজো ৰাজ” আৰু “লাজু লখন”ৰ দৰে গুজৰাটী চলচ্চিত্ৰত অভিনয় কৰিছিল।\nচিখলিয়াই মুম্বাইৰ উপনগৰ পালী হিল অঞ্চলৰ বান্দ্ৰাত ডাঙৰ-দীঘল হৈছিল।\nতেওঁ Shingar Bindi আৰু Toes cosmetics -ৰ মালিক হেমন্ত টোপীৱালাৰ সৈতে বিবাহপাশত আৱদ্ধ হয়। তেওঁৰ সন্তান দুগৰাকীৰ নাম হৈছে- নিধি আৰু জুহি টোপীৱালা।\n১৯৮৩ সুন মেৰী লেলা (Sun Meri Laila) হিন্দী\n১৯৮৫ পাত্থাৰ (Paththar) হিন্দী\n১৯৮৬ চেখ (Cheekh) হিন্দী\n১৯৮৬ ভগৱান দাদা হিন্দী শান্তি\n১৯৮৬ ঘৰ সংসাৰ হিন্দী\n১৯৮৬ ইথিলে ইনিয়ুম ভাৰু মালয়ালম প্ৰিয়া\n১৯৮৭ ৰাত কে আন্ধেৰে মে (Raat Ke Andhere Mein) হিন্দী চেক্সী ৰচী\n১৯৮৭ চাজানৱা বৈৰি ভৈলে হামাৰ (Sajanwa Bairi Bhaile Hamar) ভোজপুৰী\n১৯৮৯ ইন্দ্ৰজিৎ কন্নড় ঊষা\n১৯৮৯ ঘৰ কা চিৰাগ হিন্দী আশা\n১৯৮৯ আশা অ’ ভালোবাসা বঙালী ৰূপা\n১৯৮৯ য়ামাপাচাম (Yamapasam) তেলেগু\n১৯৯০ হসা জীৱন কন্নড় শংকৰ নাগৰ পত্নী সীতা\n১৯৯০ পেৰিয়া ইদাথু পিল্লাই তামিল\n১৯৯১ কাল চক্ৰ (Kaala Chakra) কন্নড়\n১৯৯১ ব্ৰহ্মৰ্ষি বিশ্বামিত্ৰ তেলেগু\n১৯৯১ ৰুপায় দস কৰোৰ হিন্দী ৰবীৰ চেক্ৰেটাৰী/হস্তিানপুৰৰ ৰাণী\n১৯৯২ নাঙাল তামিল\n১৯৯৪ মায়োৰ প্ৰভাকৰ (Mayor Prabhakar) কন্নড়\n১৯৯৪ খুডাই হিন্দী পদ্মিনী ৰাজ আনন্দ\n১৯৮৯ জোড়ে ৰহেজো ৰাজ (Jode Rahejo Raj) গুজৰাটী\n১৯৯২ লাজু লখন (Laju Lakhan) গুজৰাটী\n২০১৮ গালিব হিন্দী\n২০১৮ নটসম্ৰাট (Natsamrat) গুজৰাট\n২০১৯ বালা হিন্দী সুশীলা মিশ্ৰা (পৰীৰ মাক)\n↑ "Archived copy". http://entertainment.in.msn.com/tv/article.aspx?cp-documentid=3219065। আহৰণ কৰা হৈছে: 13 October 2013.\n↑ "Hemant Topiwala: Executive Profile & Biography - Bloomberg". www.bloomberg.com. https://www.bloomberg.com/research/stocks/people/person.asp?personId=313168119&capId=79068793&previousCapId=&previousTitle=। আহৰণ কৰা হৈছে: 2018-03-12.\n↑ "Deepika Chikhalia" (en-us ভাষাত). khabridost.in. https://khabridost.in/deepika-chikhalia। আহৰণ কৰা হৈছে: 2018-03-12.\n↑ "Where are they now? Deepika Chikhalia". http://epaper.timesofindia.com/Default/Scripting/ArticleWin.asp?From=Archive&Source=Page&Skin=TOINEW&BaseHref=CAP/2009/09/20&ViewMode=GIF&GZ=T&PageLabel=12&EntityId=Pc01211&AppName=1। আহৰণ কৰা হৈছে: 2009-11-21.\nদীপিকা চিখলিয়া সম্পৰ্কে ইণ্টাৰনেট মুভি ডাটাবেছত থকা তথ্য।\nফেইচবুকত দীপিকা চিখলিয়া\nইনষ্টাগ্ৰামত দীপিকা চিখলিয়া\n"https://as.wikipedia.org/w/index.php?title=দীপিকা_চিখলিয়া&oldid=287504"ৰ পৰা অনা হৈছে\nএই পৃষ্ঠাখন ২২ জুলাই, ২০২১ তাৰিখে ১২:৫৪ বজাত অন্তিম সংশোধন কৰা হৈছিল।


again-lockdown-may-be-imposed-warned-minister-himanta-biswa-sarma– News18 Assam\nশিক্ষা নহ’ল গুৱাহাটীবাসীৰ! আকৌ হ’ব লকডাউন! কি ক’লে ডঃ হিমন্ত বিশ্ব শৰ্মাই?\nUpdated:August 18, 2020, 9:23 AM IST\nকোৰোণা শেষ হৈ যোৱা নাই। ক’লে ডঃ হিমন্ত বিশ্ব শৰ্মাই।\nLast Updated: August 18, 2020, 9:23 AM IST\n১৬ আগষ্টৰ পৰা ৩১ আগষ্টলৈ লকডাউন শিথিল কৰাৰ পিছত ইতিমধ্যে ৰাজ্যৰ ইখন জিলাৰ পৰা সিখন জিলালৈ সপ্তাহৰ ৫দিনে যাতায়ত, নৈশ সান্ধ্য আইনৰ সময় সলনিকে ধৰি বিভিন্ন ৰেহাই প্ৰদান কৰা হৈছে। কিন্তু লকডাউন শিথিল কৰাৰ পিছতে কোৰোণা আক্ৰান্তৰ সংখ্যা পুনৰ উদ্বেগজনকভাৱে বৃদ্ধি পোৱাৰ আশংকা কৰা হৈছে। লকডাউন শিথিল কৰাৰ দিনাই ২৭৯২ জন লোক আক্ৰান্ত হোৱাৰ তথ্য প্ৰকাশ হৈছে।\nডঃ হিমন্ত বিশ্ব শৰ্মাই সংবাদমাধ্যমৰ আগত প্ৰকাশ কৰে যে, ‘যি পৰিস্থিতি এতিয়া নিয়ন্ত্ৰণলৈ আহিছে, সেয়া ১৫ দিনৰ পিছত অনিয়ন্ত্ৰিত হৈ পৰিব। গতিকে যদি মাস্ক নিপিন্ধে, সামাজিক ব্যৱধান নামানে আৰু ইয়াৰ কাৰণে পৰিস্থিতি নিয়ন্ত্ৰণৰ বাহিৰলৈ যায় তেনেহ’লে আকৌ লকডাউন দিবলৈ চৰকাৰ বাধ্য হ’ব। কোৰোণা শেষ হৈ যোৱা নাই।’\nগুৱাহাটীৰ গৰিষ্ঠসংখ্যকে যেন দেখিও নেদেখে, বুজিও নুবুজে! যাৰ কাৰণে সামাজিক ব্যৱধান বৰ্তাই ৰখা আৰু মাস্ক পিন্ধাৰ নিৰ্দেশক উলংঘা কৰি বাৰে বাৰে মহানগৰীক জটিল পৰিস্থিতিলৈ ঠেলি দিবলৈ কুণ্ঠাবোধ নকৰে এইসকলে। কোনোমতে স্বাভাৱিক জীৱন যাত্ৰালৈ ঘুৰি যাবলৈ কৰা চেষ্টাক নস্যাৎ কৰা লোক এইসকল। লকডাউনত জীৱিকা চলাই নিবলৈ অসুবিধা পোৱাসকলৰ লগতে কোৰোণাত আক্ৰান্ত হৈ আপোনজনক হেৰুৱাসকলৰ কথা কেতিয়া বুজিব অসংবেদনশীল মহানগৰীৰ বাসিন্দাই?\nFirst published: August 18, 2020, 9:23 AM IST


সৰবজান ইন ট্ৰেফিক -মাধুৰ্য্য গোস্বামী – ফটাঢোল\nAugust 1, 2020 ভিন্নস্বাদ\t4 Comments\nসৰবজান ইন ট্ৰেফিক -মাধুৰ্য্য গোস্বামী\nসন্ধিয়া ঠিক ছয় বাজি পঞ্চল্লিশ মিনিটত নয়নলৈ ফোন লগালোঁ,\n: ঐ, পাঁচ মিনিটত পাই আছোঁ।\n: ও হ’ব।\nপদূলি পাই দেখিলোঁ বন্ধুৱে মোবাইলত ক্ষীপ্ৰতাৰে কিবা টাইপ কৰি আছে। বুজিলোঁ, ফেচবুকত গৰম টপিক চলি আছে। মোৰফালে কেৰাহিকৈ চাই সি মোৰ সমানে সমানে খোজ মিলাই তলমূৰ কৰি মোবাইল টিপি গ’ল। ফেচবুক ময়ো কৰোঁ, একপ্ৰকাৰ এক্টিভেই থাকোঁ বুলিব পাৰি। দুই-তিনিদিনৰ মূৰত লগ ইন কৰি অলপ পোষ্ট চাওঁ, দুই-এটা কমেণ্ট দিওঁ। ফটোৰ পোষ্ট কমকৈ দিয়া হয়। কিন্তু মোৰ এইজনা বন্ধু ফেচবুকত সৰু-সুৰা চেলিব্ৰিটিয়েই। নতুন নতুন মিম বনোৱা, গানৰ বিষয়ে লিখা (অৱশ্যে এইটোত তাৰ জ্ঞান আছে কিছু) আৰু আটাইতকৈ বেছি নতুন নতুন হট টপিকৰ ওপৰত সাৰগৰ্ভ ভাষণ দিয়া আদিবোৰত ফেচবুক জগতত তাৰ অলপ নাম আছে। যোৱা বছৰমানলৈকে সি কেৱল গানৰ বিষয়ে আৰু মিম বা খুহুতীয়া দুই-এটা ৰসাল কথাৰ বাহিৰে আন কথা নিলিখিছিল। মোজাৰ্ট-বিথোভেনৰ চিম্ফ’নীৰ পৰা ববডিলান, পল ৰবচন, ফ্ৰেডি মাৰকিউৰি অথবা গোলাম আলী, মেহদি হাছানলৈকে অজস্ৰ গানৰ সংগ্ৰহ আছে তাৰ ওচৰত। অন্ততঃ সৌ সিদিনালৈকে সি অকল এইবোৰৰ বিষয়ে লিখিয়েই যথেষ্ট প্ৰশংসিত হৈছিল। ময়ো তাৰ এই দিশটোৰ এজন অনুৰাগী।\nকিন্তু হঠাৎ নতুনকৈ কি বা লাগিল জানো, গৰম টপিক আহিলেই সি জঁপিয়াই পৰা হ’ল। পিছে বন্ধুৰ জঁপিয়াই পৰাৰ ধৰণটো অলপ বেলেগ। প্ৰায়ভাগ ফেচবুকাৰুৱে ফেচবুকত নতুন টপিক আহিলে প্ৰায় আগ-গুৰি নজনাকৈয়েই অ’ত-ত’ত কমেণ্ট মাৰি ফুৰে। পিচে নয়নে আকৌ যিকোনো টপিক অকণো নজনাকৈ ক’তো এটা টু শব্দও নকয়। কিন্তু এবাৰ টপিকটো জানি লোৱাৰ পিছত “সুচিন্তিত আৰু জ্ঞানগৰ্ভযুক্ত” লেখা একোটা পষ্ট কৰে যিটো পঢ়ি বহুতে বাহ বাহ দিয়ে। অৱশ্যে সি অলপ গহীন। গতিকে গৰম অৱস্থাতে জঁপিয়াই নপৰি অলেখলেখ চাই লাহেকৈ জঁপিয়াই পৰি গাম্ভীৰ্য্য বজাই ৰাখিলে ‘স্বোৱেগ’ এটা থাকে বুলি বোধহয় তাৰ ধাৰণা এটা আছে।\nদুই মিনিটমান তেনেকৈ যোৱাৰ পিছত সি মোবাইলটো পকেটত সুমুৱাই থ’লে। লাহেকৈ সুধিলোঁ,\n: টপিকটো কি?\n: মাষ্টৰ আৰু ছাত্ৰীৰ লিলিমাই মেছেজৰ স্ক্ৰীণশ্বট৷\nনয়নে উত্তৰ দিলে।\n: স্ক্ৰীণশ্বট! স্ক্ৰীণশ্বট কেনেকৈ পালি? কোনে ভাইৰেল কৰিলে?\nমই আচৰিত হৈ সুধিলোঁ তাক।\n: নাজানো। ইমানখিনি জনাৰ কি দৰকাৰ? মুঠতে শিক্ষক এজন হৈ এনেকুৱা কাম কৰাটো বেয়া কথা হৈছে। ছাত্ৰ-ছাত্ৰীৰ ওপৰত চকু দিয়াটো কি ধৰণৰ অসভ্যামি! চা, প্ৰীতি বায়ে কমেণ্ট দিছে ছোৱালীজনী ১৮ বছৰৰ তলৰ হ’লে হেনো মাষ্টৰ ফঁচিব, নহ’লে নফচে। এইফালে তাই হায়াৰ ছেকেণ্ডাৰী ফাৰ্ষ্ট ইয়েৰৰ ছোৱালী। গতিকে সি নিৰ্ঘাট মৰিল।\nউৎসাহটো দেখি বুজিলোঁ বন্ধুৱে এডৰা লিখিলেই চাগে। বন্ধুৱে এতিয়া পাৰিলে শিক্ষকক এশিকনি দিহে এৰিব। তাক আগবাঢ়িবলৈ নিদি আকৌ সুধিলোঁ,\n: ছোৱালীজনীৰ ৰেচপন্স কেনেকুৱা?\nআচৰিত হৈ মোৰফালে চালে সি।\n: মানে স্ক্ৰীণশ্বটত?\n: অ। তায়ো সমানে ৰোমাণ্টিকতাত ডুবি আছে। কি ক’বি আৰু। সমাজখন যে কোনদিশে গৈ আছে নহয়।\nবুজিলোঁ, বন্ধুক সমাজ-সচেতনতাৰ ভূতে বাৰুকৈয়ে লম্ভিছে। বেছি কথা ক’বলৈ নিদি তাক ক’লোঁ,\n: চা, তাইতো তোৰ চিনাকি নহয় যে তই ফেচবুকত এনেকৈ ফালি ফুৰিছ। তাইৰ ঘৰৰ মানুহ আছে তাইক বুজাবলৈ। তায়ো যদি সমানে ৰেচপন্স দিছে তেতিয়া শিক্ষকে শাস্তি পাব বুলি কেনেকৈ ক’বি? তাই যদি ৰেচপন্স নিদিয়েও তথাপিও তাই মানুহজনৰপৰা অসুবিধা পালে ঘৰৰ মানুহক ক’ব বা আইনৰ ওচৰ চাপিব। এনেধৰণৰ ব্যক্তিগত কথাবোৰ সকলোতে ভাইৰেল হোৱাটো কিমান ভাল কথা?\nকথাকেইষাৰে তাৰ মুখত চিন্তাৰ ৰেখাপাত পেলালে। তাৰ ‘লিগেল এডভাইজাৰ’ প্ৰীতি বাইদেৱেও যে নজনাকৈয়ে মাত দিছে সি বুজিলে। তথাপি হাৰ সহজে মনা ল’ৰা সিও নহয়। পতিয়ন নিয়াবলৈ আকৌ ক’লে, তথাপি শিক্ষকৰ কৰ্তব্য বুলিও কথা এটা আছে দেচোন। তহঁতৰ ময়ূৰী বায়েও কমেণ্ট দিছে যে তাইৰ ভিনদেৱে হেনো ল’ৰা-ছোৱালী দুটাক পাৰ্কলৈ ফুৰাবলৈও নিনিয়ে তাত কোনোবা নিজৰ ছাত্ৰ-ছাত্ৰীক দেখিব বুলি। চিনেমা হললৈ নাযায়, অ’ত-ত’ত নুফুৰে। শিক্ষক তেনেকুৱাহে হ’ব লাগে।\nময়ূৰী বা মোৰ জেঠাইৰ ছোৱালী। গতিকে নয়নতকৈ মই তাইৰ গতি-গোত্ৰ ভালকৈয়েই জানো। তাক উভতি ধৰিবলৈকেই ক’লোঁ,\n: তাৰমানে শিক্ষক হ’লে প্ৰেম-পিৰীতি কৰা, ঘূৰা-ফুৰা মানা? শিক্ষকৰ বাবে বেলেগকৈ আইন নাই বোপাই। কাৰোবাক অশালীন ব্যৱহাৰ কৰাৰ বাবে, বিকৃত কৰ্মৰ বাবে physical harassment law আছে। আৰু জাননে? ময়ূৰী বা নিজেই ভিনদেউৰ ছাত্ৰী আছিল।\nশেষ বাক্যটোত সি থত্‌মত্ খালে। আচৰিত হোৱা যেন দেখুৱাই সুধিলে,\n: এহ্। হয় নেকি?\n: অঁতো। জেঠাইহঁতে ভিনদেউৰ চাকৰিটো নোহোৱাৰ বাবে তাইক দিব খোজা নাছিল। তেওঁৰ তেতিয়া নেট-শ্লেট ক্লীয়েৰ হোৱা নাছিল। ঘৰৰ পৰা নিদিয়াত ময়ূৰীবা পলাই গৈছিল। সন্তান জন্মৰ পিছতহে ভিনদেউৰ চাকৰি হৈছে।\nতাক লাজ পোৱা যেন দেখি কথা আগ নবঢ়াই ক’লোঁ,\n: ব’ল। চাহকাপ খাই লওঁ। সাতটাত দোকান বন্ধ কৰেই।\nএয়া হ’ল শেহতীয়া টপিকৰ ওপৰত নয়ন আৰু মোৰ মাজৰ কথোপকথন। লকডাউনৰ মাজতো সন্ধিয়া চাহকাপ একেলগে খাবলৈ ওলাই গ’লেই তাৰ লগত নিত্য নতুন টপিকৰ ওপৰত কথা হ’বলগা হয়। হওঁতে মই তাৰ কথাবোৰত মূৰ নঘমাওঁ। কিন্তু দুজন বন্ধুৱে যদি ৰাস্তাৰে একেলগে গৈ থাকোঁতে আনজনে মোবাইলত এইবোৰ বিষয়ত মূৰ ঘমোৱাই থাকে, তেন্তে আনজনে অনিচ্ছা সত্বেও টপিক শেষ কৰিবলৈ কথা পাতিবলগা হয়। অন্যথা গোটেই সন্ধিয়াটো যে তাৰ তলমূৰ কৰি থকা মুখখনেই দেখি থাকিব লাগিব সেয়া ধুৰূপ। সেইটো আৰু সাংঘাতিক আমনিদায়ক কাৰবাৰ। এই সময়ত মানুহৰ জীৱনটোৱেই আমনিদায়ক হৈ গৈছে। কথাই প্ৰতি লকডাউনৰ সময়ছোৱাত “ব’ৰ হৈ গৈছোঁ”, “ইমান অশান্তি পাইছোঁ নহয়, কি ক’ম আৰু”, “এইবোৰ শেষ হ’লেই হয় আৰু” ইত্যাদিৰে জীৱন ভৰি পৰিছে। তাতে যদি দুজন বন্ধু ফুৰিবলৈ যায় আৰু এজনে অনবৰত মোবাইলটো পিটিকি থাকে, তেন্তে আনজনৰ অৱস্থাটো কি হ’ব সহজেই অনুমেয়।\nনয়নৰ কথাবোৰ শুনিলে মোৰ এনে লাগে যেন প্ৰতিটো হট টপিকতেই সি এটা এক্সপাৰ্ট। মাজতে এদিন ক’লে,\n: বুজিছ। মানুহবোৰে টপিক এটা দেখিলেই জঁপিয়াই পৰিব নালাগে। অলপ পঢ়া-শুনা কৰি ল’ব লাগে, তাৰপিছতহে লিখিব লাগে।\nতাৰ ফালে চাই সুধিলোঁ,\n: ধৰ সুশান্ত সিঙৰ চুইচাইড কেচটো। সকলোৱেই কৈ আছে যে ইমান টকা-পইচা, বলিউডত এচ্‌টাব্লিছ হোৱাৰ পিছতো কিহৰ অভাৱত, কিহৰ তাড়নাত সি চুইচাইড কৰিলে? আৰে ভাই, অলপ পঢ়া-শুনা কৰা, তেহে গম পাবা আচলতে ডিপ্ৰেচনৰ কাৰণবোৰ কি, কিহৰ বাবে কৰিছে চুইচাইড।\nমই শলাগি ক’লোঁ,\n: ফেচবুক চাই মই যিখিনি চমুকৈ বুজিলোঁ তাৰ সাৰাংশ হ’ল যে চুইচাইডৰ কাৰণ ডিপ্ৰেচন আৰু ডিপ্ৰেচনৰ কাৰণ মন খুলি কথা পাতিবলৈ মানুহ নথকা বা থাকিলেও খুলি নোকোৱা। তয়ো তাকেই লিখিছ৷\n: আৰুনো কি!\nসি সঁহাৰি জনাই ক’লে।\n: এঘণ্টাতে চাইক’ল’জি পঢ়ি উঠি লিখিলে ইমানখিনিয়েই হয় বাৰু।\nমোৰ কথাখিনিত সি যিটোহে চাৱনি দিলে, বেয়া পোৱা বুলি ঠিক বুজিলোঁ। মুঠতে নয়ন চমুকৈ ক’বলৈ গ’লে এটা ফেচবুক ইণ্টেলেকচুৱেলিষ্ট। মাজতে এদিন দেখিলোঁ সি পোষ্ট দিছে,\n“টিভি চেনেলবোৰ যে চাব নোৱৰা হৈছে আৰু। সকলো বিষয়তে এই বুদ্ধিজীৱীবোৰক মাতিব যেন তেওঁলোক সৰ্ববিদ্যাবিশাৰদ।”\nপোষ্টটো দিয়াৰ দুদিন পিছতেই বাঘজানত জুই লাগিল। বচ্, আমাৰ নয়ন দ্যা গ্ৰেটৰ এনকোৱেৰী আৰম্ভ হৈ গ’ল। কিয় জুই লাগিল, অইল ইণ্ডিয়াই অৱহেলা কৰা বাবেই হৈছে নেকি, ইন্ধন উলিওৱাৰ সময়ত কিহেৰে তলৰ প্ৰেছাৰ নিয়ন্ত্ৰণ কৰে, কি কাৰণে ভাৰতত এইবোৰ দূৰ্ঘটনাৰপৰা ৰক্ষা কৰিবপৰাকৈ এক্সপাৰ্ট নাই ইত্যাদি প্ৰশ্নৰ উত্তৰেৰে মোটামোটিকৈ ৰাতাৰাতি থেচিচ এখন বনাই পিছদিনা চাবমিট কৰিলে (তাৰ ভাষাত। আমাৰ ভাষাতহে সেইটো ফেচবুক পোষ্ট)। তাৰপিছত সন্ধিয়া সগৌৰৱে সি ক’ত কেনেকৈ এইবোৰৰ মেটেৰিয়েল পালে তাৰ ওপৰত চমুকৈ দুআষাৰো ক’লে। লাহেকৈ তাক ক’লোঁ,\n: বোলো তই যিবোৰ শুনাইছ, সেইবোৰৰ বিষয়ে এক্সপাৰ্ট নহ’লে সাধাৰণ ইঞ্জিনিয়াৰেও নাজানে। তই সেইবোৰ মেচিন দেখিছিলিয়েই নে শুনিছিলিয়েই। ভাটৌৰ দৰে আৰ-তাৰ ভাষ্য শুনি যে লিখিছ, তাতকৈ তাৰে লিংকখিনি ফেচবুকত দিলেও হ’লহেঁতেন। Transmission Error বুলি কথা এষাৰ আছে, শুনিছনে কেতিয়াবা? মানে কাৰোবাৰপৰা তই কিবা এটা শুনি আন ক’ৰ’বাত exactly ক’বলৈ গ’লেও নব্বৈ শতাংশহে শুদ্ধকৈ ক’ব পাৰিবি। তোৰ পৰা বেলেগ এজনে ক’বলৈ হ’লে অৰিজিনেল কথাটোৰ আশীশতাংশহে শুদ্ধকৈ ক’ব পাৰিব। গতিকে দহ নম্বৰজনৰ বাৰত শূন্য শতাংশও শুদ্ধতা নাথাকিব। তাতে এইবোৰ চিৰিয়াছ টেকনিকেল কথা। অকণ হেৰফেৰ হ’লেই দিগদাৰ৷\nইমানখিনি কোৱাৰ পিছত মই আনফালে চকু ঘূৰাই খোজ ল’লোঁ। সিও মনে মনে ৰ’ল। মুঠতে নয়ন এই লকডাউনৰ সময়ত ব’ৰ হোৱা নাই। নিত্যনতুন টপিকৰ ট্ৰেফিকতো সি হেৰাই যোৱা নাই। টপিক শেষ নৌহওঁতেই তাৰ ‘বিশ্লেষণৰ থেচিচ’ চাবমিট হৈয়েই যায়। লকডাউনৰ প্ৰথমতেই সি দীৰ্ঘ লকডাউনে আনি দিবপৰা মানসিক অৱসাদ আৰু বিকাৰক লৈও এখন সাংঘাতিক থেচিচ লিখি তাৰ ফ্ৰেইণ্ডলিষ্টত থকা চাইকিয়েট্ৰিষ্ট ককায়েক এজনক মেনচন কৰি মাতি আনি সুধিলে সি ঠিকে লিখিছে নে নাই। ট্ৰেণ্ডত থকা টপিক যিমান স্পীডত দৌৰে, আমাৰ নয়নৰ পিক আপো সিমানেই বুলি ধৰিব পাৰি। কবিতাৰ সমালোচনাৰপৰা আৰম্ভ কৰি অসমৰ সকলো সমস্যা, ভিডিঅ’-মেছেজ ভাইৰেলৰপৰা এনকাউণ্টাৰলৈকে সকলোতে নয়নৰ অবাধ বিচৰণ। ওলোটাই ধৰিলে কয়,\n: তহঁতে সমাজ এখনৰ অংশীদাৰ হৈও মাত নামাত, বেছিভাগ কথাতেই নকৱ একো। সেইকাৰণেই সমাজখনৰ এনেকুৱা অৱস্থা।\nহয়ো, ঠিকেই কৈছে সি। পিচে অন্যায়ত মাত মতা আৰু সকলোতে বিশ্লেষক হোৱাৰ মাজত পাৰ্থক্য আছে। নয়নক বুজায় কোনে?\nআজি ৰাতিপুৱা মায়ে ঘৰৰ দুটামান ভাতকেৰেলা নয়নহঁতৰ ঘৰত দিবলৈ পঠিয়াই দিলে মোৰ হাতত। ঘৰ পাই দেখিলোঁ ডাঙৰীয়াই টিভিটো অন কৰি চকীৰ ওপৰত ভৰি উঠাই সাপ জোৰা লগাৰ দৰে ভৰি দুখন পাক খুৱাই কিবা টাইপ কৰি আছে। মই ওচৰ পাই সুধিলোঁ,\n: কি চলিছে?\nমোবাইলৰপৰা মূৰ নোতোলাকৈয়েই সি উত্তৰ দিলে,\n: সাগৰ চলিহাৰ কবিতা এটাত কলিতা মানুহৰ কথা হেনো বেয়াকৈ কৈছে।\n: তই পঢ়িছ কবিতাটো? বুজি পাইছ?\n: ও। চাইছোঁ এনেই। বুজা নাই ভালকৈ৷ তথাপি… এনেইতো বিতৰ্ক হোৱা নাই।\n: বঢ়িয়া। তই এতিয়া সাহিত্য-সংস্কৃতিৰ ওপৰত কবিতাৰ প্ৰভাৱ নামেৰে এখন থেচিচ লিখি বুজাই দে যে কবিয়ে কলিতাক অপমান কৰাটো সঠিক হোৱা নাই। পাৰিলে দুজনমান বিশিষ্ট সমালোচকক টেগো কৰি দিবি। তেহে জোৰদাৰ হ’ব৷\nবুলি কৈয়েই ভাতকেৰেলাৰ মোনাটো জোৰেৰে মুঠি মাৰি মই সিহঁতৰ পাকঘৰলৈ সোমাই গ’লোঁ।\n« ইইইইইই- অমিতাভ মহন্ত\nপ্ৰেম…. অপ্ৰেম..ফটাপ্ৰেম- লুণা বৰা »\nবঢ়িয়া লাগিল ভাই\nভাল লিখিলি বহুতদিন পাছত


১৭ তাৰিখে বজাৰত মুকলি হ’ব Redmi K20 আৰু Redmi K20 Pro – দাম আৰু সবিশেষ চাওঁক\n১৭ তাৰিখে বজাৰত মুকলি হ’ব Redmi K20 আৰু Redmi K20 Pro – কিমান দামত ক্ৰয় কৰিব পাৰিব চাওঁক\nগুৱাহাটী , July 8, 2019 7:30 pm\nস্মাৰ্টফোন ব্যৱহাৰকাৰী সকলৰ বাবে জুলাই মাহত আছে কেইবাটাও ভাল খবৰ। বহুদিনীয়া অপেক্ষাৰ অন্ত পেলাই এই মাহৰ ১৭ তাৰিখে ভাৰতৰ মোবাইল বজাৰলৈ আহি আছে ৰেডমি কে ২০ (Redmi K20) আৰু ৰেডিমি কে ২০ প্ৰ’ (Redmi K20 Pro)। এই কথা জনাইছে চাওমিয়ে।\nমুকলিৰ লগে লগে দুয়োটা ফোনে গ্ৰাহকক আকৰ্ষিত কৰিব পাৰিব বুলি ধাৰণা কৰা হৈছে। জানিব পৰা মতে ৰেডমি কে ২০ ফোনটোৰ ভাৰতীয় বজাৰ মূল্য ১৮ হাজাৰৰ পৰা ২০ হাজাৰ টকা আৰু ৰেডমি কে ২০ প্ৰ’ ফোনটোৰ মূল্য প্ৰায় ৩০ হাজাৰ টকা হ’ব।\nৰেডমি কে ২০ প্ৰ’ৰ বৈশিষ্ট্য\n১. ডুৱেল ছিম(নেনো)\n২. ৬.৩৯ ইঞ্চিৰ স্ক্ৰীণ(ফুল এইচ ডি)।\n৩. স্নেপড্ৰেগন ৮৫৫ প্ৰচেছৰ\n৪. ৮ জিবি ৰেম\n৫. ২৫৬ জিবি ইন্টাৰেনল ষ্টোৰেজ।\n৬. তিনিটা ৰেয়াৰ কেমেৰা। প্ৰাইমাৰী কেমেৰা(৪৮ মেগা পিক্সেল), ছেকেণ্ডাৰী কেমেৰা (১৩ মেগা পিক্সেল) আৰু তৃতীয়টো চেঞ্চৰ ৮ মেগা পিক্সেলৰ। তদুপৰি ভিডিঅ’ কলিং আৰু ছেল্ফিৰ বাবে দিছে ২০ মেগা পিক্সেলৰ পপ আপ ছেল্ফি কেমেৰা।\n৭. ৪০০০ এম এ এইচ বেটেৰী।\n৮. ওজন ১৯১ গ্ৰাম।\nৰেডমি কে ২০ৰ বৈশিষ্ট্য\nৰেডমি কে ২০ৰ প্ৰচেছৰ ৭৩০। ইয়াৰ বাহিৰে ৰেডমি কে ২০ দেখিবলৈ আৰু ইয়াৰ বৈশিষ্ট্য প্ৰায় ৰেডমি কে ২০ প্ৰ’ৰ দৰে।\nউল্লেখ্য যে ৰেডমি কে ২০ আৰু কে ২০ প্ৰ’ৰ উপৰি অহা ১৫ জুলাইত মোবাইল বজাৰত উপলব্ধ হ’ব ৰিয়েলমি এক্স। মোবাইল বিশেষজ্ঞ সকলৰ মতে ৰেডমি কে ২০ ছিৰিজে ৰিয়েলমি এক্সক যথেষ্ট প্ৰত্যাহ্বান জনাব।


July 2018 – Page2– ফটাঢোল\nমতিৰ মনটো কেইদিনমানৰপৰা বেয়া। মাজে মাজে কথাটো মনত পৰিলেই তাৰ টিঙিচকৈ খংটো উঠে। অলপ দেৰিৰ আগতে কিন্তু তাৰ মনটো ভাল লাগিছিল। এতিয়া আকৌ বেয়া। কোন হাৰামীয়ে তাক ঠগন দিলে বাৰু! চাল্লা বজ্জাত চব! কেইদিনমানৰ আগতে সি সন্ধিয়া বজাৰলৈ গৈছিল। চালানী মাছ এপোৱা, মচুৰ ডাইল আৰু মগু ডাইল মিলাই এপোৱা, আলু কেইটামান, পিয়াঁজ দুটা, পাচলি দুটামান লৈ সি শংকৰৰ পাণ ঘূমটিৰপৰা বিড়ি এমুঠা ল’লে। মানিবেগটোৰপৰা সি বিশটকীয়া এখন উলিয়াই শংকৰৰ হাতত দিলে। সি হিচাপত দহ টকা ঘূৰাই পাব। শংকৰে নোটখন তাৰ\nভাগৱতৰ সপোন – প্ৰশান্ত বৰগোহাঁই\nৰসেশ্বৰ হাজৰিকাই দুপৰীয়া ভাত খাই আগফালৰ চকীখনতে বহি মূৰটো বেৰত‍ে ভেঁজা দি অকণমান জিৰণি লৈছে ৷ তেওঁ আটোমটোকাৰিকৈ গঢ়ি তোলা আগফালৰ বাৰীখন এবাৰ ফেদুৱাহঁতৰ বাঘৰ আগতেল খোৱা গৰু দুটাই মোহাৰি পেলোৱাৰ দিনাৰ পৰাই দুপৰীয়াৰ ভাত সাঁজ খাই এনেকৈয়ে এঘূমতি মৰাৰ অভ্যাস ৷ দূৰৈৰ পৰা ভাঁহি আহিছে মাইক লগাই ভাগৱত পাঠ কৰাৰ শব্দ ৷ হাজৰিকাহঁতৰ ঘৰৰ আগফাল আৰু পাছৰ গাঁওদুখনত ভাগৱত পাঠ চলিছে ৷ প্ৰতিখন গাঁৱতে আক দুটা নামঘৰ– মানে এতিয়ালৈকে চাৰিবাৰ অখণ্ড পাঠ হ’লেই ৷ টোপনিৰ জালতে ৰসেশ্বৰৰ মূৰটো মাজে-সময়ে\nআজি কেইবছৰমান আগতে গুৱাহাটীৰ নবীন বৰদলৈ হলৰ চোতালত অনুষ্ঠিত বেজবৰুৱা স্মৃতিসভা এখনত থিয় হৈ,অসমীয়া সাহিত্যৰ কৃতবিদ্য অধ্যাপক এজনে ঘোষণা কৰিছিল যে,আজিলৈকে অসমীয়া সাহিত্যত বেজবৰুৱা যুগেই চলি আছে৷”বেজবৰুৱা যুগ এতিয়াও শেষ হোৱা নাই”:এই কথা কোৱাৰ অৰ্থ এয়েই যে,এতিয়ালৈকে অসমীয়া সাহিত্যত সামন্ত-যুগীয় মনোভাৱ অতীতৰ প্ৰতি নিৰ্বিচাৰ অন্ধ মোহ আৰু ঠেক জাতীয়তাবাদৰ শেষ হোৱা নাই৷তাৰ অৰ্থ এয়েই যে অসমীয়া সাহিত্য এটা মৰা সুঁতিত পৰিণত হৈছে;যোৱা প্ৰায় একুৰি বছৰৰ বিশ্ব-ৰাজনীতিত উখল-মাখল লগোৱা বিৰাট অভিজ্ঞতাবোৰ,দ্বিতীয় বিশ্বযুদ্ধ,এচিয়া-আফ্ৰিকাত ঔপনিবেশিকতাৰ অৱসান,নতুন নতুন ৰাষ্ট্ৰীয় অভিব্যক্তি আৰু মানুহৰ চিন্তাক ন\n(১) ফেদুৱা বুঢ়া ঘৰৰ কাষৰে মুহীৰামৰ লগত গাঁৱৰ এঘৰত নাম গাবলৈ গ’ল৷ নিমন্ত্ৰণ মতে বুঢ়াই নাম গাব আৰু মুহিৰামে পাঠ পঢ়িব৷ বয়স বঢ়াৰ লগে লগে বুঢ়াৰ আজি কালি দৃষ্টি শক্তি আৰু স্মৃতি শক্তি দুইটাই কমি আহিছে, সেয়ে নাম ললে বিতচকুযোৰ লগাই কীৰ্তনখন চাই চাই হে নাম লগাব পাৰে৷ পিছে লেঠা লাগিল তাতেই৷ বুঢ়াৰ বিতচকুযোৰ খটাসুৰ নাতি টোৱে পেলাই ভাঙিলে৷ সদায় নাম লৈ থকা মানুহ জনৰো নাম মুখস্থ নাই বুলি গম পালে গাঁৱৰ মানুহৰ আগত এতিয়া বুঢ়াই কমখন লাজ পাবনে বাৰু!


বমি-মূৰৰ বিষ, বেকা হৈ গৈছে হাত-ভৰি! ২৪ ঘণ্টাত হাস্পতালত ভৰ্তি ২৯০ জন, অচিন ৰোগৰ আতংক– News18 Assam\nবমি-মূৰৰ বিষ, বাগৰি পৰিছে মাটিত! ২৪ ঘণ্টাত হাস্পতালত ভৰ্তি ২৯০ জন, অচিন ৰোগৰ আতংক\nUpdated:December 7, 2020, 8:32 PM IST\nমূৰৰ বিষ. শৰীৰ দুৰ্বল, বমি বমি ভাব, হাৰ পিছত হঠাত্ বাগৰি পৰিছে মাটিত। নিশাৰ ভিতৰতে এনে লক্ষণে দেখা দিয়ে ২৯০ জনক চিকিত্‍সালয়ত ভৰ্তি কৰোৱা হৈছে। ইয়াৰ ভিতৰত ৪৬ গৰাকী শিশু-মহিলা।\nLast Updated: December 7, 2020, 8:32 PM IST\nঅচিন ৰোগৰ আতংকই কঁপাই তুলিছে অন্ধ্ৰপ্ৰদেশৰ আকাশ-বতাহ। এতিয়ালৈকে চিনাক্ত হোৱা নাই ৰোগ। এই পৰ্যন্ত ভৰ্তি কৰোৱা হৈছে ২৯০ জনক। তাৰে ভিতৰত আছে একাধিক শিশু। মৃত্যু হৈছে মধ্যবয়সীয়া মহিলাৰ। মূলতঃ অন্ধ্ৰপ্ৰদেশৰ পশ্চিম গোদাবৰী জিলাৰ এলুৰুৰ নৰ্থ ষ্ট্ৰিট, অৰুন্ধতিপেট আৰু অশোকনগৰৰ এলেকাত ঘটিছে এই ভয়ংকৰ ঘটনা। ইতিমধ্যে অসুস্থ হোৱা লোকসকলক হাস্পতালত ভৰ্তি কৰোৱা হৈছে।\nআচলতে কি ঘটিছে?\nস্থানীয় লোকে জনাইছে যে, শনিবাৰে একাংশ লোক হঠাত্ অসুস্থ হৈ পৰে। মূৰৰ বিষ, শৰীৰ দুৰ্বল, বমি বমি ভাব,আৰু পিছত হঠাত্ বাগৰি পৰে মাটিত। নিশাৰ ভিতৰতে এনে লক্ষণে দেখা দিয়া ২৯০ জনক চিকিত্‍সালয়ত ভৰ্তি কৰোৱা হৈছে। ইয়াৰ ভিতৰত ৪৬ গৰাকী শিশু-মহিলা। মৃত্যু হৈছে এগৰাকী মহিলা। চিকিত্‍সকে জনোৱা মতে, বৰ্তমানলৈকে ৭ জন ৰোগী কিছু সুস্থ হৈ উঠিছে। কিন্তু ৭জনক সংকটজনক অৱস্থাত অন্য এখন হাস্পতাললৈ স্থানান্তৰ কৰা হৈছে।\nকিদৰে ঘটিল এই ঘটনা?\nস্থানীয় স্বাস্থ্যকৰ্মীয়ে পানীৰ পৰাই এই ঘটনা সংঘটিত হৈছে বুলি সন্দেহ কৰা হৈছে। পানীত বিষক্ৰিয়া হোৱাৰ ফলত অসুস্থ হৈ পৰে লোকসকল। প্ৰশাসনৰ তৰফৰ পৰা ইতিমধ্যে নৰ্থ ষ্ট্ৰিট এলেকাৰ বিভিন্ন স্থানৰ পানীৰ নমুনা সংগ্ৰহ কৰা হৈছে। বৰ্তমান ঘটনাস্থলীত উপস্থিত হৈছে অন্ধ্ৰ প্ৰদেশৰ উপ মুখ্যমন্ত্ৰী তথা স্বাস্থ্যমন্ত্ৰী আল্লা কালীকৃষ্ণ শ্ৰীবাস।\nFirst published: December 7, 2020, 8:32 PM IST


নিদাঘ পুৰাণ — Vikaspedia\nবৰ্তমান সততে দেখা পোৱা এটা দৃশ্য- দুখন ঠাইৰ দুজন মানুহে কথা পাতিবলৈ লৈ এজনে আনজনক সুধিছে, “আপোনালোকৰ তাত গৰম কেনেকুৱা হে?” বা মানুহ দুজন একে ঠাইৰে হ’লে সোধে, “উঃ বৰ গৰম পৰিছে নহয়নে?” আগষ্ট মাহৰ মাজভাগ পালহি আৰু সূৰ্য্যৰ ‘ফৰ্ম’ ব্যাহত হোৱাৰ নাম-গোন্ধ‌ই নাই। মানুহে ঘৰৰ বাহিৰত, ঘৰৰ ভিতৰত ছাটি ফুটি কৰিছে। শীতল পানীয় আৰু ফলৰ ৰসৰ আদৰ বাঢ়ি গৈছে। ল’ৰাৰ ডিঅ’ লগোৱাৰ কোব বাঢ়িছে, ছোৱালীবোৰে দাপোণত নিজকে চাই ক’লা পৰিছে বুলি উস্ আস্ কৰিছে। মুঠতে এটা অস্থিৰ পৰিবেশ। তাৰ মাজতে হয়তো আপোনালোকে দেখা পাব যে দুই-এজন মানুহ কিছু সময়ৰ বাবে গৰমত ঢলি পৰিছে বা কিছুমানে ভৰিৰ তলভাগ খামুছি ধৰিছে। কিহৰ বাবে তেওঁলোকৰ এনে হ’ল? গৰমত সাধাৰণ নিৰ্জলীকৰণৰ (ডিহাইড্ৰেচন) লগতে হিট্ এক্‌জচ্চন, হিট্ চিন্‌কপি বা হিট্ ষ্ট্ৰ’কৰ বাবে এনে সমস্যা হ’ব পাৰে।\nনিৰ্জলীকৰণ নিজে এটা ৰোগ নহয়, আন ৰোগৰ লক্ষণহে। গৰমত শৰীৰৰ বাবে প্ৰয়োজনীয় তৰলসমূহ (যেনে-পানী, পিছৰ অংশত সৰলকৈ কেৱল পানী বুলি কোৱা হ’ব) আৰু লৱণৰ অভাৱ ঘটিলে সেই অৱস্থাক ‘নিৰ্জলীকৰণ’ বোলা হয় (লৱণ বুলিলে কেৱল খোৱা নিমখ নহয়, ৰসায়ন বিজ্ঞানত পঢ়াৰ দৰে অম্ল আৰু ক্ষাৰকৰ বিক্ৰিয়াত উৎপন্ন দ্ৰব্যক বুজোৱা হৈছে)। হাগনি, বমি, কিছুমান ঔষধ, অত্যাধিক গৰম, অনিয়ন্ত্ৰিত মধুমেহ ৰোগ, জুয়ে পোৰা আদি বহুতো কাৰণৰ শৰীৰৰ পানীভাগ ওলাই যাব পাৰে। সাধাৰণ অৱস্থাত প্ৰস্ৰাৱ, মল, ঘাম আদিত সদায় শৰীৰৰ পৰা কিছু পানী ওলাই যায়। কিন্তু পিয়াহ অনুভৱ কৰা লগে লগে আমি পানী বা আন জুলীয়া বস্তুৰে সেই অভাৱ পূৰণ কৰোঁ। জহকালি পিয়াহ বাঢ়ি যায় আৰু গতিকে আমি বেছি পৰিমাণৰ পানী গলাধঃকৰণ কৰোঁ। এইটো স্বাভাৱিক নিয়ম। পানী খোৱাৰ পৰিমাণ কমিলে/নাইকিয়া হ’লে আৰু পানী ওলাই গৈয়েই থাকিলে সেইটো অনিয়ম। শৰীৰত পানীৰ পৰিমাণ আৰু তাৰ লগতে প্ৰয়োজনীয় পদাৰ্থ ছ’ডিয়াম, পটাছিয়াম, বাইকাৰ্ব’নে’ট আদি কমি গ’লে সমস্যাৰ সৃষ্টি হয়। সোনকালে চিকিৎসা নকৰিলে নিৰ্জলীকৰণত জীৱনৰ টনাটনিও হ’ব পাৰে। বয়সীয়াল লোক, কেঁচুৱা, শিশু, খেলুৱৈ আদি নিৰ্জলীকৰণত ভোগাৰ সম্ভাৱনা বেছি (ক্ৰিকেটাৰসকলে গৰমত ঘামি-জামি শতক কৰাৰ পিছতে ভৰিত খামুছি বহি পৰা নিশ্চয় লক্ষ্য কৰিছে)।\nনিৰ্জলীকৰণত দেখা পোৱা উপসৰ্গসমূহে ব্যক্তিজনক সতৰ্ক কৰি দিয়ে যাতে তেওঁ তৰল বস্তু খায়। ইয়াত ভিতৰত পিয়াহ লগা, ছালৰ শুকান অৱস্থা, মুখগহ্বৰ শুকাই যোৱা, প্ৰস্ৰাৱ কমকৈ হোৱা, হালধীয়া প্ৰস্ৰাৱ, খুব ভাগৰ লগা, পেশী টানি ধৰা (Muscle Cramp), ঘন ঘন উশাহ, ঘন হৃদয়স্পন্দন আদি মুখ্য। সৰু ল’ৰা-ছোৱালীক নিৰ্জলীকৰণৰ বাবে পৰীক্ষা কৰোঁতে জিভাৰ শুকান অৱস্থা, চমু কোটৰত সোমোৱা, প্ৰস্ৰাৱৰ পৰিমাণ, চকুপানী আছেনে নাই, ছালৰ স্থিতিস্থাপকতা, খিংখিঙীয়া ভাৱ আদি লক্ষ্য কৰা হয়।\nনিৰ্জলীকৰণ পুনৰ্জলীকৰণেৰে (rehydration) স্বাভাৱিক কৰা হয়। কম (Mild) আৰু মধ্যমীয়া (moderate) নিৰ্জলীকৰণ ঘৰতে ঠিক কৰিব পাৰি। শিশুৰ ক্ষেত্ৰত নিৰ্জলীকৰণৰ কাৰণ ভেদে দিবলগীয়া জুলীয়া পদাৰ্থৰ পৰিমাণ ভিন্ন হ’ব পাৰে আৰু এই পৰিমাণ নিৰ্ভুল হ’ব লাগিব। গতিকে ঘৰতে নিজে চিকিৎসা কৰাতকৈ চিকিৎসকৰ পৰামৰ্শ লোৱা উচিত। কম আৰু মধ্যমীয়া নিৰ্জলীকৰণৰ বাবে অ’ আৰু এছ (Oral rehydration salt) অমৃতস্বৰূপ। বিশ্ব স্বাস্থ্য সংস্থাৰ (WHO) অনুমোদিত এপেকেট অ’ আৰ এছ এক লিটাৰ বিশুদ্ধ পানীত মিহলাই লৈ ২৪ ঘণ্টাৰ ভিতৰত ব্যৱহাৰ কৰা উচিত। বেছি (Severe) নিৰ্জলীকৰণ হ’লে তেনে ৰোগীক চিকিৎসালয়ত ভৰ্তি কৰোৱা উচিত। তেওঁলোকৰ চিকিৎসাৰ বাবে ৰিংগাৰ্ছ লেক্‌টে’ট (Ringer’s lactate, RL) ছ’ল্যুচন সিৰাত দিয়া হয়। কেফেইনযুক্ত পানীয় যেনে কফি, চাহ, চ’ডা আদিবোৰ একে ক্ষেত্ৰত পৰিহাৰ কৰাই শ্ৰেয়। যদি গৰমৰ বাবে নিৰ্জলীকৰণ হোৱা নাই তেন্তে উপযুক্ত ঔষধেৰে নিৰ্দিষ্ট কাৰণৰ চিকিৎসা কৰা উচিত। নিৰ্জলীকৰণ ঠিক নকৰিলে ই আন ৰোগৰ বিপদাশংকা বঢ়াব পাৰে।\nসূৰ্য্যৰ লগত বেছিকৈ ফেপেৰি পাতিলে নিৰ্জলীকৰণৰ লগতে আগতে কোৱাৰ দৰে হিট্ চিন্‌কপি, হিট্ ষ্ট্ৰ’ক আদি ৰোগ হ’ব পাৰে। দেহৰ বিপাক ক্ৰিয়া(Metabolism), পেশীৰ সংকোচন-প্ৰসাৰণ আদিৰ জৰিয়তে এক নিৰ্দিষ্ট পৰিমাণৰ তাপ উৎপন্ন হয়। সঞ্চালন (conduction), বাষ্পীভৱন (evaporation) আদিৰে সেই তাপ দেহৰ পৰা ওলাই যায়। মগজুৰ “হাইপ’থালামাছ” (hypothalamus) নামৰ অংশটোৱে আমাৰ দেহৰ তাপ নিয়ন্ত্ৰণ কৰে। ই শৰীৰৰ অভ্যন্তৰৰ তাপ (core body temperature ) ৩৭± ০.৫° চেল্‌চিয়াছ কৰি ৰাখে। এই উষ্ণতাত দেহৰ বিপাক ক্ৰিয়াবোৰ সুচাৰুভাৱে চলি থাকে। অত্যাধিক গৰম, কিছুমান সংক্ৰমণ, থাইৰ’ইডৰ ৰোগ আদিয়ে এই ছে’ট প‌ইণ্টটোত খেলিমেলি লগাই শৰীৰৰ অভ্যন্তৰৰ তাপমাত্ৰা বঢ়াই দিয়ে।\nগৰম, আৰ্দ্ৰতাপূৰ্ণ দিনত বেছি পৰিশ্ৰম কৰিলে ‘হিট্ ক্ৰেম্প’ নামৰ মাংসপেশীৰ যন্ত্ৰণাদায়ক সংকোচন হ’ব পাৰে। এই অৱস্থাত শৰীৰৰ অভ্যন্তৰৰ তাপমাত্ৰাৰ খেলিমেলি নহয়। ব্যক্তিজনৰ পানীৰ লগতে লৱণৰ অভাৱ পূৰণ কৰিলে লাহে লাহে ভাল হৈ আহে।\nগৰমত বেছি সময় থিয় হৈ থাকিলে বা কাম কৰিলে মানুহ মূৰ্চ্ছা যাব পাৰে। ইয়াক ‘হিট্ চিন্‌কপি’ বোলা হয়। এই অৱস্থাত ৰক্তচাপ আৰু হৃদয়স্পদনৰ গতি কমি যায়। ব্যক্তিজনক চেঁচা ঠাই এটুকুৰাত বিচনাত শুৱাই লৈ অলপ সময়ৰ বাবে ভৰি দুখন দাঙি দিব লাগে। ইয়াৰ লগতে নিৰ্জলীকৰণৰ চিকিৎসাও আৱশ্যক।\nগৰম, আৰ্দ্ৰতাপূৰ্ণ বতৰত অতি বেছি পৰিশ্ৰম কৰোঁতে যদি পানী-লৱণৰ অভাৱ ঠিকমতে পূৰণ কৰা নহয় তেন্তে ‘হিট্ এক্‌জচ্চন’ নামৰ অৱস্থাই দেখা দিয়ে। শৰীৰৰ অভ্যন্তৰৰ তাপমাত্ৰা বঢ়ি যায়। তেওঁক গৰম ঠাইৰ পৰা আঁতৰাই গোতেই গাতে জলপটি দি চেঁচা কৰিব লাগে। ততালিকে পুনৰ্জলীকৰণ কৰা উচিত। সোনকালে চিকিৎসা নকৰিলে ই “হিট্ ষ্ট্ৰ’ক”ৰ পৰ্যায় পাব পাৰে।আমি স্বাভাৱিক অৱস্থাত ঘামৰ জৰিয়তে অতিমাত্ৰা তাপ এৰি দি নিজকে ঠাণ্ডা কৰি ৰাখোঁ। গৰম, আৰ্দ্ৰতাপূৰ্ণ ঠাই আৰু অতিমাত্ৰা পৰিশ্ৰমৰ সংযোগে শৰীৰৰ এনে চেঁচা হোৱা কৌশল বিকল হৈ পৰে আৰু অভ্যন্তৰৰ তাপ বিপজ্জনকভাৱে বাঢ়ি যায়। তেতিয়া মূৰৰ বিষ, বমিৰ ভাৱ, বমি, মূৰ ঘূৰণি, দিগ্‌ভ্ৰম, চট্‌ফটনি, বিভ্ৰান্তি, কঁপনি, শুকান ঘামবিহীন ছাল আদি লক্ষণৰ লগতে ব্যক্তিজন চেতনাহীন হ’ব পাৰে। ব্যক্তিজনক ততালিকে ঘৰৰ ভিতৰলৈ নি কাপোৰ-কানি খুলি দিব লাগে, ভৰি দুখন দাঙি দিব লাগে, গাত পানী ছটিয়াব লাগে, বিজুলীপাংখাৰে দেহ শীতল কৰিব লাগে আৰু কাষলতিৰ তল, কৰঙনৰ চুকত বৰফ দিব লাগে। এই কামখিনি কৰাৰ পাছত তেওঁক যিমান সোনকালে পাৰি চিকিৎসাললৈ নিয়াৰ ব্যৱস্থা কৰিব লাগে।\nজহকালি ল’বলগীয়া সাৱধানতা\nযথেষ্ট পৰিমাণৰ পানীয় খাওক। বাহিৰত কাম কৰোঁতে নিৰ্জলীকৰণৰ সম্ভৱনা বঢ়াব পৰা চাহ, কফি আদি পানীয় পৰিহাৰ কৰক।\nপাতল ৰঙৰ অগধুৰ আৰু অলপ ঢিলা কাপোৰ পৰিধান কৰক।\nছাতি ব্যৱহাৰ কৰক (ল’ৰাক অৱশ্যে বাধ্য কৰোৱা টান!)\nসম্ভৱ হ’লেই ছাঁ পৰা ঠাইত বিশ্ৰাম কৰক।\nগৰম, আৰ্দ্ৰতাপূৰ্ণ দিনৰ ঘৰৰ বাহিৰত কঠোৰ শাৰীৰিক পৰিশ্ৰম পাৰ্যমানে এৰাই চলক।\nডা: গীতাৰ্থ বৰদলৈ


গ’লব্লাডাৰ আৰু গ’লব্লাডাৰ পাথৰ - নৱওজা - সাহিত্য ডট অৰ্গ\nগ’লব্লাডাৰ আৰু গ’লব্লাডাৰ পাথৰ – নৱওজা\nভাৰতবৰ্ষৰ ভিতৰতে অসমত গ’লব্লাডাৰ পাথৰ হোৱা ৰোগীৰ সংখ্যা আটাইতকৈ বেছি৷ এইবাবেই মই ইয়াৰ বিষয়ে কিছু কথা লিখিব উলাইছো৷ মই কোনো ডাক্টৰ নহয়৷ এজন বিজ্ঞানৰ শিক্ষক হিচাপে মানৱ শৰীৰটোৰ বিষয়ে কিছু কথা অধ্যয়ন কৰি যি জানিছো তাকেহে ক’ব বিছাৰিছো৷ কোনেও যাতে কথাবোৰ সমালোচনা নকৰি এক গঠনমূলক আলোচনা হে কৰে যেন আৰু কিবা ভুল তথ্য ডাঙি ধৰিলে আঙুলিয়াই দিব বুলি আশা কৰিছোঁ৷\nপ্ৰথমতে আমি গলব্লাডাৰটোনো কি জানি লও৷ অসমীয়াত ইয়াক পিত্তথলী বুলি কোৱা হয়, যিটো আমাৰ সকলোৰে পেটত আছে৷ আমি খোৱা খাদ্যৰ পাচন প্ৰক্ৰিয়াৰ বাবে ই অতি দৰকাৰী এটা অংগ৷ খাদ্য পাচনৰ বাবে বিষেশকৈ চৰ্বী জাতীয় খাদ্য পাচন কৰিবলৈ ক্ষাৰকীয় প্ৰকৃতিৰ পিত্তৰসৰ প্ৰয়োজন৷ পিত্তৰসে খাদ্যৰ চৰ্বী অংশৰ ওপৰত ক্ৰিয়া কৰি চৰ্বীৰ বৃহৎ অনুবোৰ ভাঙি সৰু সৰু অংশলৈ বিভক্ত কৰে৷ ফলত অগ্নাশয় গ্ৰন্হিয়ে ক্ষৰণ কৰা চৰ্বী পাচক উতসেচকে চৰ্বী সহজেই পাচন কৰিব পাৰে৷ এই পিওৰসবোৰ তৈয়াৰ হয় আমাৰ যকৃতত (Liver)৷ যকৃতৰ পৰা পিত্তবাহী নলীয়েদি পিত্তৰস ওলাই আহি পিত্তস্থলীত জমা হয়৷ গতীকে পিত্তস্থলী বা Gall bladder হৈছে যকৃতৰ পৰা নিঃসৰিত পিত্তৰস জমা কৰি ৰখা এবিধ মোনাহে৷ পিত্তৰসত 97% পানী বাকী 3% কলেষ্টেৰল খনিজলৱণ, পিত্তৰঞ্জন আৰু পিত্তএচিড আদি থাকে৷\nগলব্লাডাৰ পাথৰ উত্পত্তিৰ কাৰণ: –\nগলব্লাডাৰ পাথৰ সৃষ্টি হোৱাৰ প্ৰকৃত সকলোবোৰ কাৰণ জনা হোৱা নাই যদিও সাধাৰণতে জনা কিছুমান প্ৰধান কাৰণ হৈছে ——\nমেদবহুলতা: -মেদবহুলতা হৈছে দেহত অতিৰিক্ত চৰ্বী\nজমা হোৱাৰ ফলত শকত হৈ গৈ থকা অৱস্থা৷ মানুহৰ শৰীৰত চৰ্বীৰ অতিৰিক্ত অংশ কলেষ্টেৰল হিচাপে জমা হৈ থাকে৷ এই চৰ্বী চালৰ তলত, ধমনীবোৰৰ ভিতৰত, হৃদযন্ত্ৰৰ আবৰন আদি বিভিন্ন ঠাইত জমা হয়৷ পিত্তথলীৰ ভিতৰতো এই কলেষ্টেৰলৰ পৰিমান বৃদ্ধি পাব ধৰে৷ ফলত পিত্তথলীত এচিডৰ পৰিমান কমি যায় তেতিয়া কলেষ্টেৰল অদ্ৰৱণীয় অৱস্থালৈ গৈ পাথৰৰ সৃষ্টি কৰে৷\nবীজাণুজনিত: – নাক, মুখ আৰু খাদ্যৰ জৰিয়তে আমাৰ দেহত বীজাণুৰ প্ৰবেশ ঘটে৷ সকলো বীজাণু য়ে দেহত বেমাৰৰ সৃষ্টি কৰিব নোৱাৰে যদিও ক্ষতি সাধন কৰে৷ বহুতো বীজাণু তেজত থকা WBC বোৰে মাৰিবলৈ সক্ষম হয়৷ মৃত বীজাণু তেজৰ জৰিয়তে আহি পিত্তস্থলীত জমা হব পাৰে৷ এই বীজাণু বোৰৰ ওপৰত কেলছিয়াম কাৰ্বনেট আৰু কলেষ্টেৰল তৰপে তৰপে জমা হৈ পাথৰৰ সৃষ্টি হব পাৰে৷\nপিত্তৰসৰ মন্থৰ গতি: – যদি কোনো কাৰণবশত পিত্তস্থলীৰ পৰা পিত্তৰসৰ গতি সামান্য হ’লেও মন্থৰ হয় তেন্তে পিত্তৰস বেছি সময় পিত্তষ্হলীত জমা হয়৷ ইয়াৰ ফলত পিত্তৰসৰ পানীভাগ শোষণ হয়৷ পৰিণতিত আন উপাদান বোৰ গোট মাৰি কঠিন অৱস্থালৈ যায়৷ এইবোৰেই তৰপে তৰপে জমা হৈ পাথৰ হয়৷ এইবাবেই আমি পানী বেছি খাব লাগে৷ লঘোনে থকা অৱস্থাত বিষেশকৈ পানী খাব লাগে৷\nপাথৰৰ কাৰণ বোৰ কেনেকৈ সৃষ্টি হয়: –\nআধুনিক যুগত ব্যক্তিৰ শাৰীৰিক শ্ৰম দিনক দিনে কমিছে মানসিক শ্ৰম বাঢ়িছে৷ বেছিভাগ মানুহেই অফিছত বহি বহি য়েই কাম কৰিব লগা হয়৷ আনকি গৃহিণী সকলৰো আগৰ নিচিনা কাম নোহোৱা হল৷ এল. পি.জি.চিলিণ্ডাৰ, মিক্সাৰ, ৱাচিং মেচিন, ৰানিং ওৱাটাৰ আদিৰ ব্যৱহাৰে শাৰীৰিক শ্ৰম বহুখিনি হ্ৰাস কৰিছে৷ ফলত এনে ব্যক্তিৰ দেহত স্বাভাবিকভাবে কলেষ্টেৰলৰ পৰিমান বৃদ্ধি পাইছে৷ বেছিভাগ পুৰুষৰ এই কলেষ্টৰল জনিত কাৰনতেই গলব্লাডাৰ পাথৰ হয়৷ ৷ এনে ব্যক্তিয়ে নিতৌ খোজ কঢ়া বা ব্যয়াম কৰা অভ্যাস কৰাটো ভাল৷\nবেছিভাগ বিবাহিতা মহিলাৰ ক্ষেত্ৰত গলব্লাডাৰ পাথৰ হোৱা দেখা যায়৷ ইয়াৰ কাৰণ কি? মাইকী মানুহৰ দেহত ইষ্ট’জেন নামৰ এবিধ হৰমোন থাকে যিয়ে নাৰী সুলভ চৰিত্ৰ গঠন কৰে৷ গৰ্ভধাৰণ কৰা মহিলাৰ তেজত ইষ্ট’জেন হৰমোন বেছিকৈ নি: সৰিত হয়৷ এই হৰমোনে পিত্তস্থলীৰ সংকোচন প্ৰক্ৰিয়া কমাই দিয়ে৷ ফলত পিত্তৰস পিত্তস্থলীত বেছি সময় জমা হৈ থাকে৷ এই অৱস্থাত পিত্তস্থলীৰ বেৰে পানী ভাগ শোষণ কৰে আৰু বাকী গোটা পদাৰ্থ বোৰ তৰপে তৰপে জমা হৈ পাথৰ হয়৷ গতিকে ঘনাই গৰ্ভধাৰণ কৰা মহিলাৰ গলব্লাডাৰ হোৱাৰ সম্ভাৱনা বেছি৷ আনহাতে গৰ্ভধাৰণ নকৰিবলৈ বেছিভাগ মহিলাই গৰ্ভনিৰোধক টেবলেত খাই৷ এই টেবলেত বোৰত ইষ্ট’জেন আৰু প্ৰজেষ্ট’জেন হৰমোন থাকে৷ অতিৰিক্ত ভাবে খোৱা ইষ্ট’জেন হৰমোন বোৰ দীৰ্ঘকাল ব্যৱহাৰ কৰাৰ ফলত গলব্লাডাৰৰ ভিতৰত কলেষ্টেৰলৰ পৰিমাণ বৃদ্ধি ঘটি এচিডৰ পৰিমাণ হ্ৰাস পায়৷ ফলত তৰপে তৰপে জমা হৈ পাথৰ সৃষ্টি হয়৷ গতিকে গৰ্ভনিৰোধক টেবলেত বোৰ দীৰ্ঘকাল ব্যৱহাৰ নকৰাই ভাল৷ মই নিজে এজন ডাক্টৰক এই বিষয়ে সুধিছিলো৷ তেখেতে চাৰি মাহৰ ওপৰত ব্যৱহাৰ নকৰাই ভাল বুলি জনাইছিলে৷\nএক সমীক্ষা অনুসৰি শকত, বহুবাৰ গৰ্ভধাৰণ কৰা মহিলা আৰু 50 বছৰ ওপৰৰ মহিলাৰ গলব্লাডাৰ হোৱাথ প্ৰবনতা আটাইতকৈ বেছি৷ সেইবুলি ক্ষীণ মানুহৰ বা সৰু সৰু লৰাছোৱালীৰো আন আন কাৰনত গলব্লাডাৰ পাথৰ হব পাৰে৷\nইয়াৰ বাদেও লিভাৰৰ ৰোগ, তেজৰ ৰোগ যেনে এনিমিয়া, মধুমেহ আদি ৰোগৰ বাবেও গলব্লাডাৰ পাথৰ হব পাৰে৷\nৰোগৰ লক্ষণ: – ৰোগীৰ আচম্বিতে পেটৰ বিষ, পিঠিৰ বিষ, বমি হোৱা, খোৱাৰ পাছত পেট ফুলি থকা জ্বৰ আদিয়েই গ’লষ্টোনৰ প্ৰধান লক্ষণ যদিও কিছুমানৰ ক্ষেত্ৰত কোনো অসুবিধা নোহোৱাকৈ সাধাৰন পৰীক্ষাত পাথৰ থকা কথাটো গম পাই৷ (মোৰ মাৰ ভৰিৰ আঁঠুত বিষ আছিল৷ ডাক্তৰে বাতবিষ হব পাৰে বুলি সন্দেহ কৰিছিল৷ কিন্তু আন এগৰাকী ডাক্টৰে আলট্ৰাছ’ন’গ্ৰাফী কৰিবলৈ দিলে আচৰিত কথা মাৰ পেটত গ’লব্লাডাৰ পাথৰ ওলাল৷ কিন্তু কোনো দিনা মাৰ পেট বা পিঠিৰ বিষ নাছিল )\nচিকিত্সা: এজন ডাক্টৰে প্ৰসংগক্ৰমে মোক কৈছিল -“আমি যেতিয়া ডাক্টৰ পঢ়িছিলো তেতিয়া আলট্ৰাছ’ন’গ্ৰাফী আবিষ্কাৰ হোৱা নাছিল৷ গলব্লাডাৰ পাথৰ থকা সন্দেহ হলে অনুমানতে পেট ফলা হৈছিল৷ কিন্তু চিকিত্সা বিজ্ঞানৰ যুগান্তকাৰী আবিষ্কাৰ আলট্ৰাছ’ন’গ্ৰাফী ওলোৱাৰ পাছত পেটৰ ভিতৰখন ভালকৈ চাব পৰা হ’ল৷ “সঁচাই এতিয়া আৰু অনুমানত মিছাকৈ পেট কাটিব নালাগে৷ চিকিত্সকৰ পৰামৰ্শ অনুসৰি আলট্ৰাছ’ন’গ্ৰাফী কৰি পাথৰ থকা গম পালে তাৰ উচিত ব্যৱস্থা লব লাগে৷ মই জনাত অস্ত্ৰোপচাৰ ইয়াৰ একমাত্ৰ উত্তম চিকিত্সা৷ বাকী ডাক্টৰৰ পৰামৰ্শ অনুসৰি ব্যৱস্থা লোৱা উচিত৷ আজিকালি পেট কাটিবও নালাগে৷ মিনিলেপ অস্ত্ৰোপচাৰ, লেপাৰোস্ক’পিক অস্ত্ৰোপচাৰ আদিৰ দ্বাৰা সহজেই পেট নকটাকৈ পাথৰ আতৰাব পাৰি৷\nগ’লব্লাডাৰ অপাৰেচন কৰোতে পাথৰৰ লগতে গ’লব্লাডাৰ বা পিত্তস্থলীটো ও কাটি পেলোৱা হয়৷ ইয়াৰ বাবে ৰোগীৰ সাধাৰনতে একো অসুবিধা নহয় যদিও চৰ্বী যুক্ত বস্তু খালে হজম নহব পাৰে৷ পাতল পাইখানা হব পাৰে৷ সেয়েহে চৰ্বী যুক্ত বস্তু কমাই খাব লাগে৷ ঘিঁউ,\nমাখন, মাংস, তেলত ভজা বস্তু নোখোৱাকৈ থকা ভাল৷\nশেষত সকলোকে কও“ দেহা থাকিলেহে বেহা“\nৰোগ মানে কি? (উদ্দীপ তালুকদাৰ)\nগোৰোহাৰ বিষ, কাৰণ আৰু ইয়াৰ ঘৰুৱা চিকিৎসা – ডাঃ অনুপ বৈশ্য\nএঞ্জেলিনা জ’লীৰ স্তনকৰ্তন অপাৰেশ্যন আৰু জিনৰ বেহা! -(উদ্দীপ তালুকদাৰ)


৫৫ বছৰৰ পিছতো ছুপাৰ হট ছলমান, ভাইজানে প্ৰতিদিনে কি খায়? ছলমানৰ প্ৰিয় খাদ্য কি? ছলমান খানৰ দৰে ৫৫ বছৰৰ পিছতো তৰুণ আৰু সতেজ হৈ থাকিব বিচাৰে নেকি? জানি লওক ভাইজানৰ খাদ্যৰ ছিক্ৰেট।\nHome৫৫ বছৰৰ পিছতো ছুপাৰ হট ছলমান, ভাইজানে প্ৰতিদিনে কি খায়? ছলমানৰ প্ৰিয় খাদ্য কি? ছলমান খানৰ দৰে ৫৫ বছৰৰ পিছতো তৰুণ আৰু সতেজ হৈ থাকিব বিচাৰে নেকি? জানি লওক ভাইজানৰ খাদ্যৰ ছিক্ৰেট।\nছলমান খান বলীউডৰ এজন এভাৰগ্ৰীণ আইকন! আনকি ৫৫ বছৰ বয়সতো ছলমানে আজিৰ তাৰিখৰ নতুন নায়কসকলকো গ'ল খুৱাই দিব পাৰে! ছলমান খানৰ যেন বয়স হোৱাই নাই, একোটেই যেন ডাঙৰ হ'ব নিবিচাৰে ছলমান! এতিয়াও চৰ্বিহীন আটিল শৰীৰ, মসৃণ ত্বক, কোনো ৰেখা নাই ছালত! ছলমান খান স্বাভাৱিকতে এজন অতি ফিটনেছ ফ্ৰিক লোক আৰু তেওঁৰ কাঢ়া দৈনন্দিন ৰুটিনত ব্যায়াম নিয়মিত ভাৱে থাকেই। কিন্তু কেৱল ব্যায়াম কৰিলেইটো নহয়! বয়সত ফিট থকাবলৈ হ'লে খোৱা-লোৱাও কৰিব লাগিব সঠিকভৱে। এতিয়া প্ৰশ্ন হৈছে, দৈনিক আহাৰত ভাইজানে কি খায়? তেওঁৰ প্ৰিয় খাদ্য কি?\nসাধাৰণতে ভাইজানে তেলেতীয়া আৰু মচলাযুক্ত খাদ্য, জাংক ফুড পৰিহাৰ কৰে। ৰাতিপুৱাৰ আহাৰত তেওঁ মৌ মিহলি কৰা এগিলাচ নেমু পানী পান কৰে। প্ৰ'টিন আৰু কাৰ্বোহাইড্ৰেটসমৃদ্ধ জলপানৰ সৈতে, চাৰিটা কণীৰ অমলেট। অমলেট ভাইজানৰ অতি প্ৰিয়। কোনোবা দিনা ৪টা কণীৰ বগা অংশ আৰু ২টা বয়ল কণী খায়।\nছলমান খানে সপ্তাহত চাৰিদিন আবেলি কেৱল ফল খায়। বাকী তিনিদিনৰ পিছত চলমান খানে দক্ষিণ ভাৰতীয় খাদ্য যেনে দোছা, ইডলি, উথপম আদি খায়। কেতিয়াবা দক্ষিণ ভাৰতীয় খাদ্যৰ সলনি চালাড আৰু গ্ৰিল কৰা মাছ খায়। কোনোবা দিনা দুপৰীয়া সোৱাদ সলনি কৰি খায় ভাত। লগত মুৰ্গী, পিঠা আৰু পছন্দৰ পাচলি।\nৰাতি ছলমান খানে চিকেন আৰু চালাড খাবলৈ ভাল পায়। ছলমানে মাজে মুখৰনৰুচুৰ বাবে অলমন্দ বাদাম কীবলৈ ভাল পায়।


পৃষ্ঠা:A Dictionary Of Phrases From Assamese To Assamese And English.djvu/৩২১ - ৱিকিউৎস\nপৃষ্ঠা:A Dictionary Of Phrases From Assamese To Assamese And English.djvu/৩২১\nমান দেশৰ বগা হাতী—বিং, পূৰ্ব্বে মান দেশৰ ৰজাৰ বগা হাতী আছিল। সেই হাতীৰে কোনো কাম কৰোৱা নহয়। শোভাৰ নিমিত্তে বহু ব্যয় কৰি অতি যতনেৰে তাক ৰখা হয়। এতেকে,—বহুব্যয়-সাপেক্ষ অকামিলা বস্তু বা মানুহ,athing or person of no utility requiringalarge expenditure for up-keep or support, costly encumbrance.\nমাণিকৰ দাঁত—বিং, মাণিকৰ নিচিনা দাঁত, চকচকীয়া দাঁত, shining teeth.\nমান-মৰাণৰ দিন—বিং, মান আৰু মৰাণে আসাম দেশত ঘোৰ অত্যাচাৰ কৰিছিল। এতেকে,—ঘোৰ অত্যাচাৰৰ কাল, days of tyranny and oppression.\nমানুহ বলোৱা,—ক্ৰি, বতাহে যেনেকৈ কোনো বস্তু বলাই আনে, সেইৰূপে বহু মানুহক বলাই অনা, কোনো ঠাইলৈ বহু মানুহ যাতে চলাচল কৰে এনে উপায় কৰা, to contrivé to attract people toacertain place.\nমাৰত ককালৰ জোৰা লৰোৱা—ক্ৰি, মাৰত কঁকাল ভঙ্গা, বৰকৈ মাৰ-কীল কৰা, to beat severely.\nমাৰত চেলা উলিওৱা—ক্ৰি, মৰিয়ালে গাত চেলাৰ নিচিনা দীঘল সাঁচ বহে। এতেকে,—বৰকৈ মাৰ-কীল কৰা, to beat severely.\nমাৰি খোৱা হাঁহৰ মুখলৈ নোচোৱা—ক্ৰি, যি হাঁহ মাৰি খাবৰ নিমিত্তে অনা হৈছে, তাৰ মুখলৈ চোৱা অনাৱশ্যক। মুখলৈ চালে মুখৰ কাতৰ ভাব দেখি মৰম লাগে। এতেকে,—বধ্য বস্তুলৈ মৰম নেদেখুওৱা অৰ্থাৎ পৰৰ অপকাৰ অনিবাৰ্য্য হলে তাক কৰিবলৈ কুণ্ঠিত নোহোৱা, not to hesitate to do what is inevitable though un- pleasant.\nমিঠা দিয়া—ক্ৰি, মিঠা বস্তু খাবলৈ ভাল। এতেকে,—ভাল ব্যৱহাৰ কৰা, to treat well.\nমিঠৈ-কলা—বিং, সবাহত নাম ভাগিলে প্ৰসাদ বিলোৱা হয়। মাহ-চাউল আগৈয়ে পাতত দিয়া হয়। পিচত মিঠৈ আরু কলা দিয়া হয়। মিঠৈ আৰু কলা উলিয়াবৰ সময়ত মানুহবিলাকে হেঁতা-ওপৰা কৰে। যেয়ে খোজে বিলনীয়াই তাকে মিঠৈ-কলা দিয়ে। এতেকে,—যেয়ে খোজে\n"https://as.wikisource.org/w/index.php?title=পৃষ্ঠা:A_Dictionary_Of_Phrases_From_Assamese_To_Assamese_And_English.djvu/৩২১&oldid=107359"ৰ পৰা অনা হৈছে\nLast edited on ২৩ নৱেম্বৰ ২০২০, at ১৭:৩৬\nএই পৃষ্ঠাটো শেষবাৰৰ কাৰণে ২৩ নৱেম্বৰ ২০২০ তাৰিখে ১৭:৩৬ বজাত সলনি কৰা হৈছিল।


FACT CHECK: এইগৰাকী হিন্দুৰ বিৰুদ্ধে হত্যাৰ ষড়যন্ত্ৰ কৰাৰ অপৰাধত গ্ৰেপ্তাৰ হোৱা কংগ্ৰেছ নেতা নহয়! - Factcrescendo Assamese\nএজন মুছলমান লোকে অসমত হিন্দুলোকক গনহত্যা কৰাৰ পৰিকল্পনা কৰিছে বুলি দাবী কৰা দুখন ফটোৰে সৈতে এটা টুইটাৰ পোষ্টৰ স্ক্ৰিণশ্বট ছ’চিয়েল মিডিয়াত ব্যাপকভাৱে শ্বেয়াৰ হৈ আছে। একেই স্ক্ৰিণশ্বটটোৱেই আমাৰ ফেক্টলাইন নম্বৰলৈ এজন হোৱাটছএপ ব্যৱহাৰকাৰীয়ে সত্যতা নিৰূপনৰ বাবে প্ৰেৰণ কৰিছিল। এখন ফটোত হাতকেৰেয়া লগোৱা এজন লোকক দেখা গৈছে আৰু আনখন ফটোত গুলি আৰু গ্ৰেনেড এসোপামান দেখা দৈছে।\nটুইটাৰ স্ক্ৰিণশ্বটোত লিখা আছিল -“#असम के कांग्रेस नेता अमजात अली सेब की पेटी में हथियार और गोलियां के साथ हिरासत में। काफिरो को मारने का कर रहा था प्लान। पुलिस ने दबोचा।।\nइनकी पूरी तैयारी है #हिंदुओ” তাৰ অনুদিত ৰূপ হৈছে, ” অসমৰ কংগ্ৰেছ নেতা আমজাত আলীয়ে আপেলৰ বাকছত অস্ত্ৰ আৰু গুলি ভৰাই অনাৰ অপৰাধত গ্ৰেপ্তাৰ হৈছে। তেওঁ কাফিৰসকলক হত্যা কৰিবলৈ পৰিকল্পনা কৰিছিল। আৰক্ষীয়ে তেওঁক কৰায়ত্ব কৰিছে।হিন্দুসকল, তেওঁলোক সাজু হৈছে।”\nফেক্ট ক্ৰেছেণ্ডোৱে জানিব পাৰিলে যে ভাইৰেল হোৱা দাবীটো মিছা। শেহতীয়া সময়ত কোনো কংগ্ৰেছ নেতাকে অস্ত্ৰৰে সৈতে আৰক্ষীয়ে কৰায়ত্ব কৰা নাই। স্ক্ৰিণশ্বটত থকা ফটোকেইখন পুৰণি আৰু সেইবোৰ বাংলাদেশ আৰু কাশ্মীৰৰ হে।\nসৰ্বপ্ৰথমে আমি দুয়োখন ফটো ভালদৰে নিৰিক্ষন কৰিলো। ফটোত দেখুওৱাৰ পৰিৱৰ্তে অসম আৰক্ষীৰ ইউনিফৰ্ম নীলা নহয়, খাকী বৰণৰ হে।\nLeft: Bangladesh Police, Original Photo- DW News | Right: Assam Police, Original Photo- News Live\nইয়াৰ পিছত এজন অফিচাৰৰ ফটোখন ক্ৰপ কৰি আনি গুগল ৰিভাৰ্ছ ইমেজ চাৰ্ছ কৰি চালো। আমি দেখিলো যে বিষয়াগৰাকীয়ে পিন্ধি থকা ইউনিফৰ্মজোৰৰ সাদৃশ্য বাংলাদেশৰ আৰক্ষীৰ বিষয়াসকলৰ ইউনিফৰ্মৰ সৈতে আছে। লোগোটো যদিও ফটোখনত ইমান স্পষ্টকৈ নাই তথাপিও সেই লোগোটোৰ সাদৃশ্যও বাংলাদেশ আৰক্ষীৰ লোগোৰ সৈতে আছে।\nতাৰ পিছত প্ৰাসংগিক কেইটামান শব্দ লৈ আমি গুগল চাৰ্ছ কৰি চালো যে অসমত তেনেকুৱা কিবা গ্ৰেপ্তাৰৰ ঘটনা ঘটিছে নেকি কিন্তু আমি তেনেকুৱা ধৰণে অস্ত্ৰৰে সৈতে কোনো কংগ্ৰেছ নেতা গ্ৰেপ্তাৰ হোৱা বাতৰি লাভ নকৰিলো।\nপৰৱৰ্তী অনুসন্ধানে স্পষ্ট কৰি দিলে যে অসমত আমজাত আলী নামৰ কোনো খ্যাতিমান কংগ্ৰেছ নেতা নাই।\nতাৰ পিছত আমি দুয়োখন ফটোৰেই গুগল ৰিভাৰ্ছ ইমেজ ছাৰ্চ কৰি চালো। আমি পালো যে হাতত হাতকেৰেয়া বন্ধা সেই ব্যক্তিগৰাকীৰ সেই ফটোখন দুই বছৰৰো আগৰ আৰু বাংলাদেশৰ। ২০১৮চনৰ মে মাহত সেই একেখন ফটোৰেই কেইবাটাও বাতৰি বাংলাদেশত প্ৰকাশ আৰু প্ৰচাৰ হৈছিল।\nScreenshot, article, Bangla Sangbad\nOriginal Link- Bangla Sangbad | Archived Link.\nবাতৰিসমুহ অনুসৰি ফটোত দেখা মানুহজন হৈছে বাংলাদেশৰ মৈমনসিংহৰ ত্ৰিশাল উপজিলাৰ এখন স্থানীয় মাদ্ৰাছাৰ শিক্ষক যাক এগৰাকী নাবালিকাক যৌন অতিশয্য চলোৱাৰ অপৰাধত গ্ৰেপ্তাৰ কৰা হৈছিল। পিছত সেই নাবালিকাই আত্মহত্যা কৰিছিল। Original Link- Dainik Eai Bangla | Archived Link\nদ্বিতীয় ফটোখন, যত আপেলৰ মাজত গুলি আৰু গ্ৰেনেড এসোপামান দেখা গৈছিল, ২০১৮ চনৰ ২৯ অক্টোবৰত জম্মু-কাশ্মীৰ আৰক্ষীৰ অফিচিয়েল টুইটাৰ হেণ্ডেলৰ পৰা আপলোড কৰা হৈছিল আৰু তাত লিখা আছিল যে শ্ৰীনগৰৰ দাঁতি কাষৰীয়া অঞ্চলত এক গুলীয়াগুলী সংঘৰ্ষ হয়। তিনিজন সন্দেহযুক্ত সন্ত্ৰাসবাদীক গ্ৰেপ্তাৰ কৰা হৈছে আৰু তাৰে এজন আহত। অস্ত্ৰ সস্ত্ৰ জব্দ কৰা হৈছে আৰু তদন্ত আৰম্ভ হৈছে। “\nআমি একেটা ঘটনা সম্পৰ্কত কেইবাটাও বাতৰি লাভ কৰিলো। Original Link- Greater Kashmir | Archived Link\nসত্যতা নিৰূপনত এইটো স্পষ্ট হৈ পৰিছে যে কোনো কংগ্ৰেছ নেতাকে শেহতীয়া সময়চোৱাত অসমত অস্ত্ৰ সৰবৰাহ বা হিন্দুৰ বিৰুদ্ধে হত্যাৰ ষড়যন্ত্ৰ কৰাৰ অপৰাধত গ্ৰেপ্তাৰ কৰা হোৱা নাই। ভাইৰেল পোষ্টটোত ব্যৱহাৰ কৰা ফটোদুখন দুবছৰতকৈও অধিক পুৰণি আৰু সেই দুখন বাংলাদেশ আৰু কাশ্মীৰৰ।\nTitle:এইগৰাকী হিন্দুৰ বিৰুদ্ধে হত্যাৰ ষড়যন্ত্ৰ কৰাৰ অপৰাধত গ্ৰেপ্তাৰ হোৱা কংগ্ৰেছ নেতা নহয়!\nTagged AssamAssam Policeঅস্ত্ৰ সৰবৰাহ


ভোকৰ ভাতসাজ – দিপাংকৰ চৌধুৰী – ফটাঢোল\nOctober 3, 2018 লটিঘটি\t27 Comments\nভোকৰ ভাতসাজ – দিপাংকৰ চৌধুৰী\nপ্ৰধান শিক্ষক হৰেন ডেকাই ওচৰৰে গাঁৱৰ প্ৰাথমিক বিদ্যালয় এখনত বহুবছৰ ধৰি শিক্ষকতা কৰি আছে। সেয়েহে গাঁৱখনৰ মানুহবোৰৰ লগত এটা ভাল আন্তৰিক সম্পৰ্ক গঢ়ি উঠাৰ লগতে মানুহবোৰৰ স্বভাৱ-চৰিত্ৰৰ লগত ভালদৰে চিনাকি হৈ পৰিছিল। আজিৰ পৰা দুবছৰমান আগতে সহকাৰী শিক্ষক হিচাপে যোগদান কৰা জীৱনে কিন্তু ইমান ভালদৰে বুজি উঠা নাছিল। মাজে মাজে প্ৰধান শিক্ষকৰ পৰা অঞ্চলটোৰ সম্পৰ্কে তথা বিদ্যালয়লৈ আহ যাহ কৰি থকা মানুহবোৰৰ বিষয়ে কিছু কথা গম পাই আহিছে।\nজীৱনে বিদ্যালয়ত যোগ দিয়াৰ পৰাই দেখি আহিছে যে বিদ্যালয়ৰ সন্মুখতে মানুহ এঘৰে ধুনীয়াকৈ ঘৰ এটা নিৰ্মাণ কৰি আছিল। ঘৰটোৰ গৰাকীজন আকৌ বিদ্যালয়ৰ লগত ওতঃপ্ৰোত ভাবে জড়িত। সেইবাবে তেওঁ বিদ্যালয়লৈ প্ৰায়েই আহে আৰু দিহা পৰামৰ্শ দি থাকে। সাধাৰণতে ঘৰটোৰ গৰাকীজন বিদ্যালয়লৈ জিৰণিৰ সময়তহে আহে আৰু কথাৰ মহলা মৰাৰ চলেৰে দুপৰীয়াৰ চাহ কাপ মিলাই যায়।প্ৰথমতে চাহ নাখাওঁ বুলি কয় যদিও দিয়াৰ পিছত কিন্তু খাবলৈও নেৰে। তেওঁ যোৱাৰ পিছত প্ৰধান শিক্ষকে সহকাৰী শিক্ষক জীৱনক ক’বলৈ ধৰে-“দেখিলানে এওঁক, কেনে ধৰণৰ মানুহ! নাখাওঁ বুলি এনেই কয়, দিলে কিন্তু খাবলৈ নেৰে।”\n“অ’ছাৰ, কথাটো ময়ো লক্ষ্য কৰি আহিছোঁ। তেওঁ সদায় এইখিনি সময়তহে আহি উপস্থিত হয়।”- হাঁহি হাঁহি জীৱনেও এনেদৰে কয়।\nতাৰ পিছত হৰেন মাষ্টৰেও হাঁহি হাঁহি কয়, “দুপৰীয়াৰ চাহ কাপ ইয়াতেই মিলাবলৈ আহে তেওঁ। চাওঁ ৰ’বাচোন, বৰকৈ লেকচাৰ মাৰি থাকে নহয়, ঘৰ ল’বৰ দিনা খানাটো কেনেদৰে খুৱাই দেখা পাম।”\nচাহ খাবলৈ আহি কথা চোবাই থকা মানুহজনৰ কথাৰ পৰা জীৱনে এইটো স্পষ্টভাৱে বুজি উঠিছিল যে তেওঁ বহু দূৰসম্পৰ্কীয় মানুহৰ ঘৰ বিচাৰি বিচাৰি গৈ ভাত পানী খাই বৈ আৰামত আহে। মানুহজনৰ সেইবোৰ কথা শুনাৰ পিছত হেড মাষ্টৰে জীৱনক কয় -“এওঁ কিন্তু আলহী বিচৰাত খুব ভাল জানা! তেওঁৰ ঘৰত হ’লে কিন্তু মই কোনো আলহী অহা নেদেখিলো।” হেড মাষ্টৰৰ কথা শুনি জীৱনে হাঁহি ৰখাব নোৱৰা হৈ যায়।\nকেতিয়াবা হেড মাষ্টৰে কথা প্ৰসংগত কৈ দিয়ে মানুহজনক-“দাদা, নতুন ঘৰ লোৱাৰ দিনা আমাক ভালদৰে এসাজ খুৱাব আকৌ দেই।”\n“হেহ্ ডেকা, সেইটো আৰু মোক ক’ব লাগেনে! ভালকৈ এসাজ খাম দিয়ক আমি একেলগে”-মানুহজনে সেপ ঢুকি ঢুকি কয়।\nহেড মাষ্টৰ হৰেনে জানি বুজিয়ে তেওঁক এনেদৰে কৈ মনটো জুখি চাই আৰু যোৱাৰ পিছত জীৱনক এনেদৰে কৈ কৈ হাঁহে, দাদাৰ চাগে বুকুৰ ধপধপনি বাঢ়ি গৈছে হা। চিন্তা বাঢ়ি যাব এতিয়া তেওঁৰ। ইতিমধ্যে মানুহজনৰ ঘৰটো সম্পূৰ্ণ হৈ উঠিছিল আৰু থাকিব পৰা সকলো সুবিধা হৈ গৈছিল। কিন্তু ক’তা ঘৰ লোৱাৰ একো উমঘামেই নাছিল। এদিন দুদিনকৈ এপদ দুপদকৈ বস্তু কঢ়িয়াই কঢ়িয়াই থাকিবলৈ লৈছিল। তাকে দেখি দুয়ো মাষ্টৰে কোৱা কুই কৰিছিল -“আমাক আৰু খুৱাব ক’ত হে ! ঘৰটোতো দেখোন একো গৃহপূজা নকৰিলে।” এনেদৰে দুয়ো মাষ্টৰৰ মনৰ আশা মনতেই মৰহি গৈছিল। খাম খাম বুলি দুয়োটাই জিভাৰ পানী পেলাই থাকোঁতেই গৈছিল।\nকিন্তু এদিন হঠাৎ দুয়োজনৰ ধাৰণা সম্পূৰ্ণ সলনি কৰি মানুহজন বিদ্যালয়লৈ আহি কৈছিল-“তোমালোকক আমি নতুন ঘৰত সোমোৱাৰ পৰা মাতিবলৈ পৰাই নাই নহয়! বেয়া নাপাবা। কাইলৈ বিদ্যালয় ছুটীৰ পিছত দুয়োজনে ঘৰত এপাক সোমাই যাবাচোন।”\nমানুহগৰাকীৰ কথা শুনি হেডমাষ্টৰে জীৱনক কলে-“কি শুনিছো হে! মই শুনা কথাটো সত্য নে! নিজৰ কাণদুখনকে বিশ্বাস কৰিব পৰা নাই চোন।”\n“ছাৰ কথাবোৰ ইমান নিগেটিভলি কিয়নো চিন্তা কৰে! কেতিয়াবা পজিটিভলিও ভাবি চাবচোন।আমাক আৰু এনেই মাতিব নে কিবা”-এইবুলি কৈছিল জীৱনে।\nভাড়াৰূমত থকা জীৱনে পুৱা ভাত নোখোৱাকৈ পিছদিনা বিদ্যালয়লৈ গৈছিল। সদায় ৰূমত ভাত বনাই বনাই এলাহো লাগে তাৰ,কিমান আৰু নিজে বনাই বনাই খাব! দুপৰীয়া যিহেতু নিমন্ত্ৰণ আছেই, গতিকে ভালকৈ এসাজ জুতি লগাই এনেও খাবলৈ পাব। বিদ্যালয় ছুটীৰ পিছত দুয়োজনেই যাবলৈ ওলাইছিলেই, ঠিক তেনেকুৱাতে মানুহজনে ঘৰৰ বাৰণ্ডাৰ পৰাই চিঞৰি ক’লে -“সোনকালে আহা খুড়ীয়েৰা ৰৈ আছে।”\nদুয়ো গৈ ভিতৰতে বহিলে। ইফালে জীৱন মাষ্টৰে ভোকত ৰ’ব পৰা নাছিল, পেটটোত যেন নিগনিহে দৌৰা দৌৰি কৰি ফুৰিছিল! মনে মনে সি ভাবিলে চাহ দিলে ডাইৰেক্ট নাখাওঁ বুলি ক’ব। এতিয়া আৰু চাহ খোৱাৰ সময় নাই, ভাতেই খাব। ইফালে কথাচহকী মানুহজনে কথাৰ মহলা আৰম্ভ কৰি দিছিল, তেওঁৰ সেই চাকৰিকালৰ কথাৰ পৰা আৰম্ভ কৰি আলহী অতিথিৰ কথালৈ। যথাসময়ত মানুহজনৰ ঘৈণীয়েকে ট্ৰেত ধুনীয়াকৈ দুগিলাচ পানী আৰু দুকাপ ৰঙাচাহ আৰু প্লেটত দুখন মেৰি বিস্কুট আনি তেওঁলোকৰ সন্মুখত থৈ দিলে। জীৱন মাষ্টৰে নাখাওঁ বুলি মুখ মেলাৰ আগতে মানুহজনীয়ে কৈছিল -“আজি বৃহস্পতিবাৰ যে আমি দিনটো উপবাসে থাকোঁ। আৰু মালপোৱা, লুচি বনাবলৈও আজি তেলত ভজা বস্তু একো নাখাওঁ। সকলো বইল খাওঁ।”\nজীৱন মাষ্টৰৰ মেলা মুখ মেলা হৈয়ে থাকিল। হেড মাষ্টৰে চাগে সহকাৰী জীৱনৰ অৱস্থাটো বুজি পাইছিল আৰু তেওঁৰ মুখলৈ চাই চেপি চেপি হাঁহি এটা মাৰি মেৰি বিস্কুটেৰে চাহ খাবলৈ ধৰিছিল।\nপেটৰ ভোক পেটতে লৈ ঠোঁট মুখ চেলেকি সেইদিনা ৰূমলৈ আহি জীৱন মাষ্টৰে কুকাৰতে একেলগে চাউলৰ লগতে আলু সিজাই, আলু পিতিকাৰে ভোকৰ ভাতসাজ খাই বিচনাত দীঘল দি পৰি থাকিল।\n« শাৰদী ৰাণী, তুমি কিয় আহিলা : সদানন্দ ভূঞা\nকথোপকথন – মানস শইকীয়া »\nধন্যবাদ মৌচুমী বা\nনাখাওঁ বুলি কৈ…পেটে পেটে খাম খাম বুলি ভবা মানুহ বহুত আছে,\nভাল লাগিলে পঢ়ি।\nহে:হে: তাকেই।ধন্যবাদ দেই\nধন্যবাদ নীলাক্ষী বাইদেউ\nবহু মানুহ আছে দেই তেনেকুৱা। নিজে বেলেগৰ তাত দকচি খাব জানে নিজে একো খুৱাব নোৱাৰে। ভাল লাগিল।\nতাকেই তবিবৰ দা।ধন্যবাদ দেই\nBaah..ki he bhagin..ktiar pra lixa korila?? Vl lagise de lixoni xini..\nএই গ্ৰুপটোতে চেষ্টা কৰিছোঁ মৃগাংক।ধন্যবাদ ভাই।\nনিজে উপবাসে থকাৰ দিনা ঘৰলোৱা খাবলৈ আনক মাতিবলৈ বৰ সুবিধাচোন।\nভাল লাগিল দিপাংকৰ\nধন্যবাদ মন্দিৰা বা\nতামাম লাগিল দেই এইটো দিপাংকৰ ৷


Neha Kakkar: এইবাৰ কি বিবাহ বিচ্ছেদ? জেকি শ্ৰফৰ প্ৰেমত পৰিল নেহা!viral-dance-video-of-neha-kakkar-and-jackie-shroff– News18 assam\nNeha Kakkar: এইবাৰ কি বিবাহ বিচ্ছেদ? জেকি শ্ৰফৰ প্ৰেমত পৰিল নেহা!\nViral video: কেইমাহমান পূৰ্বে বিয়াত বহিছিল নেহা কক্কৰ। কিন্তু বিয়াৰ পিছৰ পৰাই চৰ্চাত আছে নেহা আৰু ৰোহণ প্ৰীতৰ সংসাৰখন।\nLast Updated : April 18, 2021, 22:12 IST\nনেহা কক্কৰ! বলীউদৰ অন্যতম জনপ্ৰিয় কণ্ঠশিল্পী। প্ৰায়ে চৰ্চাত থাকে নেহা। ছচিয়েল মিডিয়াতো অত্যন্ত সক্ৰিয় কণ্ঠশিল্পীগৰাকী। নিজৰ ব্যতিক্ৰমী পাব্লিচিটীৰ ষ্টাইলৰ বাবে জনাজাত নেহা। বৰ্তমান নেহা কক্কৰ Indian Idolৰ ১২তম চিজনৰ বিচাৰক হিচাপে আছে।\nকেইমাহমান পূৰ্বে পাঞ্জাৱী গায়ক ৰোহণ প্ৰীতৰ সৈতে বিয়াত বহিছিল নেহা কক্কৰ। কিন্তু বলীউদত গুণগুণনী চলিছে যে. নেহাৰ এতিয়া প্ৰেম চলিছে এন্য কাৰোবাৰ সৈতেহে। ৰোহণ নহয়, অভিনেতা জেকি শ্ৰফৰ সৈতে প্ৰেমৰ সম্পৰ্ক গঢ়ি উঠেছে নেহা কক্কৰৰ! সঁচাকৈ জেকিৰ প্ৰেমত পৰিল নেকি নেহা?\nআচলতে জেকি শ্ৰফ অতিথি হিচাপে Indian Idolৰ এটা এপিচডত ভাগ লৈছিল। আৰু সেই শ্বৰ মাজতে নেহা কক্কৰ জেকিৰ প্ৰেমত পৰিল বুলি বহুতে ক'ব খোজে।।একেলগে নৃত্য কৰিলে জেকি আৰু নেহাই। আৰু এই ভিডিও ভাইৰেল হৈ পৰে ছচিয়েল মিডিয়াত।\nFirst published: April 18, 2021, 22:12 IST\nbollywoodJackie ShroffNeha Kakkar


nigerian-security-forces-killed-18-people-during-curfew-enforcement-skd– News18 Assam\nলকডাউন ভংগ কৰাৰ বাবেই এইখন দেশত ১৮জনক গুলীয়াই হত্যা\nশ্ৰীলংকাই ভাৰত আৰু চীন দুয়োৰে সৈতে বন্ধুত্ব বৰ্তাই ৰাখিবঃ মহিন্দা ৰাজাপাকচে\nচীনৰ সৈতে সীমাৰ সংঘাত, মনমোহন সিঙে দেখুৱাই থৈ যোৱা পথেৰে আগবাঢ়িব নে কি নৰেন্দ্ৰ মোদী?\nসীমান্ত উত্তেজনাৰ মাজতে চীনা সৈন্যক যুদ্ধৰ কাৰণে সাজু হোৱাৰ আহ্বান জিনপিঙৰ, ৫মে’ত চীনা সৈনিকে শিল দলিয়াই আৰম্ভ কৰিছিল সংঘাত\nকোৰোণাৰ পৰা মুক্তি পাবলৈ হোমিঅ’পেথিৰ বৃহৎ সাফল্য! মাহত ৬দিন এই ঔষধ খোৱাৰ পৰামৰ্শ চিকিৎসকৰ\nUpdated:April 17, 2020, 10:26 AM IST\nৰাষ্ট্রীয় মানৱ অধিকাৰ আয়োগে কয় যে নাইজেৰিয়াৰ ২৪খন ৰাজ্যৰ পৰা নিৰাপত্তাৰক্ষীয়ে মানৱ অধিকাৰ উলংঘন কৰা ঘটনাৰ ১০৫খন অভিযোগ পত্ৰ আহিছে।\nLast Updated: April 17, 2020, 10:26 AM IST\nকোৰোণা ভাইৰাছৰ সংক্ৰমণ ৰোধ কৰাৰ বাবে বিশ্বৰ কেইবাখনো দেশে লকডাউন ঘোষণা কৰিছে। কিন্তু লকডাউনৰ মাজতে একাংশ লোকে কোনো কাৰণ নথকাকৈয়ে ৰাজপথলৈ ওলাই অহা পৰিলক্ষিত হয়। ইমানেই নহয়, কাৰফিউ ভংগ কৰিও বাহিৰলৈ ওলাই আহিছে জনতা। নাইজেৰিয়াত এইদৰে নিয়ম ভংগ কৰা লোকৰ ওপৰত আৰক্ষীয়ে চলালে গুলী। এতিয়ালৈকে ১৮জন লোকৰ মৃত্যু হৈছে আৰক্ষীৰ গুলীত। এই সংখ্যা দেশখনত কোৰোণা ভাইৰাছত আক্ৰান্ত হৈ মৃত্যু হোৱা লোকৰ সংখ্যাতকৈ অধিক। নাইজেৰিয়াত কোৰোণা ভাইৰাছত এতিয়ালৈকে ১৩জন লোকৰ মৃত্যু হৈছে।\nএক ৰিপ’ৰ্টত ৰাষ্ট্রীয় মানৱ অধিকাৰ আয়োগে কয় যে নাইজেৰিয়াৰ ২৪খন ৰাজ্যৰ পৰা নিৰাপত্তাৰক্ষীয়ে মানৱ অধিকাৰ উলংঘন কৰা ঘটনাৰ ১০৫খন অভিযোগ পত্ৰ আহিছে। অৱশ্যে চৰকাৰৰ মতে এতিয়ালৈকে আৰক্ষীৰ গুলীত ১২জন লোকৰ মৃত্যু হৈছে। উল্লেখযোগ্য যে নাইজেৰিয়াত ৩০ মাৰ্চৰ পৰা লকডাউন অব্যাহত আছে।\nতিনিচুকীয়া জিলাত তিনিজনৰ Covid-19 পজিটিভ


সেইদিনা এন.ডি.টি.ভি.ত বিশিষ্ট সাংবাদিক শেখৰ গুপ্তাই আঁত ধৰা 'Walk the Talk' অনুষ্ঠানটো চাইছিলোঁ। মই এই কথা স্বীকাৰ কৰোঁ যে এই অনুষ্ঠানটোৰ মই নিয়মীয়া দৰ্শক নহয়। দুজন কলেজীয়া ছাত্ৰৰ সৈতে মত বিনিময়ৰ সেইদিনাৰ অনুষ্ঠানটো মই আদিৰ পৰা শেষলৈকে চাবলৈ বাধ্য হৈছিলোঁ। সেই ছাত্ৰ দুজন আছিল জনপ্ৰিয় ই-কমাৰ্চ চাইট স্নেপডীলৰ জন্মদাতা কুনাল বেহল আৰু ৰোহিত বনছল। মাত্ৰ ছবছৰৰ ভিতৰত দুই লাখ পয়সত্তৰ হাজাৰ বিক্ৰেতা আৰু ত্ৰিশ মিলিয়ন সামগ্ৰীৰে ভাৰতৰ ছয় হাজাৰ নগৰ-চহৰলৈ ব্যৱসায় প্ৰসাৰিত কৰিছে স্নেপডীলে। ত্ৰিশ বছৰৰ কম বয়সতে ব্যৱসায়িক দক্ষতাৰে এই দুজন তৰুণে উদ্যোগ ক্ষেত্ৰত পৰিচয় গঢ়িবলৈ সক্ষম হৈছে।\nশেখৰ গুপ্তাৰ সৈতে বাৰ্তালাপত তেওঁলোকে ব্যৱসায় আৰম্ভ কৰোঁতে সন্মুখীন হোৱা মৃত্যুমুখী অভিজ্ঞতাৰ কথা ব্যক্ত কৰিছিল।তেওঁলোকে বৰ্ণনা কৰিছিল ২০০৭ চনৰ কথা। তেওঁলোকৰ বেংক একাউন্টত মাত্ৰ পঞ্চাশ হাজাৰ টকা জমা আছিল কিন্তু পিছদিনা তেওঁলোকে কৰ্মচাৰীক পাঁচ লাখ টকাৰ দৰমহা আদায় দিব লগীয়া আছিল। সেয়া এনে এক দুৰ্যোগপূৰ্ণ সময় আছিল যে তেওঁলোকে ব্যৱসায়টো বন্ধ কৰি দিব পাৰিলেহেঁতেন। চাকৰি কৰিও তেওঁলোক সফল হ'ব পাৰিলেহেঁতেন। কিন্তু তেনে পৰিস্থিতিটো কুনাল আৰু ৰোহিতে হাৰ নামানিলে। বন্ধু-বৰ্গৰ পৰা টকা ধাৰলৈ লৈ ব্যৱসায় অব্যাহত ৰাখিলে। পুনৰ শেহতীয়াভাৱে ২০১৩ চনত তেওঁলোকৰ একে ধৰণৰ দুৰ্যোগ হৈছিল যেতিয়া বেংকত জমা এক লাখ ডলাৰৰ বিপৰীতে কৰ্মচাৰীক দিবলগীয়া আছিল পাঁচ লাখ ডলাৰৰ দৰমহা। কিন্তু তেওঁলোক দৃঢ় প্ৰতিজ্ঞা আৰু দূৰদৃষ্টিৰে আগবাঢ়ি আজিৰ অৱস্থাত উপনীত হবলৈ সক্ষম হ'ল কুনাল বেহেল আৰু ৰোহিত বানছাল। যেতিয়া তেওঁলোকক প্ৰশ্ন কৰা হৈছিল যে এনে প্ৰত্যাহ্বানমূলক পৰিস্থিতিত কি কথাই তেওঁলোকক আগবাঢ়ি যাবলৈ সাহস দিছিল। উত্তৰত তেওঁলোকে প্ৰত্যয়েৰে কৈছিল যে সেয়া আছিল তেওঁলোকৰ নিজৰ ওপৰত আৰু ব্যৱসায়ৰ ওপৰত থকা বিশ্বাস।\nএই কথাষাৰে মোক নষ্টালজিক কৰি পেলাইছিল।মোৰ নিজা কিছুমান অভিজ্ঞতালৈ মনত পৰিছিল।ষ্টাৰ্ট আপৰ এই যুগত, আম আদমী পাৰ্টিও এক ধৰণৰ ৰাজনৈতিক ষ্টাৰ্ট আপ। ইয়াৰ উৎস আছিল আন্না হাজাৰেৰ দুৰ্নীতি বিৰোধী আন্দোলন। কিন্তু এই আন্দোলনো দুটা দিশত বিভক্ত হৈছিল। আন্দোলনৰ আন এজন নেতা অৰবিন্দ কেজৰিৱাল আৰু তেওঁৰ সমৰ্থকে গঢ় দিয়া ৰাজনৈতিক দলক সমৰ্থন কৰা নাছিল আন্নাই। তেওঁৰ নাম দলত ব্যৱহাৰ কৰিবলৈ অনুমতি দিয়া নাছিল। মহাত্মা গান্ধীৰ দৰে আন্না হাজাৰেৰো হাজাৰ হাজাৰ সমৰ্থক আছিল। তেওঁ যি কথা কৈছিল মানুহে বিশ্বাসেৰে লৈছিল। তেওঁৰ অবিহনে এটা আন্দোলন আগবঢ়াই নিয়াৰ কথা ভবাটো অসম্ভৱ আছিল। কিন্তু আন্না নিজৰ সিদ্ধান্তত অটল আছিল। এয়া এক জীৱন মৰণৰ সন্ধিক্ষণ হৈ পৰিছিল। আন্দোলনে নিজৰ স্বকীয়তা হেৰুৱাই পেলাইছিল আৰু ৰাজনীতিৰ বাহিৰে কোনো উপায় নাছিল। কিন্তু আন্নাৰ অবিহনে ৰাজনৈতিক দল সম্ভৱ হ'বনে সেয়াও চিন্তাৰ বিষয় আছিল। এচাম লোকে ধৰি লৈছিল যে আন্নাৰ অবিহনে এটা ৰাজনৈতিক দলৰ ভৱিষ্যতো অৰ্থহীন। এনে সংঘাতপূৰ্ণ সময়ত কেজৰিৱালে আন্নাৰ অবিহনে আগবাঢ়ি যোৱাৰ সিদ্ধান্ত গ্ৰহণ কৰিলে।\nপ্ৰথম লক্ষ্যস্থান হিচাপে দিল্লীক বিবেচনা কৰা হ'ল। বছৰটোৰ ভিতৰতে নিৰ্বাচন সমাগত আছিল। সকলোকে একগোট কৰি তেওঁলোকক সংগঠিত কৰা আৰু বিজেপি/কংগ্ৰেছৰ একমাত্ৰ বিকল্প বুলি দিল্লীৰ জনতাক পতিয়ন নিওৱাটো যথেষ্ট কঠিন কাম আছিল। এই কথাত দ্বিমত নাই যে দুৰ্নীতি বিৰোধী আন্দোলনৰ কেন্দ্ৰস্থল আছিল দিল্লী। সেয়ে, দিল্লীৰ জনতাৰ মাজত অৰবিন্দ কেজৰিৱালৰ এক ভাৱমূৰ্তি আগৰেপৰাই আছিল। কিন্তু প্ৰতিটো চুকে-কোণে ৰাজনৈতিক নীতি প্ৰসাৰিত কৰি বিজেপি/কংগ্ৰেছক পৰাজিত কৰাৰ প্ৰতিশ্ৰুতিৰে জনতাক বিশ্বাসত অনাটো টান কাম আছিল। প্ৰশ্ন আছিল, আমি পাৰিমনে?\nদলটোৰ বিশ্বাস আছিল যে ই পাৰিব আৰু সেয়া কৰি দেখুৱালে। যেতিয়া নিৰ্বাচনৰ ফলাফল ঘোষণা কৰা হ'ল, ৰাজনৈতিক পণ্ডিত সকল আচৰিত হৈছিল। গতানুগতিক চিন্তা প্ৰবাহত আউল লাগিছিল। আম আদমীক চাৰি খনতকৈ বেছি আসন দিয়া হোৱা নাছিল। কিন্তু সমালোচক সকলে এই দলৰ জয়ক বিপ্লৱ বুলি অভিহিত কৰিছিল। অসম্ভৱ সম্ভৱ হৈ উঠিল আৰু তাতোকৈ আচৰিত কথা আন্না হাজাৰেৰ অবিহনে সম্ভৱ হৈ উঠাটো। কিন্তু এয়া কেনেকৈ হ'ল? আত্ম বিশ্বাস আৰু লক্ষ্য প্ৰাপ্তিৰ দৃঢ়তা। মোৰ কথাবোৰ বাৰু কুনাল বেহেল আৰু ৰোহিত বানছালৰ দৰে লাগিছে নেকি?\nদিল্লীত ক্ষমতালৈ অহাৰ পিছত ৪৯ দিনত আপে পদত্যাগ কৰাৰ সিদ্ধান্ত ল'লে। সকলো আচৰিত হৈছিল। ৰাজনৈতিক সমালোচক, বিশেষজ্ঞ সকলে মন্তব্য কৰিছিল যে আপৰ পুনৰ উত্থান সম্ভৱ নহয়। সেই সময়ত চাৰিওফালে মোদী জনপ্ৰিয় হৈ পৰিছিল। ভাৰতে তেওঁৰ মাজত ভৱিষ্যত নেতা এজন দেখা পাইছিল। দিল্লীৰ সংসদীয় নিৰ্বাচনত আপে সকলো আসন হেৰুৱাইছিল। আপ আৰু ইয়াৰ নেতৃবৰ্গক সাধাৰণ জনতাই ঠাট্টা কৰিছিল। মোদীৰ জনপ্ৰিয়তা বাঢ়ি গৈছিল। তেওঁ অকলেই চাৰিখন ৰাজ্যৰ বিধান সভাৰ নিৰ্বাচনত জয়ী হৈছিল। দিল্লী আছিল পঞ্চমখন। এয়া আমাৰ বাবে জীৱন মৰণৰ পৰিস্থিতি হৈ পৰিছিল। আমি হতাশ হৈছিলো কিন্তু হাৰি যোৱা নাছিলো। অৰবিন্দ কেজৰিৱালে পদত্যাগ কৰা কথাটো লৈ মানুহবোৰ ক্ষুব্ধ হৈছিল। আমি নিজকে পুনৰ সংগঠিত কৰিব লগীয়া হৈছিল। আমাৰ বিশ্বাস আছিল যে আমি পুনৰ জয় লাভ কৰিম।\nমানুহে আমাক বিশ্বাস কৰিছিল। তেওঁলোকে বুজি পাইছিল যে আমি পৰিপক্ক নহলেও দুৰ্নীতি পৰায়ণ নহয়। আমি পুনৰ মানুহৰ মাজলৈ যোৱাৰ সিদ্ধান্ত ল'লো। আমি পদত্যাগৰ বাবে ক্ষমা খুজিলো। দিল্লীক লৈ কৰা আমাৰ পৰিকল্পনা দেখুৱালো আৰু বিশ্বাস দিলো যে আমি শাসন কৰিবলৈ সমৰ্থবান। কিন্তু আমি এই কথাও বুজি পাইছিলো যে বিগত ত্ৰিশ বছৰৰ আটাইতকৈ শক্তিশালী প্ৰধান মন্ত্ৰী মোদীৰ বিৰুদ্ধে আমি যুদ্ধ কৰিছোঁ। ডেভিদ আৰু গোলিয়াথৰ দৰে আছিল এই যুদ্ধ। তেওঁৰ সম্পদ আৰু টকা-পইচা আছিল। সৰ্বোপৰি তেওঁৰ এটা অলীক বিশ্বাস আছিল যে তেওঁ কেতিয়াও পৰাজিত নহয়।আমাৰ কি আছিল? সম্পদ, টকা-পইচা একো নাছিল। কিন্তু আমাৰ আছিল এটা পৰিকল্পনা যিটোৱে পৰিৱৰ্তন সূচনা কৰিব পাৰে।আমাৰ পৰিকল্পনাক এচাম মানুহে বিশ্বাস কৰিছিল।\nএই পৰিকল্পনাটো কি আছিল? বৰ্তমানৰ দুৰ্নীতিগ্ৰস্ত ৰাজনীতি আৰু ৰাজনীতিকে আমাৰ দেশখন লুটি আছে আৰু এই লুন্ঠনৰাজ বন্ধ হবলৈ এটা পৰিৱৰ্তন লাগে। ভাৰতবৰ্ষই উপযুক্ত নেতা এজন বিচাৰে। সাধাৰণ মানুহৰ ক্ষমতাৰেই ক্ষমতাশীল আম আদমী। এই পৰিকল্পনা স্বচ্ছ, নিকা আৰু গ্ৰহণযোগ্য ৰাজনীতিৰ পৰিকল্পনা। এই পৰিকল্পনা চালক, পৰিচালক আৰু অনুঘটকৰ পৰিকল্পনা। আপ হল এখন বাহন। এই পৰিকল্পনাৰ শক্তি আমি জানিছিলো আৰু বিশ্বাস কৰিছিলো যে মানুহে ইয়াক আঁকোৱালি ল'ব। আমি হতাশ হোৱা নাছিলো আৰু ধৈৰ্য ধৰিছিলো। সেয়ে, আমি পুনৰ আজিৰ পৰ্যায়ত উপনীত হৈছোঁ।আমি ৭০ খন আসনৰ ৬৭ খন লাভ কৰিছিলোঁ। এই জয় আছিল ঐতিহাসিক আৰু অকল্পনীয়।\nএতিয়া দিল্লীত এনে এখন চৰকাৰ আছে যি শাসনৰ ক্ষেত্ৰত দেশৰ বাবে আদৰ্শ দাঙি ধৰিব পাৰিছে। যি পৰিকল্পনাই দিল্লীত আমাক জয়ী কৰালে সেই একেই পৰিকল্পনাৰ ঢৌৱে পঞ্জাবতো জোকাৰণি তুলিছে। সকলো ঠিকে থাকিলে আমি অহা ২০১৭ চনত পঞ্জাবৰ লগতে আন ৰাজ্যতো একে ফলাফল পাম। যদি কুনাল আৰু ৰোহিতে তেওঁলোকৰ সংগ্ৰামত পৰাজয় স্বীকাৰ কৰিলেহেঁতেন, তেন্তে শেখৰ গুপ্তাই উদ্যোগী তৰুণ হিচাপে তেওঁলোকৰ সাক্ষাৎকাৰ নল'লেহেঁতেন। যদি অৰবিন্দ আৰু তেওঁৰ সমৰ্থকে সেই পৰিকল্পনাক বিশ্বাসত নল'লেহেঁতেন, তেন্তে মই যি লিখি আছোঁ, সেয়া নিলিখিলোহেঁতেন। ষ্টাৰ্ট আপ মানেই হল পৰিকল্পনা, আত্ম বিশ্বাস, প্ৰত্যয় আৰু ধৈৰ্যৰ সমষ্টি। যি এই কথা বুজি পায়, তেওঁলোক জয়ী হয়। ৰোহিত আৰু কুনাল সংগ্ৰামী বিজেতা। তেওঁলোকক শুভকামনা জনাইছোঁ।\n(লেখক এজন প্ৰাক্তন সাংবাদিক আৰু বৰ্তমান আম আদমী প্ৰকাশিত মতামত লেখকৰ নিজৰ । য়ৰ ষ্টৰীৰ সৈতে ইয়াৰ কোনো সম্পৰ্ক নাই )


बाइबिल छंद विषय पर: समय -> परमेश्वर\n২ কৰিন্থীয়া 6:2\nকিয়নো তেওঁ কৈছে, “মই গ্ৰাহ্য-কালত তোমাৰ প্ৰাৰ্থনা শুনিলো; আৰু পৰিত্ৰাণৰ দিনা তোমাৰ উপকাৰ কৰিলোঁ।” চাওক, এতিয়া পৰমগ্ৰাহ্য কাল; এতিয়াই পৰিত্রাণৰ দিন৷\nনিজ নিজ উপযুক্ত সময়ৰ বাবে ঈশ্বৰে সকলোবোৰ ঠিক কৰি ৰাখিছে। তেওঁ মানুহৰ হৃদয়বোৰত অনন্ত কাল ৰাখিছে। তথাপিও আদিৰ পৰা অন্তলৈকে ঈশ্বৰে যি যি কাম কৰিছে মানুহে তাক বুজিব পৰা নাই।\nতোমাৰ হাততেই মোৰ সকলো সময় আছে, মোৰ শত্রু আৰু তাড়নাকাৰীবোৰৰ হাতৰ পৰা তুমি মোক উদ্ধাৰ কৰা।\nএই কাৰণে আপোনালোকে এই কাল জানে যে, এতিয়াই টোপনিৰ পৰা সাৰ পাবৰ সময় হ’ল; কিয়নো প্ৰথমে যেতিয়া আমি বিশ্বাস কৰিলোঁ, তেতিয়াতকৈ এতিয়া পৰিত্রাণ আমাৰ ওচৰ হ’ল।\nযদি তুমি এই সময়ত নিজম দি থকা, তেনেহলে যিহুদী লোকসকলক সহায় আৰু উদ্ধাৰ কৰিবলৈ আন কোনো ঠাইৰ পৰা কোনো এজন আহিব; কিন্তু তুমি আৰু তোমাৰ পিতৃ-বংশ বিনষ্ট হ’ব। কোনে জানে এই বিপদৰ সময়ৰ বাবেই হয়তু তুমি ৰাণী পদ পাইছা?”\n কিন্তু পিতৃৰ বাহিৰে সেই সময় বা দিনৰ প্ৰসংগত কোনো এজনে নাজানে, সেয়া স্বৰ্গৰ দূতেই হওক বা পুত্ৰই হওক৷ সেই বিষয়ে সাৱধান হোৱা! পৰ দি প্ৰাৰ্থনা কৰি থাকা; কিয়নো সেই সময় কেতিয়া আহিব, এই বিষয়ে তোমালোকে নাজানা।\n২ পিতৰ 3:8-9\n কিন্তু, প্ৰিয় সকল, আপোনালোকে এই কথা নাপাহৰিব যে ঈশ্বৰৰ আগত এদিনেই হাজাৰ বছৰৰ নিচিনা আৰু হাজাৰ বছৰেই এদিনৰ নিচিনা। প্ৰভুৱে নিজ প্ৰতিজ্ঞাৰ কথাত তেনে পলম নকৰে; কোনোৱে যদি পলম কৰা বুলি ভাবে, এনে নহয় ঈশ্বৰে কোনো এজনো যাতে বিনষ্ট নহয়, কিন্তু সকলোৱে যেন মন-পালটন কৰে সেয়ে তেওঁ আমাৰ কাৰণে ধৈর্য ধৰি আছে৷\n বাহিৰা লোকৰ প্ৰতি জ্ঞানেৰে আচৰণ কৰিব আৰু সময়ক জ্ঞানেৰে ব্যৱহাৰ কৰিব। আপোনালোকৰ বাৰ্তালাপ যেন সদায় অনুগ্ৰহযুক্ত হৈ থাকক আৰু আস্বাদযুক্ত লোণৰদৰে, কোন জনক কেনেকৈ উত্তৰ দিব লাগে, সেই বিষয়ে যেন আপোনালোকে জানি লওঁক৷\n১ থিচলনীকীয়া 5:1-3\n হে ভাইসকল, এতিয়া সেই কাল বা সেই সময়ৰ কথা মই আপোনালোকলৈ একো লিখাৰ প্রয়োজন নাই; কিয়নো আপোনালোকে নিজেই ভালদৰে জানে যে, ৰাতি যেনেকৈ চোৰ আহে, প্ৰভুৰ দিনটোও তেনেকৈয়ে আহিব। যেতিয়া লোক সকলে “শান্তি আৰু নিৰাপত্তা” ৰ কথা কব, তেতিয়া হঠাতে হোৱা গর্ভৱতীৰ প্ৰসৱ বেদনাৰ নিচিনাকৈ, তেওঁলোকলৈ বিনাশ আহিব আৰু তেওঁলোক কোনোমতেই সাৰিব নোৱাৰিব।\n শুনক, আপোনালোকে কয় যে, আজি বা কাইলৈ আমি অমুক নগৰলৈ গৈ, তাতে এবছৰ থাকি বেহা-বেপাৰ কৰি লাভ কৰিম; কিন্তু কালিলৈ কি ঘটিব, সেই বিষয়ে আপোনালোকে নাজানে আৰু আপোনালোকৰ জীৱন নো কি? কিয়নো এখন্তেক দেখা পোৱা হৈ পাছত দেখা নোপোৱা যি ভাপ, আপোনালোক সেই ভাপ স্বৰূপ৷ তাৰ সলনি বৰং এইদৰে আপোনালোকে কোৱা উচিত যে, “যদি প্ৰভুৱে ইচ্ছা কৰে, আমি জীয়াই থাকিম, আৰু এই কৰ্ম বা সেই কৰ্ম কৰিব পাৰিম।” কিন্তু এতিয়া আপোনালোকে নিজৰ নিজৰ পৰিকল্পনাত অহংকাৰ কৰি আছে; এনে অহংকাৰ অতি মন্দ। এতেকে যিজনে সৎ কৰ্ম কৰিবলৈ জানিও, উচিত ভাবে নকৰে, সেই জনে পাপ কৰে।


एक साल में बाइबल - ইণ্ডিয়ান ৰিভাইচ ভাৰচন - दिसंबर 23\n1. ভাববাদী হবক্কুকে ঘোষণা কৰা বাৰ্ত্তা গৃহীত কৰিলে।\n2. “হে যিহোৱা, মই কিমান দিন সহায়ৰ বাবে কান্দি থাকিম, আৰু আপুনি নুশুনাকৈ থাকিব? মই আপোনাৰ আগত অত্যাচাৰৰ ভয়ত কাতৰোক্তি কৰিছোঁ, কিন্তু আপুনি মোক ৰক্ষা নকৰে।\n3. আপুনি মোক কিয় অপৰাধ, আৰু অন্যায় কার্য চাব দিছে? মোৰ আগত উপদ্ৰৱ আৰু অত্যাচাৰ হৈ আছে, ইয়াত বিৰোধ, আৰু বিবাদ বৃদ্ধি পাইছে।\n4. সেই কাৰণে বিধান দুৰ্বল হৈছে, আৰু ন্যায় বিচাৰ বহুদিনলৈকে নাথাকিব। দুষ্টই ধাৰ্মিকক চাৰিওফালে বেৰি ধৰাৰ কাৰণে, ভুল বিচাৰ হয়।”\n5. “দেশীয় লোকসকলক চোৱা, আৰু পৰীক্ষা কৰা, আচৰিত আৰু বিস্মিত হোৱা! কাৰণ মই তোমালোকৰ দিনত নিশ্চয় এনে কাৰ্য কৰিম; যি কাৰ্য তোমালোকৰ আগত প্রকাশ হলেওঁ তোমালোকে বিশ্বাস নকৰিবা।\n6. কাৰণ চোৱা! দেশৰ হিংস্র আৰু অবিবেচক কলদীয়া সকলক মই তুলি ধৰিবলৈ উদ্যত। তেওঁলোকে পৃথিবীৰ প্রস্থয়েদি যাত্রা কৰি, যিবোৰ তেওঁলোকৰ নহয়, সেইবোৰ ঘৰ অধিকাৰ কৰিব।\n7. তেওঁলোক ত্ৰাসজনক আৰু ভয়ানক; তেওঁলোকৰ বিচাৰ আৰু ঐশ্বৰ্য তেওঁলোকৰ নিজৰ পৰাই আৰম্ভ হয়।\n8. তেওঁলোকৰ ঘোঁৰাবোৰ নাহৰফুটুকী বাঘতকৈয়ো দ্রুতবেগী, আৰু গধূলি পৰৰ ৰাংকুকুৰতকৈয়ো বেগী! সেয়ে তেওঁলোকৰ ঘোঁৰাবোৰ ছাব মৰা, আৰু তেওঁলোকৰ অশ্বাৰোহীসকল ঈগলে খাবলৈ বেগেৰে উৰি অহাৰ দৰে, বহু দূৰৰ পৰা বেগেৰে আহে।\n9. তেওঁলোক সকলোৱে অত্যাচাৰ কৰিবলৈ আহে; তেওঁলোক দলে দলে মৰুভূমিৰ বতাহৰ দৰে যায়, আৰু তেওঁলোকে বালিৰ দৰে বন্দীসকলক গোট খোৱাই।\n10. সেয়ে তেওঁলোকে ৰজাক বিদ্রূপ কৰে, আৰু শাসনকৰ্ত্তাসকল তেওঁলোকৰ বাবে হাঁহিয়াতৰ পাত্র হয়। তেওঁলোকে প্ৰত্যেক দুৰ্গক তুচ্ছ জ্ঞান কৰে; কাৰণ তেওঁলোকে মাটি দ’ম কৰে আৰু সীমা বান্ধি সেই সকলো কাঢ়ি লয়।\n11. তাৰ পাছত তেওঁলোকে বতাহৰ দৰে ক্ষিপ্রগতিৰে আগবাঢ়িব; আৰু যিসকলৰ শক্তিয়েই নিজৰ দেৱতা, সেই দোষী লোকসকলৰ ওপৰেৰে পাৰ হ’ব।”\n12. “হে মোৰ ঈশ্বৰ যিহোৱা, মোৰ পবিত্ৰ জনা, আপুনি অনাদি কালৰে পৰা নাই জানো? আমাৰ মৃত্যু নহ’ব। যিহোৱাই বিচাৰৰ বাবে তেওঁলোকক অভিষেক কৰিলে, আৰু আপুনি শিল, তেওঁলোকক সংশোধন কৰিবলৈ আপুনি প্রতিষ্ঠিত হ’ল।\n13. পাপলৈ স্থিৰভাৱে দৃষ্টি কৰিবলৈ আপোনাৰ দৃষ্টি অতি পবিত্ৰ, আৰু আপুনি অনুগ্রহেৰে সৈতে অন্যায় কাৰ্য চাব নোৱাৰে। তেনেহ’লে আপুনি বিশ্বাসঘাত কৰা সকললৈ কিয় অনুগ্রহেৰে দৃষ্টি কৰিছে? দুষ্টলোকে নিজতকৈ অধিক ধাৰ্মিক লোকক গ্ৰাস কৰাৰ সময়ত আপুনি কিয় নিৰৱে থাকে?\n14. আপুনি সাগৰৰ মাছৰ দৰে, আৰু শাসনকৰ্ত্তা নোহোৱা বগাই যোৱা লতাৰ দৰে মানুহক সৃষ্টি কৰিলে?\n15. তেওঁলোকে সকলোকে তেওঁলোকৰ বৰশীৰে তোলে, তেওঁলোকে মাছ ধৰা জালেৰে মানুহক ধৰে, আৰু তেওঁলোকক তেওঁলোকৰ জালেৰে গোটায়; এই কাৰণে তেওঁলোকে উৎসাহিত হৈ চিঞৰে আৰু আনন্দ কৰে।\n16. সেই কাৰণে তেওঁলোকে নিজৰ মাছ ধৰা জালৰ উদ্দেশ্যে উৎসৰ্গ কৰে, আৰু তেওঁলোকৰ জালৰ উদ্দেশ্যে ধূপ জ্বলায়; কাৰণ হৃষ্টপুষ্ট পশুবোৰ তেওঁলোকৰ অংশ আৰু চৰ্ব্বিযুক্ত মাংস তেওঁলোকৰ আহাৰ হয়।\n17. সেয়ে তেওঁলোকে সহানুভূতি নোহোৱাকৈ নিজৰ জাল খালি কৰি, অবিৰাম দেশীয় লোকসকলক বধ কৰিব নে?\n1. মোৰ প্ৰহৰীস্থানত মই থিয় হম, আৰু পহৰা দিয়া ওখ স্তম্ভত মই নিজে থাকিম, আৰু মই সাৱধানে পহৰা দিম। আৰু তেওঁ মোক কি ক’ব, আৰু মোৰ অভিযোগৰ পৰা মই কেনেকৈ ঘূৰিব পাৰোঁ, সেই বিষয়ে মই চাম।\n2. যিহোৱাই মোক উত্তৰ দি ক’লে, “এই দৰ্শনৰ কথা লিখি থোৱা, আৰু এনে স্পষ্টকৈ ফলিত লিখা, যাতে যি কোনোৱে খৰকৈ পঢ়িব পাৰে।\n3. কাৰণ এই দৰ্শন যদিও ভবিষ্যত সময়ৰ বাবে তথাপিও শেষত এই দৰ্শন প্রকাশ পাব আৰু বিফল নহ’ব। যদিও পলম হয়, তাৰ বাবে অপেক্ষা কৰা; কাৰণ সেয়া নিশ্চয় সিদ্ধ হ’ব, আৰু পলম নহব।\n4. চোৱা! মানুহৰ আত্মা অহংকাৰী হয়, আৰু নিজেই নিজৰ বাবে ন্যায়পৰায়ণ নহয়, কিন্তু ধাৰ্মিক লোক নিজৰ বিশ্বাসৰ দ্বাৰাই জীয়াই থাকিব।\n5. কাৰণ সুৰা ই গৰ্ব্বী যুৱকক বিশ্বাসঘাতক কৰে; সেয়ে তেওঁ সহ্য নকৰিব, কিন্তু তেওঁৰ বিস্তৃত আকাংক্ষা সমাধি আৰু মৃত্যুৰ দৰে সম্প্রসাৰিত কৰে, যি কেতিয়াও সন্তুষ্ট নহয়। তেওঁ নিজৰ বাবে সকলো দেশ আৰু লোকসকলক গোটাই,\n6. এই লোকসকল তেওঁৰ বিৰুদ্ধে দৃষ্টান্ত স্বৰূপ আৰু তেওঁৰ সম্পৰ্কে বিদ্ৰূপজনক বাক্য নক’ব নে? তেওঁলোকে ক’ব, ‘যি নিজৰ নহয়, তেনে সন্তাপ যিজনে বৃদ্ধি কৰে! তেনেদৰে তুমি কিমান দিন প্ৰতিজ্ঞাৰ বোজাৰ ভাৰ বৃদ্ধি কৰিবা?\n7. যিজনে তোমাৰ অহিতে দাঁতকৰচে, সেই জনে অকস্মাতে তোমাৰ অহিতে উঠে, আৰু যিজনে তোমাক আতঙ্কিত কৰে, সেই জনে জাগ্রত নহ’ব নে? তুমি তেওঁলোকৰ বাবে প্রতাৰিত লোক হ’বা!\n8. তুমি অনেক দেশ লুট কৰাৰ কাৰণে, সকলো অৱশিষ্ট লোকে তোমাক লুট কৰিব; মানুহৰ ৰক্তপাতৰ কাৰণে, দেশ, গাঁও, আৰু তাৰ আটাই নিবাসীসকললৈ কৰা অত্যাচাৰৰ বাবে এয়ে সিদ্ধ হ’ব।\n9. যিজনে নিজৰ ঘৰৰ বাবে পাপ অৰ্জন কৰে, সেই জনৰ সন্তাপ হ’ব। দুষ্টৰ হাতৰ পৰা উদ্ধাৰ পাবলৈ, তেওঁ ওখ ঠাইত নিজৰ আশ্রয়স্থান স্থাপন কৰে।’\n10. তুমি অনেক লোকক উচ্ছন্ন কৰিবলৈ তোমাৰ ঘৰৰ বাবে লজ্জাজনক চিন্তা কৰিলা, আৰু তোমাৰ নিজৰ আত্মাৰ বিৰুদ্ধে পাপ কৰিলা।\n11. দেৱালৰ মাজৰ পৰা শিলে চিঞৰি কান্দিব, আৰু কাঠৰ মাজৰ পৰা চটিয়ে তাৰ উত্তৰ দিব।\n12. ৰক্তপাতেৰে নগৰ নিৰ্মাণ কৰা জনৰ আৰু অপৰাধৰ দ্বাৰাই নগৰ স্থাপন কৰা জনৰ সন্তাপ হ’ব।\n13. এয়ে বাহিনীসকলৰ যিহোৱাৰ পৰা নহয় নে? লোকসকলে জুইৰ বাবে পৰিশ্ৰম কৰে, আৰু সেই দেশবাসীয়ে অসাৰ বস্তুৰ বাবে চিন্তিত হয়,\n14. সমুদ্ৰ যেনেকৈ পানীৰে পৰিপূৰ্ণ, সেইদৰে পৃথিৱীখন যিহোৱাৰ জ্ঞানৰ মহিমাৰে পৰিপূৰ্ণ হ’ব।\n15. যিজনে নিজৰ চুবুৰীয়াক সুৰা পান কৰায়, আৰু যেতিয়ালৈকে মতলীয়া নহয়, তুমি বিষ দি তেওঁক সুৰা পান কৰায় থাকা, যাতে তুমি তেওঁৰ বিবস্ত্রতা দেখা পোৱা!’\n16. তুমি গৌৰৱৰ পৰিৱৰ্তে লাজেৰে পৰিপূৰ্ণ হ’বা; তুমিও পান কৰা, আৰু তোমাৰ নিজৰ বিৱস্ত্রতা প্রকাশ কৰা! যিহোৱাৰ সোঁ হাতত থকা পিয়লা তোমালৈ ঘূৰি আহিব, আৰু অপমানে তোমাৰ সন্মান ছানি ধৰিব।\n17. লিবানোনত হোৱা অত্যাচাৰে তোমাক ঢাকিব, আৰু পশুবোৰৰ ধ্বংস দেখি তুমি আতঙ্কিত হ’বা; মানুহৰ ৰক্তপাতৰ কাৰণে, আৰু দেশ, নগৰ, আৰু তাত থকা সকলো নিবাসীলৈ কৰা অত্যাচাৰৰ বাবেই এইদৰে ঘটিব।\n18. কটা-প্ৰতিমাই তোমাক কি উপকাৰ কৰে? যে তাৰ বাবে নিৰ্মাণকাৰীয়ে যেতিয়া তাক কাটে বা গলোৱা ধাতুৰ পৰা যেতিয়া প্রতিমা তৈয়াৰ কৰে, তেওঁ এজন মিছা শিক্ষক; যেতিয়া নিৰ্মাণকাৰীয়ে নিষ্প্রাণ মূৰ্ত্তি তৈয়াৰ কৰে, তেতিয়া তেওঁ নিজৰ হাতৰ কৰ্মত বিশ্বাস কৰে।\n19. যি জনে কাঠ ক সাৰ পোৱা বুলি কয়, বা শিল ক উঠা বুলি কয়, তেওঁৰ সন্তাপ হ’ব! সেইবোৰে জানো শিক্ষা দিব? চোৱা, এইবোৰত সোণ আৰু ৰূপ খটোৱা হৈছে, কিন্তু সেইবোৰৰ ভিতৰত কিঞ্চিতো প্রাণবায়ু নাই।\n20. কিন্তু যিহোৱা নিজৰ পবিত্ৰ মন্দিৰত আছে; সমূদায় পৃথিৱী তেওঁৰ আগত নিজম দি থাকক।\n1. ভাববাদী হবক্কুকৰ প্ৰাৰ্থনা:\n2. হে যিহোৱা, মই আপোনাৰ বাৰ্ত্তা শুনিলোঁ, আৰু মোৰ ভয় লাগিছে! হে যিহোৱা, এই সময়ৰ ভিতৰত আপোনাৰ কাৰ্য পুনৰ আৰম্ভ কৰক, আৰু এই সময়ৰ ভিতৰতে আমাক জনাওঁক; ক্ৰোধৰ সময়ত আপুনি দয়া সোঁৱৰণ কৰক।\n3. ঈশ্বৰ তৈমন ৰ পৰা, আৰু পবিত্ৰ জনা পাৰণ পৰ্ব্বতৰ পৰা আহিছে; চেলা । তেওঁৰ গৌৰৱে আকাশ-মণ্ডল আৱৰি ধৰিছিল, আৰু পৃথিৱী তেওঁৰ প্ৰশংসাৰে পৰিপূৰ্ণ হৈছিল।\n4. তেওঁৰ হাতৰ ৰশ্মি জ্বলি থকা পোহৰৰ দৰে, আৰু তাতেই তেওঁ তেওঁৰ পৰাক্রম ধৰি ৰাখে।\n5. তেওঁৰ আগে আগে মহামাৰী যায়, আৰু তেওঁৰ খোজৰ পাছত ৰোগ যায়।\n6. তেওঁ থিয় হয় আৰু পৃথিৱী জোখে; তেওঁ চাই আৰু দেশবিলাক কম্পমান কৰে! এনে কি চিৰস্থায়ী পৰ্ব্বতবোৰ ছিন্ন-ভিন্ন হৈছে, আৰু চিৰস্থায়ী পাহাৰবোৰ পৰি গৈছে; তেওঁৰ পথ অনন্তকলীয়া।\n7. মই দেখিলোঁ, কূচনৰ তম্বুবোৰ দুখত আছে; আৰু মিদিয়ন দেশৰ তম্বুৰ কাপোৰবোৰ কঁপিছে।\n8. নদীবোৰৰ সৈতে যিহোৱাৰ ক্রোধ হৈছে নে? আপোনাৰ ক্রোধ নদীবোৰৰ বা আপোনাৰ উত্তেজনা সাগৰৰ বিৰুদ্ধে নে? যেতিয়া আপুনি আপোনাৰ ঘোঁৰাবোৰৰ ওপৰত উঠে, তেতিয়া আপোনাৰ ৰথে ৰক্ষা পাই নে?\n9. আপুনি আপোনাৰ ধনু আবৃত নকৰাকৈ লৈ আহিছে; আপুনি আপোনাৰ ধনুত কাঁড় লগাইছে! চেলা। আপুনি পৃথিবীখন নদীবোৰেৰে ভাগ কৰিছা।\n10. পৰ্ব্বতবোৰে আপোনাক দেখিছে আৰু ক্লেশত মোচোৰা খাইছে; অগাধ জল সেইবোৰৰ ওপৰেৰে গৈছে; গভীৰ সাগৰে গৰ্জন কৰিছে! ই ওপৰলৈ ঢৌ বোৰ উঠায়।\n11. আপোনাৰ উৰি যোৱা কাঁড়ৰ পোহৰ আৰু আপোনাৰ চকমকায় থকা যাঠিৰ উজ্বলতাত, সূৰ্য আৰু চন্দ্ৰ নিজৰ নিজৰ উচ্চ স্থানত স্থিৰ হৈ আছে।\n12. আপুনি ধিক্কাৰেৰে পৃথিবীৰ মাজেদি যাত্ৰা কৰিছে। আপুনি ক্রোধত দেশবোৰক মৰণা মাৰাদি মাৰিছে।\n13. আপুনি আপোনাৰ লোকসকলৰ পৰিত্ৰাণৰ আৰু আপোনাৰ অভিষিক্ত জনৰ পৰিত্ৰাণৰ বাবে ওলাই গৈছে। আপুনি দুষ্টলোকৰ ঘৰৰ মূৰব্বীক গুড়ি কৰি ডিঙিৰ পৰা ভিত্তিমূললৈকে অনাবৃত কৰিলে। চেলা।\n14. আপুনি যুদ্ধাৰুসকলৰ সেনাপতিসকলক তেওঁলোকৰ নিজৰ কাঁড়েৰে মুৰবোৰ খুচিলে; তেওঁলোকে ধুমুহাৰ দৰে আমাক ছিন্ন-ভিন্ন কৰিবলৈ আহিছিল, তেওঁলোকে দুখীয়াক গুপুত স্থানত ৰখাৰ দৰে গ্ৰাস কৰিছিল।\n15. আপুনি ঘোঁৰাবোৰে সৈতে সাগৰৰ ওপৰেৰে যাত্রা কৰিলে, আৰু মহাজলৰাশিক স্তূপকৃত কৰিলে।\n16. মই শুনিলোঁ আৰু মোৰ ভিতৰ অংশ কঁপি উঠিল! শব্দত মোৰ ওঁঠ কঁপি উঠিছে! মোৰ হাড়বোৰ ক্ষয় হ’ব ধৰিছে, আৰু মোৰ ভিতৰ অংশ কঁপি উঠিছে তথাপি যি সকলে আমাক আক্রমণ কৰিলে, তেওঁলোকৰ ওপৰলৈ সঙ্কটৰ দিন অহাৰ বাবে মই নিৰৱে অপেক্ষা কৰি আছোঁ।\n17. যদিও ডিমৰু গছত কলি হোৱা নাই, আৰু তাত দ্ৰাক্ষালতাৰ পৰা গুটি উৎপন্ন হোৱা নাই, যদিও জিত গছৰ উৎপন্নই হতাশ কৰিছে, আৰু পথাৰবোৰত শস্য উৎপন্ন হোৱা নাই, যদিও গঁৰালৰ পৰা মেৰ-ছাগৰ জাকক উচ্ছন্ন কৰা হৈছে, আৰু গোহালিত এটাও গৰু নাই,\n18. তথাপিও মই যিহোৱাত আনন্দ কৰিম, মোৰ ত্ৰাণকৰ্ত্তা ঈশ্বৰত মই উল্লাস কৰিম।\n19. প্ৰভু যিহোৱা মোৰ বল; আৰু তেওঁ মোৰ ভৰি হৰিণীৰ ঠেঙৰ দৰে কৰিছে, আৰু মোৰ ওখ ঠাইবোৰত মোক চলাই লৈ যাব। সংগীত পৰিচালকলৈ; মোৰ তাৰযুক্ত বাদ্যেৰে।\n1. তোমালোকে যিহোৱাৰ প্ৰশংসা কৰা। হে মোৰ মন, যিহোৱাৰ প্ৰশংসা কৰা।\n2. মোৰ আয়ুস থাকেমানে মই যিহোৱাৰ প্ৰশংসা কৰিম, জীয়াই থাকোঁমানে মোৰ ঈশ্বৰৰ উদ্দেশ্যে প্ৰশংসাৰ গান কৰিম।\n3. তোমালোকে কোনো অধিপতি বা কোনো মানুহৰ সন্তানৰ ওপৰত ভাৰসা নকৰিবা; তেওঁলোকে সহায় কৰিব নোৱাৰে।\n4. তেওঁলোকৰ উশাহ বাহিৰ হৈ গ’লে, তেওঁলোক পুনৰায় মাটিলৈ ঘূৰি যায়; সেই দিনাই তেওঁলোকৰ সকলো পৰিকল্পনা শেষ হৈ যায়।\n5. যাকোবৰ ঈশ্বৰ যাৰ সহায় সেই জন ধন্য; যাৰ আশাভূমি যিহোৱা তেওঁৰ ঈশ্বৰ।\n6. তেৱেঁই আকাশ-মণ্ডল আৰু পৃথিৱী, সমুদ্ৰ আৰু তাত থকা সকলোৰে সৃষ্টিকর্তা, তেওঁ অনন্তকালে বিশ্বাসযোগ্য।\n7. তেওঁ উপদ্ৰৱ পোৱাসকলৰ পক্ষে ন্যায় বিচাৰ কৰে, ক্ষুধাতুৰবোৰক আহাৰ দান কৰে; যিহোৱাই বন্দীবোৰক মুক্ত কৰে;\n8. যিহোৱাই অন্ধবোৰৰ চকু মুকলি কৰে, নত অৱস্থাত থকাসকলক যিহোৱাই তুলি ধৰে; যিহোৱাই ধাৰ্মিক লোকক প্ৰেম কৰে;\n9. যিহোৱাই বিদেশীবোৰক ৰক্ষা কৰে, তেওঁ মাউৰা আৰু বিধৱাসকলক ধৰি ৰাখে, কিন্তু দুষ্টবোৰৰ পথ তেওঁ বিঘিনিযুক্ত কৰে।\n10. যিহোৱাই অনন্ত কাল ৰাজত্ব কৰিব; হে চিয়োন, পুৰুষানুক্ৰমে তোমাৰ ঈশ্বৰে ৰাজত্ব কৰিব। তোমালোকে যিহোৱাৰ প্ৰশংসা কৰা।\n17. যি চকুৱে নিজৰ পিতৃক উপহাস কৰে, আৰু মাতৃৰ আজ্ঞা পালন কৰিবলৈ ঘিণ কৰে, তেওঁৰ চকু উপত্যকাৰ কাউৰীবোৰৰ দ্বাৰাই কাঢ়ি উলিওৱা হ’ব, আৰু শগুণে তেওঁক খাব।\n1. তেতিয়া মই সাগৰৰ পৰা এটা পশুক উঠা দেখিলোঁ৷ তাৰ দহোটা শিং, সাতোটা মূৰ আছিল৷ তাৰ শিঙত দহোটা কিৰীটি আৰু মূৰত ঈশ্বৰক নিন্দা কৰা কিছুমান নাম লিখা আছিল।\n2. সেই যি পশু মই দেখিলোঁ, সি নাহৰফুটুকী বাঘৰ নিচিনা আছিল৷ তাৰ ভৰি ভালুকৰ নিচিনা আৰু সিংহৰ মুখৰ নিচিনা তাৰ মুখ৷ সেই ড্ৰেগনে নিজৰ শক্তি সেই পশুক দিলে, আৰু তাৰ নিজৰ সিংহাসন আৰু ক্ষমতা চলাবলৈ অধিকাৰো তাক দিলে৷\n3. পাছত পশুৰ মূৰবোৰৰ মাজৰ এটা মূৰত মৰাকৈ কটা এটা ঘা যেন দেখিলোঁ; কিন্তু সেই মৃত্যুজনক ঘা সুস্থ কৰা হ’ল, ইয়াকে দেখি গোটেই জগত খনে সেই পশুৰ কথাত আচৰিত মানিলে আৰু তাক অনুসৰণ কৰিলে।\n4. তাতে সকলোৱে সেই ড্ৰেগনকো প্ৰণিপাত কৰিলে, কিয়নো সি পশুক নিজৰ ক্ষমতা দিলে, আৰু তেওঁলোকে পশুকো প্ৰণিপাত কৰি ক’লে, “এই পশুৰ তুল্য কোন আছে, আৰু ইয়াৰে সৈতে কোনে যুদ্ধ কৰিব পাৰে?”\n5. সেই পশুক বৰ বৰ কথা কবলৈ আৰু ঈশ্বৰক নিন্দা কৰা বাক্য কোৱা মুখ দিয়া হ’ল৷ বিয়াল্লিশ মাহলৈকে কাৰ্য কৰিবলৈ তাক ক্ষমতা দিয়া হ’ল।\n6. তাতে সেই পশুৱে নিজ মুখ মেলি ঈশ্বৰৰ বিৰুদ্ধে নিন্দা কৰিব ধৰিলে, তেওঁৰ নাম, তেওঁৰ বাসস্থান আৰু তেওঁৰ সৈতে নিবাস কৰা স্বৰ্গনিবাসী সকলোকে নিন্দা কৰিবলৈ ধৰিলে।\n7. সেই পশুক পবিত্ৰ লোকৰ সৈতে যুদ্ধ কৰিবলৈ আৰু তেওঁলোকক জয় কৰিবলৈ তাক শক্তি দিয়া হ’ল। ইয়াৰ উপৰি সকলো ফৈদ, লোক, ভাষা আৰু সকলো জাতিৰ ওপৰত তাক অধিকাৰ দিয়া হ’ল।\n8. তাতে জগত স্থাপনৰ পুৰ্ব্বৰে পৰা হত হোৱা সেই মেৰ-পোৱালিৰ জীৱন পুস্তকত যি সকলৰ নাম লিখা নাই, পৃথিৱী নিবাসী সেই সকলো লোকে তাক প্ৰণিপাত কৰিব।\n9. কাৰোবাৰ যদি কাণ আছে, তেওঁ শুনক।\n10. কোনোৱে যদি বন্দী অৱস্থাৰ কাৰণে হয়, তেওঁ বন্দী অৱস্থালৈ যাব৷ কোনোৱে যদি তৰোৱালেৰে বধ কৰে, তেৱোঁ তৰোৱালেৰে হত হ’ব লাগিব। ইয়াত পবিত্ৰ লোক সকলৰ ধৈৰ্য আৰু বিশ্বাস আছে।\n11. তাৰ পাছত মই আন এটা ড্ৰেগনক পৃথিৱীৰ পৰা উঠা দেখিলোঁ। তাৰ মেৰ-পোৱালিৰ নিচিনা দুটা শিং আছে আৰু সি ড্ৰেগনৰ দৰে কথা কয়৷\n12. সি এই প্ৰথম পশুটোৰ সকলো অধিকাৰ, প্ৰথম পশুটোৰ উপস্থিতে পালন কৰে আৰু যি প্ৰথম পশুৰ মৃত্যুজনক ঘা সুস্থ কৰা হ’ল, সেই পশুক পৃথিৱী আৰু তাত নিবাস কৰা সকলোকে প্ৰণিপাত কৰিবলৈ বাধ্য কৰালে।\n13. সি নানা আলৌকিক চিন দেখুৱায়; এনে কি, লোক সকলৰ সাক্ষাতে স্বৰ্গৰ পৰা পৃথিৱীলৈ অগ্নি নমায়৷\n14. এইদৰে সেই পশুৰ সাক্ষাতে যি যি চিন দেখুৱাবলৈ তাক ক্ষমতা দিয়া হ’ল, তাৰ দ্বাৰাই সি পৃথিৱীত বাস কৰা সকলক ভ্ৰান্তি জন্মায়; বিশেষকৈ, যি পশু তৰোৱালৰ আঘাতৰ ঘা পায়ো জীয়াই উঠিল, সেই পশুৰ এটা প্ৰতিমূৰ্তি নিৰ্ম্মাণ কৰিবলৈ পৃথিৱী নিবাসী সকলক ক’লে।\n15. তাক সেই পশুৰ প্ৰতিমূৰ্তিত প্ৰাণ-বায়ু দিবলৈ ক্ষমতা দিয়া হ’ল, যাতে সেই প্ৰতিমূৰ্তিয়ে কথা ক’ব পাৰে আৰু সেই পশুৰ প্ৰতিমূৰ্তিক প্ৰণিপাত নকৰা সকলক যেন বধ কৰাৰ আদেশ দিব পাৰে৷\n16. তাতে সি গুৰুত্বহীন আৰু ক্ষমতাশালী, ধনী আৰু দৰিদ্ৰ, স্বাধীন আৰু দাস, প্ৰত্যেকৰে সোঁ হাতত বা কপালত এটা বিশেষ চিহ্নৰ ছাব লবলৈ বাধ্য কৰালে;\n17. যি সকলৰ সেই পশুৰ ছাব, অৰ্থাৎ সেই পশুৰ নাম, বা তাৰ নামৰ সংখ্যা নাই, তাক এনে কৰিলে যে, তেওঁ কিনা-বেচা কৰাতো অসম্ভৱ হ’ল৷\n18. ইয়াত জ্ঞানৰ কথা আছে; যদি কাৰোবাৰ বুদ্ধি আছে, তেওঁ সেই পশুৰ সংখ্যা গণনা কৰক; কিয়নো এইটো এজন মানুহৰ সংখ্যা৷ তেওঁৰ সংখ্যা হ’ল ছয় শ ছয়ষষ্টি।


পৃথিৱীৰ প্ৰধান মণ্ডলসমূহ- সমাজ বিজ্ঞান -ষষ্ঠ শ্ৰেণী - পাঠ ৪-The major zones of the world-Geography Sector - Social Science - Class VI - Lesson4- Gorajan Goodluck Tutor Centre\nHome class6geography social science ষষ্ঠ শ্ৰেণী সমাজ বিজ্ঞান পৃথিৱীৰ প্ৰধান মণ্ডলসমূহ- সমাজ বিজ্ঞান -ষষ্ঠ শ্ৰেণী - পাঠ ৪-The major zones of the world-Geography Sector - Social Science - Class VI - Lesson 4\nপৃথিৱীৰ প্ৰধান মণ্ডলসমূহ- সমাজ বিজ্ঞান -ষষ্ঠ শ্ৰেণী - পাঠ ৪-The major zones of the world-Geography Sector - Social Science - Class VI - Lesson 4\nAdmin September 06, 2021 class 6, geography, social science, ষষ্ঠ শ্ৰেণী, সমাজ বিজ্ঞান,\n(ক) পৃথিৱীৰ প্ৰধান চাৰিটা মণ্ডল কি কি ?\nউত্তৰঃ পৃথিৱীৰ প্ৰধান চাৰিটা মণ্ডল হ'ল -\n(খ) পৃথিৱীৰ মহাদেশবোৰৰ নাম কি কি ?\nউত্তৰঃ পৃথিৱীৰ মহাদেশবোৰৰ নাম হ'ল -\n৪/ উত্তৰ আমেৰিকা\n৫/ দক্ষিণ আমেৰিকা\n৭/ এণ্টাৰ্কটিকা বা কুমেৰু মহাদেশ\n(গ) দক্ষিণ গোলাৰ্ধত পৰা মহাদেশখনৰ নাম কি ?\nউত্তৰঃ দক্ষিণ আমেৰিকা ৷\n(ঘ) বায়ুমণ্ডলৰ বিভিন্ন স্তৰবোৰৰ নাম কি কি ?\nউত্তৰঃ বায়ুমণ্ডলৰ বিভিন্ন স্তৰবোৰৰ নাম হ'ল -\n(ঙ) জীৱৰ বাবে বায়ুমণ্ডল কিয় প্ৰয়োজনীয় ?\nউত্তৰঃ জীৱৰ বাবে বায়ুমণ্ডল অতি প্ৰয়োজনীয় কাৰণ ই আমাৰ শ্বাস-প্ৰশ্বাসৰ বাবে প্ৰয়োজনীয় বায়ুৰ (অক্সিজেন) যোগান ধৰে আৰু ই সূৰ্য্যৰ ৰশ্মিৰ কুপ্ৰভাৱৰ পৰা জীৱজগতক ৰক্ষা কৰে ৷\n(চ) মহাদেশ আৰু মহাসাগৰসমূহৰ নাম কি কি ?\nপৃথিৱীৰ মহাসাগৰবোৰৰ নাম হ'ল -\n১/ প্ৰশান্ত মহাসাগৰ\n২/ আটলাণ্টিক মহাসাগৰ\n৩/ ভাৰত মহাসাগৰ\n৪/ উত্তৰ মহাসাগৰ\n৫/ দক্ষিণ মহাসাগৰ\n(ছ) জীৱমণ্ডলত মানুহে কি কি পৰিৱৰ্তন সাধন কৰিছে ?\nউত্তৰঃ জীৱমণ্ডলত মানুহে তলত উল্লেখ কৰা পৰিৱৰ্তনসমূহ সাধন কৰিছে -\n১/ গছ-গছনি কাটি বিশাল অৰণ্যভূমিসমূহ ধবংস কৰিছে যাৰ ফলত ভূমি ক্ষয় হৈছে ৷\n২/ ঘৰ-দুৱাৰ, কল-কাৰখান, নদীবান্ধ আদিৰ নিৰ্মাণে জীৱমণ্ডলৰ অন্তৰ্গত বায়ু, পানী আৰু মাটি প্ৰদুষিত কৰিছে ৷ ইয়াৰ ফলত কাৰ্বন-ডাই-অক্সাইডৰ পৰিমাণ বৃদ্ধি পাইছে আৰু ইয়াৰ ফলত গোলকীয় উষ্ণতা বৃদ্ধি হৈছে ৷\n(২) শুদ্ধ উত্তৰটোত (✓) চিন দিয়া -\n(ক) এছিয়া মহাদেশৰ পৰা ইউৰোপক পৃথক কৰা পৰ্বতমালা -\n(খ) শতকৰা হিচাপত বায়ুমণ্ডলত আটাইতকৈ বেছিকৈ থকা উপাদানবিধ -\n(৩) কাৰ্বন-ডাই -অক্সাইড\n(গ) কঠিন শিলাৰে গঠিত পৃথিৱীৰ প্ৰধান মণ্ডলটো -\n(ঘ) আটাইতকৈ বৃহৎ মহাদেশখন হ'ল -\n(৩) জীৱমণ্ডলত জীৱৰ বসবাসৰ উপযোগী পৰিৱেশ ৰক্ষা কৰিবলৈ আমি কি কৰা উচিত ? দলত আলোচনা কৰি লিখা ৷\nউত্তৰঃ জীৱমণ্ডলত জীৱৰ বসবাসৰ উপযোগী পৰিৱেশ ৰক্ষা কৰিবলৈ আমি তলত উল্লেখ কৰা কামসমূহ কৰা উচিত -\n১/ গছ-গছনি কটাটো কমাই দিয়া আৰু ইয়াৰ পৰিৱৰ্তে বৃক্ষৰোপণ কৰা উচিত যাতে অক্সিজেনৰ পৰিমাণ বাহাল থাকে ৷\n২/ য'তে ত'তে কল-কাৰখানা স্থাপন কৰাটো বন্ধ কৰা ৷\n৩/ অৰণ্যভূমিসমূহ নষ্ট নকৰা ৷\n৪/ গাড়ী-মটৰ কমকৈ ব্যৱহাৰ কৰা ৷\nTags # class6# geography # social science # ষষ্ঠ শ্ৰেণী # সমাজ বিজ্ঞান\nTags: class 6, geography, social science, ষষ্ঠ শ্ৰেণী, সমাজ বিজ্ঞান


Class 12 Assamese Chapter2Question Answer | মগনিয়াৰ প্ৰশ্ন উত্তৰ » Assamese Medium\nClass 12 Assamese Chapter2Question Answer তথা যতীন্দ্ৰ নাথ দুৱৰাৰ দ্বাৰা ৰচিত দ্বাদশ শ্ৰেণীৰ অসমীয়া বিষয়ৰ দ্বিতীয় অধ্যায় সম্পূৰ্ণ প্ৰশ্ন উত্তৰ আজি আমি Assamese Medium ৱেবচাইটত আলোচনা কৰাৰ ওপৰিও Class 12 Assamese Chapter2ৰ পৰা HS Final Exam 2015 – HS Final Exam 2020 ত সুধা প্ৰতিটো প্ৰশ্নৰ উত্তৰ ইয়াত উল্লেখ কৰা হৈছে।\nইয়াত ওপৰিও আজিৰ আলোচনাত আমি Class 12 Assamese Chapter 1 Question Answer ৰ দৰেই Class 12 Assamese Chapter2ৰ অতি চমু প্ৰশ্ন উত্তৰ, চমু প্ৰশ্ন উত্তৰ, বহলাই লিখা, ব্যাখ্যা কৰা আদিৰ ওপৰিও কিছু অতিৰিক্ত প্ৰশ্ন উত্তৰ আলোচনা কৰাৰ প্ৰয়াস কৰিছো। যদি আপুনি Class 12 Assamese Medium ৰ শিক্ষাৰ্থী তেন্তে এই লিখনিয়ে আপোনাক আগন্তুক HS Final Exam ত বহুখিনি সহায় কৰিব।\nআমি আজি আলোচনা কৰা Class 12 Assamese Chapter2Question Answer ত আপুনি যদি কিবা বুজিব লগা থাকে তেন্তে অনুগ্ৰহ কৰি Comment Section ত জনাব নেপাহৰিব। আপুনি ইচ্ছা কৰিলে Assamese Medium Facebook Page ক Follow কৰাৰ উপৰিও Video Class সমূহ চাবলৈ YouTube Channel “Assamese Medium” আপুনি Subscribe কৰিব পাৰে।\nমগনিয়াৰ প্ৰশ্ন উত্তৰ | Class 12 Assamese Chapter2Question Answer\nঅতি চমু প্ৰশ্নঃ (মূল্যাংক-১) – Class 12 Assamese Chapter2Question Answer\nচমু প্ৰশ্নঃ (মূল্যাংক-২/৩) – Class 12 Assamese Chapter2Question Answer\nদীঘল প্ৰশ্ন (মূল্যাংক – ৪/৫) – Class 12 Assamese Chapter2Question Answer\nপাঠটোৰ পৰা ২০১৫ বৰ্ষত অহা প্ৰশ্নসমূহ\nপাঠটোৰ পৰা ২০১৬ বৰ্ষত অহা প্ৰশ্নসমূহ\nপাঠটোৰ পৰা ২০১৭ বৰ্ষত অহা প্ৰশ্নসমূহ\nপাঠটোৰ পৰা ২০১৮ বৰ্ষত অহা প্ৰশ্নসমূহ\nপাঠটোৰ পৰা ২০১৯ বৰ্ষত অহা প্ৰশ্নসমূহ\nপাঠটোৰ পৰা ২০২০ বৰ্ষত অহা প্ৰশ্নসমূহ\nঅতিৰিক্ত প্ৰশ্ন উত্তৰ – Class 12 Assamese Chapter2Question Answer\nইয়াত আমি প্ৰথমতে পাঠ্যক্ৰমৰ অন্তৰ্গত প্ৰশ্ন উত্তৰ সমূহ আলোচনা কৰিবলৈ প্ৰয়াস কৰিছো আৰু ইয়াৰ লগতে আমি কিছু অতিৰিক্ত প্ৰশ্ন উত্তৰও যোগান ধৰাৰ প্ৰয়াস কৰিছো। ইয়াৰ লগতে 2015 -2020 HS Final Exam ত অহা প্ৰশ্ন উত্তৰ আমি আপোনাৰ বাবে ইয়াত সন্নিবিষ্ট কৰিছো। তেন্তে আহক, আমি আজি Class 12 Assamese Chapter2Question Answer সমূহ আলোচনা কৰোঁ।\n১। অসমীয়া সাহিত্যত প্ৰথম কথা কবিতা ৰচনা কৰা কবি গৰাকী কোন?\nউত্তৰঃ অসমীয়া সাহিত্যত প্ৰথম কথা কবিতা ৰচনা কৰা কবি গৰাকী যতীন্দ্ৰনাথ দুৱৰা ৷\n২। কবি যতীন্দ্ৰনাথ দুৱৰাৰ জন্ম কিমান চনত হৈছিল?\nউত্তৰঃ কবি যতীন্দ্ৰনাথ দুৱৰাৰ জন্ম ১৮৯২ চনত হৈছিল ৷\n৩। যতীন্দ্ৰনাথ দুৱৰাক কি কবি বুলি জনা যায়?\nউত্তৰ: যতীন্দ্ৰনাথ দুৱৰাক বনফুলৰ কবি বুলি জনা যায় ৷\n৪। ‘ওমৰ তীৰ্থ’ পুথিখনি কোনখন পুথিৰ ভাৱানুবাদ?\nউত্তৰঃ ‘ওমৰ তীৰ্থ’ পুথিখনি ফাৰ্চী ছুফী কবি ওমৰ খায়ামৰ ‘ৰুবায়ত’ পুথিৰ ভাৱানুবাদ ৷\n৫। যতীন্দ্ৰনাথ দুৱৰাই কোনখন কাব্যগ্ৰন্থৰ বাবে সাহিত্য অকাডেমি বঁটা লাভ কৰিছিল?\nউত্তৰঃ যতীন্দ্ৰনাথ দুৱৰাই ‘বনফুল’ কাব্যগ্ৰন্থৰ বাবে সাহিত্য অকাডেমি বঁটা লাভ কৰিছিল ৷\n১। কথা-কবিতা বুলিলে কি বুজা? কথা-কবিতাৰ দুটা বৈশিষ্ট্য লিখা ৷\nউত্তৰঃ কবিত্বময়ী কথা লিখাৰ ভংগীৰে লিখা একশ্ৰেণীৰ কবিতাকে কথা-কবিতা বুলি কোৱা হয় ৷\nকথা-কবিতাৰ দুটা বৈশিষ্ট্য হ’ল-\n১) কথা-কবিতাত ৰূপকৰ সমাৱেশ থাকে৷\n২) কথা-কবিতাত এটাই মাত্ৰ কেন্দ্ৰস্হ ভাৱ থাকে৷\n২। কবিতা আৰু কথা-কবিতাৰ মাজত কি কি পাৰ্থক্য আছে?\nউত্তৰঃ পুৰণি কবিতাবোৰত পৰম্পৰাগত ছন্দৰ প্ৰয়োগ কৰা হয়৷ তেনেদৰে আধুনিক কবিতাবোৰতো মুক্তক ছন্দৰ প্ৰয়োভৰ ঘটে৷ এক কথাত কবিতাত ছন্দৰ প্ৰয়োগ অপৰিহাৰ্য ৷ কিন্তু কথা-কবিতা ছন্দৰ বান্ধোনত বন্দী নহয়৷ই মুক্তভাৱে কথা কোৱাৰ ভংগীত ৰচিত কবিত্বময়ী সাহিত্য ৷\n৩। ওমৰ খায়াম কোন? তেওঁ ৰচনা কৰা পুথি এখনৰ নাম লিখা ৷\nউত্তৰঃ ওমৰ খায়াম একাদশ শতিকাৰ এগৰাকী ইৰাণী কবি, গণিতজ্ঞ, জ্যোতিৰ্বিদ ৷ তেওঁ ৰচনা কৰা এখন পুথি হ’ল ৰুবায়ৎ ৷\n৪। মগনিয়াৰজনে কবিৰ পৰা কি দান পোৱাৰ কথা কৈছে?\nউত্তৰঃ মগনিয়াৰজনে কবিৰপৰা গভীৰ মানৱতাবোধ আৰু সহানুভূতি দান পোৱাৰ কথা কৈছে৷কবি মগনিয়াৰজনৰ দৰেই নিঃস্ব আছিল৷ কিন্তু তেওঁৰ অন্তৰ দয়া, স্নেহেৰে ভৰপূৰ আছিল৷ মগনিয়াৰজনে কিবা এটা বিচাৰোঁতে কবিয়ে তেওঁৰ হাতদুখন ধৰি সহানুভূতি ব্যক্ত কৰিছিল আৰু কিবা এটা দিব নোৱাৰাত দুখ প্ৰকাশ কৰিছিল৷ সেই সহানুভূতিখিনি মগনিয়াৰজনৰ কাৰণে উৎকৃষ্ট দান আছিল ৷\n৫। ‘ককাই মোৰ ওপৰত খং নকৰিবা,মোৰ হাতত একোৱেই নাই৷’ – কোনে কি প্ৰসংগত এই উক্তি কৰিছিল?\nউত্তৰঃ উক্ত কথাখিনি কবিয়ে মগনিয়াৰজনক কৈছিল৷এদিন কবি বাটৰে গৈ থাকোঁতে এজন মগনিয়াৰক লগ পাইছিল৷ হাড়, ছাল ওলোৱা মগনিয়াৰজনে হাতখন মেলি কবিক কিবা এটা বিচাৰিছিল৷ কিন্তু কবিও মগনিয়াৰজনৰ দৰেই নিঃস্ব আছিল৷ মগনিয়াৰজনক দিবৰ বাবে তেওঁৰ হাতত কোনো পাৰ্থিৱ সম্পদ নাছিল৷ কিন্তু কবিৰ অন্তৰ দয়া, আন্তৰিকতা, স্নেহেৰে ভৰপূৰ আছিল৷ মগনিয়াৰজনৰ হত দুখন ধৰি কবিয়ে সহানুভূতি ব্যক্ত কৰিছিল আৰু কিবা এটা দিব নোৱাৰাত দুখ প্ৰকাশ কৰিছিল ৷\n১। ‘মগনিয়াৰ’ শীৰ্ষক কথা-কবিতাটিৰ সাৰাংশ লিখা ৷\nউত্তৰঃ অসমীয়া সাহিত্যত প্ৰথম কথা-কবিতাৰ জনক যতীন্দ্ৰনাথ দুৱৰাৰ “মগনিয়াৰ” এটা উৎকৃষ্ট কথা-কবিতা৷কবিতাটোত ৰুছ সাহিত্যিক আইভান টুৰ্গেনিভৰ “The Beggar” নামৰ কথা-কবিতাটোৰ সাদৃশ্য আছে৷ কবিতাটোত কবিয়ে এজন সৰ্বহাৰা মগনিয়াৰ ছবি অংকন কৰিছে৷ কবিয়ে মগনিয়াৰজনক বাটত লগ পাইছিল৷ দৰিদ্ৰতাই কোঙা কৰা মগনিয়াৰজনে সহায় বিচাৰি কবিলৈ দুহাত আগবঢ়াই দিছিল৷ কিন্তু তেওঁক দিব পৰাকৈ কবিৰ হাতত কোনো পাৰ্থিৱ বস্তু নাছিল৷ যাৰ বাবে মগনিয়াৰজনৰ হাতত ধৰি কবিয়ে গভীৰ সহানুভূতি ব্যক্ত কৰিলে আৰু তেওঁক খং নকৰিবলৈ অনুৰোধ জনালে৷ কবিৰ আন্তৰিকতা, দয়া আৰু স্নেহ অনুভৱ কৰি মগনিয়াৰজন আৱেগিক হৈ পৰিল৷ মগনিয়াৰজনে কবিৰ এই মানৱীয় অনুভূতিখিনিকি মহান দান বুলি গণ্য কৰিলে আৰু কবিক ধন্যবাদ জ্ঞাপন কৰিলে৷ কবিতাটোৰ মাজেৰে ব্যক্তি হৃদয়ৰ গভীৰ মানৱীয় অনুভূতি আৰু আন্তৰিকতাৰ প্ৰকাশ ঘটিছে৷\n২। ‘মগনিয়াৰ’ পাঠটিত কথা-কবিতাৰ কি কি লক্ষণ পৰিস্ফুট হৈছে?\nউত্তৰঃ ‘মগনিয়াৰ’ যতীন্দ্ৰনাথ দুৱৰাৰ এটি উৎকৃষ্ট কথা-কবিতা ৷ সাধাৰণতে কথা-কবিতাবোৰত বহুতো সাধাৰণ বৈশিষ্ট্য লক্ষ্য কৰা যায়৷’মগনিয়াৰ’ কবিতাটোৰ এই লক্ষণসমূহ আলোচনা কৰা হ’ল- কথা-কবিতাবোৰ ৰূপকাত্মক৷’মগনিয়াৰ’ কবিতাটোতো ৰূপকৰ সঠিক প্ৰয়োগ ঘটিছে৷ মগনিয়াৰ ৰূপকৰ জৰিয়তে কবিয়ে সমাজৰ শোষিত আৰু অৱহেলিত লোকসকলৰ মৰ্মবেদনা আৰু সেইসকলৰ প্ৰতি কবিৰ সহানুভূতি প্ৰকাশ পাইছে৷কথা-কবিতাবোৰত এটি মাত্ৰ কেন্দ্ৰস্হ ভাৱ থাকে৷সমাজৰ শোষিত আৰু অৱহেলিত এটা শ্ৰেণীৰ প্ৰতি কবিৰ গভীৰ মানৱতাবোধ কবিতাটোত মৰ্মস্পৰ্শী ৰূপত প্ৰতিফলন হৈছে৷ কথা-কবিতা চিত্ৰধৰ্মিতাৰ ওপৰত প্ৰতিষ্ঠিত৷ ‘মগনিয়াৰ’ কবিতাত মগনিয়াৰজনৰ আৱয়ৱিক বৰ্ণনাত চিত্ৰধৰ্মিতাৰ পয়োভৰ ঘটিছে ৷ কবিতাটো পঢ়ি যাওঁতে চকুৰ সন্মুখত এজন সৰ্বহাৰা মগনিয়াৰ কৰুণ ছবি ভাঁহি উঠে ৷\n৩। কবি যতীন্দ্ৰনাথ দুৱৰাৰ সাহিত্যকৃৰ্তিৰ এটি চমু পৰিচয় দাঙি ধৰা ৷\nউত্তৰঃ অসমীয়া সাহিত্যজগতত ‘বনফুল’ কবিৰূপে খ্যাত যতীন্দ্ৰনাথ দুৱৰাই অসমীয়া কাব্য-সাহিত্যলৈ ভালেমান অৰিহণা আগবঢ়াইছে৷ তেওঁৰ কবিতাপুথিকেইখন হ’ল- ওমৰ তীৰ্থ, আপোন সুৰ আৰু মৰমৰ সুৰ৷ ‘বনফুল’ নামৰ কাব্যপুথিখনৰ বাবে দুৱৰাই সাহিত্য অকাঁডেমি বটাঁ লাভ কৰিছিল৷ এই বটাঁ লাভ কৰা তেওঁৱেই প্ৰথম অসমীয়া৷ফাৰ্চী ছুফী কবি ওমৰ খায়ামৰ ৰুৱায়তক প্ৰথম অসমীয়ালৈ ভাঙনি কৰি দুৱৰাই ওমৰ তীৰ্থ পুথিখন ৰচনা কৰে৷ ৰুছ সাহিত্যিক আইভান টুৰ্গেনিভৰ ‘Poems in Prose’ আৰু অলিভ শ্ৰাইনাৰ ৰচনাৰ আলমত দুৱৰাই কথা-কবিতা ৰচনা কৰিছিল৷ অসমীয়া ভাষাত পোনপ্ৰথমে কথা-কবিতা ৰচনা কৰা যতীন্দ্ৰনাথ দুৱৰাৰ কথা-কবিতাৰ পুথিখনৰ নাম হৈছে -‘কথা-কবিতা’৷\n৪। ‘মগনিয়াৰ’ পাঠটি ক’ৰপৰা সংগ্ৰহ কৰা হৈছে? পাঠটিৰ মূল ভাৱটি তোমাৰ ভাষাত লিখা ৷\nউত্তৰঃ ‘মগনিয়াৰ’ পাঠটি যতীন্দ্ৰনাথ দুৱৰাৰ ‘কথা-কবিতা’ নামৰ পুথিখনৰ পৰা সংগ্ৰহ কৰা হৈছে৷\nকবিতাটোৰ মূল বক্তব্য হৈছে- ব্যক্তি হৃদয়ৰ গভীৰ মানৱীয় অনুভূতি আৰু আন্তৰিকতা৷ইয়াত মগনিয়াৰজনে সমাজৰ দলিত শোষিত শ্ৰেণীটোক প্ৰতিনিধিত্ব কৰিছে৷ দৈনন্দিন জীৱন ধাৰণৰ মৌলিক প্ৰয়োজনখিনিৰ পৰাও তেওঁলোক বঞ্চিত৷মগনিয়াৰজনক দেখা পাই কবিৰ নিজৰ নিঃস্বৰূপটো উপলব্ধি কৰিছে৷যাৰ বাবে তেওঁ মগনিয়াৰজনৰ হাতখন সাৱটি ধৰি অকণমান সহানুভূতি প্ৰদৰ্শন কৰিছে৷ইফালে মগনিয়াৰজনো কবিৰ এই কৰ্মত আচৰিত হৈছে৷ কিয়নো সমাজৰ তথাকথিত ধনাঢ্যসকলে এনেদৰে কেতিয়াও তেওঁক সহানুভূতি আৰু আন্তৰিকতা দেখুওৱা নাছিল ৷ সেইখিনিৰ বাবে তেওঁ কবিক কৃতজ্ঞতা জনাইছে ৷\n৫। ‘মগনিয়াৰ’ পাঠটিৰ কবি আৰু মগনিয়াৰজনৰ মাজত হোৱা কথোপকথনখিনি তোমাৰ ভাষাত লিখা ৷\nউত্তৰঃ কবিয়ে বাটত এদিন এজন মগনিয়াৰক লগ পাইছিল৷দৰিদ্ৰতাই কোঙা কৰা মগনিয়াৰজনে সহায় বিচাৰি কবিলৈ দুহাত আগবঢ়াই দিছিল৷ কিন্তু তেওঁক দিব পৰাকৈ কবিৰ হাতত কোনো পাৰ্থিৱ বস্তু নাছিল৷ কবিয়ে মগনিয়াৰজনৰ হাতদুখন সাৱটি একো দিব নোৱাৰাৰ বাবে খং নকৰিবলৈ অনুৰোধ জনালে৷কবিৰ আন্তৰিকতা, দয়া আৰু স্ন” অনুভৱ কৰি মগনিয়াৰজন আৱেগিক হৈ পৰিল৷ মগনিয়াৰজনে কবিৰ এই মানৱীয় অনুভূতিখিনিকে মহান দান বুলি গণ্য কৰি কবিক অশেষ ধন্যবাদ জ্ঞাপন কৰিলে ৷\nপ্রঃ যতীন্দ্রনাথ দুৱৰাই কোনখন কাব্যপুথিৰ বাবে সাহিত্য অকাডেমি বঁটা লাভ কৰিছিল?\nউঃ যতীন্দ্রনাথ দুৱৰাই বনফুল কবিতাপুথিৰ বাবে সাহিত্য অকাডেমি বঁটা লাভ কৰিছিল।\nপ্রঃ ওমৰ তীর্থ’ কাব্যপুথিৰ মুল কি?\nউ : ‘ওমৰ তীর্থ’ কাব্যপুথিৰ মূল হল— ফার্চী ছুফী কবি ওমৰ খায়ামৰ ৰুবায়ত।\nপ্রঃ কোনগৰাকী বিদেশী সাহিত্যিকৰ কোনটো কথা- কবিতাৰ লগত মগনিয়াৰৰ সাদৃশ্য আছে? নাইবা যতীন্দ্রনাথ দুৱৰাৰ মগনিয়াৰ কথা কবিতাটো কোনগৰাকী ৰুচ সাহিত্যিকৰ কোনটো কবিতাৰ লগত সাদৃশ্য আছে?\nউ : যতীন্দ্রনাথ দুৱৰাৰ মগনিয়া’ৰ কথা কবিতাটো ৰুছ সাহিত্যিক আইভান টুর্গেনিভৰ “The Beggar” নামৰ কথা কবিতাটোৰ লগত সাদৃশ্য আছে।\nপ্রঃ অসমীয়া সাহিত্যত প্রথম কথা কবিতা ৰচনা কৰা কৰিগৰাকী কোন?\nউঃ অসমীয়া ভাষাৰ প্ৰথমগৰাকী কথা কবিতাৰ ৰচক হ’ল যতীন্দ্র নাথ দুৱৰা।\nপ্রঃ কবিয়ে লগ পােৱা মগনিয়াৰজনৰ শৰীৰৰ চমু বর্ণনা দিয়া।\nউঃ কবিয়ে লগ পােৱা মগনিয়াৰজন আছিল বুঢ়া বেমাৰী। তেওঁৰ গাৰ হাড়-ছাল ওলােৱা, ওঁঠ দুটা শেতা আৰু চকু দুটা ৰঙা আছিল। তেওঁৰ উখহা অপৰিষ্কাৰ হাত আৰু গাত ফটা-কাপােৰ আছিল। দেখিলেই ধৰিব পাৰি তেওঁ দৰিদ্ৰতাৰজ্বলন্ত প্রতিমূর্তি।\nপ্র: “কি হল একো কথা নাই”- ইয়াৰ কাৰণে অশেষ ধন্যবাদ”—কথাষাৰ কোনে কি প্ৰসংগত কৈছিল বুজাইলিখা।\nউ : উক্ত কথাষাৰ যতীন্দ্রনাথ দুৱৰাৰ মগনিয়াৰ নামৰ কথা- কবিতাটোৰ পৰা তুলি অনা হৈছে। এই কথাষাৰ মগনিয়াৰজনে কবি যতীন্দ্রনাথ দুৱৰাক কৈছিল।\nকবিয়ে ৰাষ্টাৰে গৈ থাকোত হাড় ছাল ওলােৱা, ফটা কাপােৰ পিন্ধা এজন মগনিয়াৰক লগ পাইছিল। কবিয়ে সুন্দৰকৈ বুজি পাইছিলে যে তেওঁ দৰিদ্ৰতাৰ কবলত পৰি শুকাই ক্ষিণাই গৈছে, সর্বদেহত দৰিদ্ৰতাৰ চিন পৰিস্ফুট। মগনিয়াৰজনৰ প্রতি কবিৰ পুতৌ জন্মিছিল যদিও মগনিয়াৰজনক দিবলৈ কবিৰ হাতত একোৱেই নাছিল। সেই সময়ত মগনিয়াৰজনৰ দৰে কবিয়ে নিজকে অসহায় আৰু ভিক্ষাৰী বুলি অনুভৱ কৰিছিল। সেই সময়ত মগনিয়াৰজনৰ প্রতি কবিৰ অন্তৰত সহানুভূতিৰ বাহিৰে দিবলৈ একো নাছিল। কবিয়ে মগনিয়াৰজনৰ দুহাতত সাবটি ধৰি কৈছিল ককাই, মােৰ ওপৰত খং নকৰিবা মােৰ হাতত একোৱেই নাই। সেয়েহে মগনিয়াজনৰ দুই ওঁঠেৰে আনন্দৰ হাঁহি বিৰিঙিছিল। মুখৰ মধুৰ মাত এষাৰিও কেতিয়াবা বহুমূলীয়া দান হ’ব পাৰে। তেওঁ ভাবিছিল অন্তত এইজনেই মানুহ যিজনে মগনিয়াৰজনক ঘৃণা নকৰে। তেওঁৰ বাবে ইয়াতকৈ মহৎ দান একো হ’ব নােৱাৰে বুলি ভাবি মগনিয়াৰজনে কবিক অশেষ ধন্যবাদ জনাইছিল। দুখীয়াৰ প্রতি মানৱতাবােধেই যে সর্বশ্রেষ্ঠ দান এই কথা কবিয়ে নিজেও বুজি পাইছিল। দৰিদ্ৰতাৰ প্ৰতি থকা আন্তৰিকতা, সহানুভূতি, এই কথাষাৰৰ মাজত সুন্দৰকৈ প্ৰকাশ পাই ছিল। মগনিয়াৰজনে কবিৰ পৰা কোনাে বস্তু পােৱা নাছিল যদিও তেওঁৰ প্ৰতি কবিয়ে যি আন্তৰিকতা দেখুৱাইছিল তাকেই তেওঁ দান বুলি ধৰি লৈছিল।\nপ্রঃ ওমৰ তীর্থ’ পুথিখন কোন পুথিৰ ভাবানুবাদ?\nউঃ ওমৰ তীর্থ’ পুথিখনি ফাচী ছুফী কবি ওমৰ খায়ামৰ ৰুবায়ত নামৰ পুথিখনৰ ভাবানুবাদ।\nপ্রঃ মগনিয়াৰ শীৰ্ষক কথা কবিতাটোৰ মূলভাৱ লিখা। F-20\nউঃ ‘মগনিয়াৰ নামৰ কথা-কবিতাটি কবি যতীন্দ্র নাথ দুৱৰাদেৱৰ দ্বাৰা ৰচিত। এদিনাখন কবি বাটেদি গৈ থাকোতে এটা বুঢ়া বেমাৰীহাড়-ছাল ওলাই শুকাই-খীনাই যােৱা মগনিয়াৰ দেখা পাইছিল। মগনিয়াৰজন আহি কবিৰ কাষতে ৰৈছিলহি। কবিয়ে মগনিয়াৰজনক ভালদৰে পর্যবেক্ষণ কৰি দেখা পাইছিল যে মগনিয়াৰজনৰ ওঁঠ দুটা শেঁতা চকু দুটা ৰঙা আৰু গাত কাপোৰ বুলিবলৈ অলপমান ফটা কাপােৰৰ বাহিৰে আন একোৱেই নাই। কবিৰ নিজ চকুৰ আগতে দৰিদ্ৰতাৰ এনে শােক লগা দৃশ্য দেখা পাই মগনিয়াৰজনৰ বাবে বহুত দুখ লাগিছিল, দুখত পৰি যে কেনেকুৱা হৈছে। কবিয়ে এনেদৰে মগনিয়াৰজনৰ কথা ভাবি থাকোতে মগনিয়াৰজনে তাৰ ওখহা অপৰিষ্কাৰ হাতদুখন মেলি কবিক কিবা এটা দিবৰ বাবে অনুৰােধ কৰিলে। কবিয়ে লৰালৰিকৈ নিজৰ চোলাৰ জেপত হাত সুমুৱাই খেপিয়াই চালে, কিন্তু দুর্ভাগ্যবশতঃ মগনিয়াজনক দিবলৈ কবিয়ে একোকে নাপালে, টকা নাই, ঘড়ী নাই আনকি এখন ৰুমালাে নাই।\nকবিয়ে নিজৰ লগত একোকে অনা নাছিল। কবিয়ে নিজৰ পকেটত বস্তু বিচাৰি নােপােৱা স্বত্ত্বেও মগনিয়াৰজনে কিবা এটা পােৱাৰ। আশাত তেতিয়াও কবিৰ ওচৰত হাত পাতিয়েই ৰৈ আছিল আৰু ভোক-পিয়াহে থকা তাৰ দুর্বল শৰীৰটো কঁপিবলৈ ধৰিছিল। মগনিয়াজনৰ এইটো অৱস্থা দেখা পাই কবি আৰু থিৰেৰে থাকিব নােৱৰিলে। তেওঁ তৎক্ষণাত মগনিয়াৰজনৰ হাতত থাপ মাৰি ধৰি কবিয়ে একো দিব নােৱাৰ বাবে তেওঁক খং কৰিবলৈ মানা কৰিলে, কবিৰ ভাষাত— ‘ককাই মােৰ ওপৰত খং নকৰিবা, মােৰ হাতত একোৱেই নাই। তাৰ পিছত মগনিয়াৰজনে আচৰিত ধৰণে এবাৰ কবিলৈ চালে আৰু তাৰ শেতা ওঁঠ দুখনেৰে অলপ হাঁহিলে আৰু কবিৰ হাত দুখনতাে নিজৰ হাতেৰে ধৰি অতি কষ্টেৰে কলে—“একো নহয়, ইয়াৰ কাৰণে অশেষ ধন্যবাদ। ইও যে এটা দান। অর্থাৎ মগনিয়াৰজনে ইয়াকে বুজালে যে কবিয়ে পার্থিব বস্তু একো দিব নােৱাৰিলেও তেওঁ মগনিয়াৰজনক কৰা ব্যৱহাৰৰ যােগেদি নিজৰ মানৱীয় গুণৰ পৰিচয় দিলে। মগনিয়াৰজনৰ কথাৰ পৰা কবিয়ে বুজি পালে যে মগনিয়াৰজনৰ দৰে কবিও একেবাৰে নিম্ন। মগনিয়াৰজনৰ দৰে তেওঁৰ হাততাে পাৰ্থিৱ বস্তু একো নাই আৰু কবিৰ লগৰীয়া এজনৰ পৰা কবিয়েও এটা আর্শীবাদ পালে।\nপ্রঃ সাহিত্য অকাডেমি বঁটা লাভ কৰা প্ৰথম অসমীয়া সাহিত্যিকগৰাকী কোন।\nউঃ যতীন্দ্রনাথ দুৱৰা হৈছে সাহিত্য একাডেমী বঁটাপ্রাপ্ত প্রথম গৰাকী অসমীয়া।\nপ্রঃ কথা কবিতা বুলিলে কি বুজা? ইয়াৰ তিনিটা বৈশিষ্ট্য লিখা। (১৪, ১৮, ২০)\nউঃ যি কবিতা সাধাৰণতে গদ্যতৰচনা কৰা হয় তেনে কবিতাক কথা কবিতা বােলা হয়। গদ্যত ৰচিত হয় কাৰণে কথা কবিতাত ছন্দ নাথাকে। কথা কবিতাৰ শ্ৰষ্টা হ’ল ৰুছিয়াৰ বিখ্যাত সাহিত্যিক আইভান টুর্গেনিভ। অসমীয়া ভাষাত প্ৰথম কথা কবিতা ৰচনা কৰে কবি যতীন্দ্রনাথ দুৱৰাই। কথা কবিতাৰ তিনিটা বৈশিষ্ট্য হল—\nচিত্র ধর্মীতাঃ কথা কবিতা চিত্রধর্মীতাৰ ওপৰত প্রতিষ্ঠিত।\nএটা মাত্ৰ ভাৱ প্ৰধানঃ চনেটৰ দৰে কথা কবিতাতাে এটি মাত্র কেন্দ্রস্থ ভাব থাকে। সেই কেন্দ্রস্থ ভাৱটো বিভিন্ন চিত্ৰৰ সহায়ত সজীৱ কৰি তােলা হয়।\nৰূপকাত্মকঃ কথা কবিতা ৰূপকাত্মক, ইয়াত সংযােজন কৰা প্ৰত্যেকটো চিত্ৰৰ অন্তৰালত একোটি বেলেগ ভাৱ ছদ্মৰূপে অৱস্থান কৰে\nপ্রঃ কথা কবিতা কোন শতিকাত সৃষ্টি হৈছিল? কোনগৰাকী কবিক ইয়াৰ জনক বুলি কোৱা হয়?\nউঃ কথা কবিতা উনৈশ শতিকাত সৃষ্টি হৈছিল। ৰুছ সাহিত্যিক আইভান টুর্গেনিভক কথা কবিতাৰ জনক বুলি কোৱা হয়।\nপ্রঃ মগনিয়াৰ পাঠটি ক’ৰপৰা সংগ্ৰহ কৰা হৈছে?\nউঃ মগনিয়াৰ পাঠটি যতীন্দ্র নাথ দুৱৰাদেৱৰ কথা কবিতা নামৰপুথিখনৰ পৰা সংগ্ৰহ কৰা হৈছে।\nপ্র : যতীন্দ্র নাথ দুৱৰাই কোন চনত আৰু ক’ত জন্ম হয়?\nউ : ১৮৯২ চনত শিৱসাগৰৰ আমােলাপট্টিত যতীন্দ্র নাথ দুৱৰাৰ জন্ম হয়।\nপ্র : যতীন্দ্র নাথ দুৱৰাই অসম সাহিত্য সভাৰ কোন। স্থানত অনুষ্ঠিত অধিৱেশনত সভাপতিত্ব কৰিছিল?\nউ : যতীন্দ্র নাথ দুৱৰাই অসম সাহিত্য সভাৰ ১৯৫৫ চনত গুৱাহাটীত অনুষ্ঠিত হােৱা চতুর্বিংশ অধিৱেশনত সভাপতিত্ব কৰিছিল।\nপ্রঃ ওমৰ খায়াম কোন? তেওঁ ৰচনা কৰা পুথি এখনৰ নাম লিখা।\nউঃ ওমৰ খায়াম হ’ল ফাৰ্চী চুফী কবি। তেওঁৰ ৰচিত এখন বিখ্যাত পুথি হ’ল—ৰুবায়ত।\nপ্রঃ যতীন্দ্রনাথ দুৱৰাক কি কবি বুলি কোৱা হয়?\nউ : যতীন্দ্রনাথ দুৱৰাক বনফুলৰ’ কবি বুলি কোৱা হয়।\nপ্রঃ কথা কবিতা ৰচনা কৰোঁতে কোনগৰাকী আফ্রিকাৰ লেখিকাৰ দ্বাৰা যতীন্দ্রনাথ দুৱৰা অনুপ্রাণিত হৈছিল?\nউঃ কথা কবিতা ৰচনা কৰোঁতে আফ্রিকাৰ লেখিকা অলিভ শ্রাইনাৰৰ ৰচনাৰ দ্বাৰা যতীন্দ্রনাথ দুৱৰা অনুপ্রাণিত হৈছিল।\n১। অসমীয়া ভাষাৰ প্ৰথমগৰাকী কথা-কবিতা’ ৰচক কোন?\nউত্তৰ: যতীন্দ্র নাথ দুৱৰা।\n২। যতীন্দ্র নাথ দুৱৰাই ৰচনা কৰা কথাকবিতা পুথিখনিৰ নাম কি?\nউত্তৰ: কথা কবিতা।\n৩। যতীন্দ্র নাথ দুৱৰাই কোন চনত জন্ম লাভ কৰিছিল?\nউত্তরঃ ১৮৯২ চনত।\n8। যতীন্দ্র নাথ দুৱৰাৰ ওমৰতীর্থ’ কোন গৰাকী ফাৰ্চী ছুফী কবিৰ কাব্যৰ ভাবানুবাদ?\nউত্তৰ: ওমৰ খায়াম।\n৫। ‘ওমৰ তীর্থ’ কাব্য-পুথিৰ মূল কি?\nউত্তৰ: ওমৰ খায়ামৰ ৰুবায়ত’।\n৬। যতীন্দ্র নাথ দুৱৰাই অসম সাহিত্য সভাৰ কোন স্থানত অনুষ্ঠিত অধিবেশনত সভাপতিত্ব কৰিছিল ?\nউত্তৰ: ১৯৫৫ চনত গুৱাহাটীৰ অধিবেশনত।\n৭।‘মগনিয়াৰ পাঠটি ক’ৰপৰা সংগ্ৰহ কৰা হৈছে?\nউত্তৰঃ কথা কবিতা’ৰ পৰা সংগ্রীহিত।\n৮। ৰুছ সাহিত্যিক ‘টুর্গেনিভ’ৰ কোনটো কথা কবিতাটোৰ লগত ‘মগনিয়াৰ’ৰ সাদৃশ্য আছে?\nউত্তৰঃ “The Beggar” ৰ লগত সাদৃশ্য আছে।\n৯। দুৱৰাই সাহিত্য একাডেমী বঁটা লাভ কৰা কবিতাপুথিখনৰ নাম কি?\nউত্তৰ: দুৱৰাই সাহিত্য একাডেমী বঁটা লাভ কৰা কবিতা পুথিখনৰ নাম হ’ল ‘বনফুল’।\n১০। কথা কবিতা’ ৰচনা কৰোতে কোন গৰাকী আফ্রিকাৰ লেখিকাৰ দ্বাৰা যতীন্দ্রনাথ দুৱৰা অনুপ্রাণিত হৈছিল?\nউত্তৰ : অলিভ শ্লাইনাৰ।\n১১। মগনিয়াৰ’ পাঠটিৰ কেন্দ্রস্থ ভাবটো কি?\nউত্তৰ: দৰিদ্ৰতাৰ আন্তৰিকতা।\n১২। যতীন্দ্র নাথ দুৱৰাই লিখা দুখন কবিতা পুথিৰ নাম লিখা।\nউত্তৰঃ ওমৰ তীর্থ’, ‘আপােন-সুৰ’, ‘বনফুল’, ‘ মিলন সুৰ’ আৰু ‘মৰমৰ সুৰ’।\n১৩। ‘মগনিয়াৰ জনৰ শৰীৰৰ চমু বর্ণনা দিয়া।\nউত্তৰঃ মগনিয়াৰ জনৰ ওঁঠ শেতা, চকু দুটা ৰঙা আৰু গাত ফটা কাপােৰ। মগনিয়াৰ জনৰ উখহা অপৰিষ্কাৰ হাত, তেওঁৰ চকুৰ সন্মুখত দৰিদ্রতা। মগনিয়াৰ জনৰ শৰীৰ অতি দুর্বল; সেয়ে মগনিয়াৰ জনৰ কপনি উঠা কবি যতীন্দ্র নাথ দুৱাৰাই দেখিছে।